
Mulţi scriitorii au nevoit de au scris rândul și povestea ţărâlor, de au 
lăsat izvod pă urmă, şi bune și rele, să rămâie feciorilor şi nepoților, să le fie 
de învăţătură, despre cele rele să să ferească și să să socotească, iar dupre 
c6le bune să urmeze și să să înveţe şi să să îndirepteze. Și pentru acâia, unii 
de la alți chizmindu și însemnând și pre scurtu scriind, adecă şi răposatul 
Gligorie Ureche ce au fost vornic mare, cu multa nevoinţă cetind cărțile și 
izvoadele şi ale noastre şi cele striine, au aflat cap şi începătura moşilor, de 
unde au izvorât în ţară şi s-au înmulțit şi s-au lăţit, ca să nu să înnéce a toate 
țările anii trecuţi și să nu să ştie ce s-au lucrat, să sa asemene fierălor şi 
dobitoacelor celor mute şi fără minte. Pre aceia urmând și chizmând, măcar 
că să află și de alții semnate lucrurile țărâi Moldovii, apucatu-s-au şi 
dumnealui de au scris începătura și adaosul, mai apoi şi scădârea care să 
véde că au venit în zilele noastre, după cum au fost întâiu țării și pământului 
nostru Moldovei. Că cum să tâmplă de sârgu de adaoge povoiul apei şi iarăș 
de sârgu scade și să împuţinează, aşa s-au adaos şi Moldova, carea mai apoi 
de alte ţări s-au descălecat, de s-au de sârgu lăţit și fără zăbavă au 
îndireptatu. Ac6stea cercând cu nevoință vornicul Uréche, scrie de zice că 
"nu numai letopiseţul nostru, ce şi cărți streine au cercat, ca să putem afla 
adevărul, ca să nu mă aflu scriitoriu de cuvinte deșarte, ce de dreptate, că 
létopisețul nostru cel moldovenescu așa de pre scurt scrie, că nici de viaţa 
domnilor, carii au fost toată cârma, nu alege necum lucrurile denlăuntru să 
aleagă şi pre scurt scriind şi însemnând de la început pănă la domniia lui 
Pătru vodă Șchiopul şi s-au stinsu, că de aciia înainte n-au mai scris 
nimenea pănă la Aron vodă. Nici este a să mira, că scriitorii noştri n-au avut 
de unde strânge cărţi, că scriitorii dentăiu n-au aflat scrisori, ca de niște 
oameni neașăzați și nemernici, mai mult proşti decât să ştie carte. Ce şi ei 
ce au scris, mai mult den basne și den poveşti ce au auzit unul de la altul. 
Iar scrisorile striinilor mai pe largu și de agiunsu scriu, carii au fost fierbinţi 
şi râvnitori, nu numai a sale să scrie ce şi céle striine să însemnâze. Și de 
acolo multe luund și lipindu de ale noastre, potrivindu vremea și anii, de au 
scris acest létopiseț, carile de pre în multe locuri de nu să va fi și nemerit, 
gândescu că cela ce va fi înțeleptu nu va vinui, că de nu poate de multe ori 
omul să spuie așa pre cale tot pre rându, cela ce véde cu ochii săi și multe 
zminteşte, de au spune mai mult, au mai puţin, dară lucruri vechi şi de 
demult, de s-au răsuflat atâta vreme de ani? Ci eu, pe cum am aflat, aşa am 
arătat." 


După acâia şi eu care sunt intre cei păcătoşi, Simeon Dascal apucatu- 
m-am și eu pre urma a tuturora a scrie acâste poveşti, ce într-înse spune 
cursul anilor și viiața domnilor, văzindu și cunoscând că scriitorii cei mai de 
demult care au fost însămnând aceste lucruri ce au trecut şi s-au sfârşit şi 
pre urma lor alții nu vor să se apuce; văzând noi aceasta că să părăs6şte 
această însămnare, socotit-am ca să nu lăsăm acestii lucru nesăvârşit şi să 
nu să însămnâze înainte, carele mai nainte de alţii au fost început pre rând 
însemnatu, pănă la domniia lui Vasilie vodă, ca să nu ne zică cronicarii 
altora limbi c-am murit şi noi cu scriitorii cei dinceput, sau că doară suntem 
neînvăţat. Ci cu ajutoriul lui Dumnezeu, întăi m-am apucat a scrie ce au 
pizmit și ce au însemnat alţii. Pentru acâia, gândindu și socotind de la inimă 
ca să pociu afla cu adevărat acest lucru, să fie deplin, adunat-am izvoade 
pre rând de i-am împreunat. Și citind izvoade pre rând, aflat-am și acest 
izvod, carele l-au scris Ureche vornicul și deaca l-am citit, l-am socotit că 
este scris adevăr, însă mai mult din cărțile streinilor decât din izvoadele 
noastre, că numai cât tinde poveștile mai largi și de agiuns și mai deschis, 
iar semnele sau tocmelele și lucruri câte s-au făcut în ţară, nu le arată toate, 
că poate fi că n-au știut de toate cronicariul cel leșesc să le scrie. Iar 
letopiseţul nostru nu tinde poveştile, ce scrie mai pre scurt, însă le 
însemneaze toate pre rând. Măcar că vornicul Ur6che au scris mai sus că 
l€topisăţul cel moldovenesc scrie pănă la domniia lui Petru vodă Șchiopul şi 
decii s-au stâns, iar eu, adunând izvoade de limba noastră, aflat-am izvod 
denceput, cam pre scurtă vreme şi toate pre rând însămnând, pănă la 
domniia lui Vasilie vodă. Pentru acâia, deaca am văzut că lipsesc poveştile 
şi cursul anilor din létopisețul cel leșesc, am lipit dintre-ale noastre izvoade, 
carele am aflat că-s adevăr şi am adus poveştile la létopisățul cel leșesc, 
carea la locul său, carele toate mai nainte să vor arăta, careşi la locurile sale 
şi toate pre rând chizmind şi însămnând, am izvodit din toate izvoadele într- 
un loc și am făcut unul disăvârşit, de care lucru cu mare nevoință am silit să 
nu rămâie nimic nesămnat. 


Predosloviia descălicării a Ţării Moldovei dinceputul ei. Carea este 
însemnată de Ureche vornicul din I6topiseţul cel latinescu izvodită 


Vor unii Moldovei să-i zică că au chiemat-o Sţitia sau Schithia pre 
limba slovenească. Ce Sţitia coprinde loc mult, nu numai al nostru, ce 
închide și Ardealul și Ţara Muntenească și câmpii preste Nistru, de 
coprinde o parte mare și de Ţara Leşască. Chiematu-o-au unii şi Flachia, ce 
scriu l6topiseţile latinești, pre numele hatmanului râmlenescu ce l-au 
chemat Flacus, carile au bătut războiu cu sţitii pre aceste locuri şi 
schimbându-să şi schimosindu-să numele, din Flachia i-au zis Vlahiia. Ce 
noi acesta nume nu-l priimim, nici-l putem da țărâi noastre Moldovei, ci 
Ţării Munteneşti, că ei nu vor să disparţă, să facă doao ţări, ci scriu că au 
fostu tot un loc şi o ţară și noi aflăm că Moldova s-au discălicat mai pe 
urmă, iar muntenii mai dintăi, măcară că s-au tras de la un izvod, muntenii 
întăi, moldovânii mai pre urmă, de păstorii nemerit, că umblându păstorii de 
la Ardeal, ce să chiiamă Maramoroș, în munţi cu dobitoacile, au dat de o 
hiară ce să chiamă buor şi după multă goană ce o au gonit-o prin munţi cu 
dulăi, o au scos la șesul apei Moldovei. Acolea fiindu și hiara obosită, au 
ucis-o la locul unde să chiamă acum Buorenii, daca s-au discălicat sat. Şi 
hierul ţării sau pecetea cap de buor să însemnează. Și căţeaoa cu care au 
gonit fiara acâia au crăpat, pre carea o au chiemat-o Molda, iară apei de pre 
numele căţelii Moldii, i-au zis Molda, sau cumu-i zic unii, Moldova. 
Ajijdirea și ţării, dipre numele apei i-au pus numele Moldova. 


Scriu alte istorii pentru ţara noastră a Moldovei, cum au stătut pustie 
600 de ai, trecând împărăţiia slăvitului şi puternicului Traian împărat, carele 
să cunoscu sémnele puterii lui pe unde au tras Troian peste multe ţări și 
preste această țară, trecândù oștile lui peste câmpi și preste ape. Atâţia ai s- 
au aflat pustie, păn' în vremea ce au vrut milostivul Dumnedzău a nu lăsarea 
acestii pământ făr' de oameni. Ce cu voia sfinţii sale, îndemnându-să o samă 
de ficiori de domni den domniile ce au fost pre acéle vremi la Râm și cu 
oamenii lor den Maramurăș, viind preste munţii ungurești și preste munții 
țărâi Moldovei, vânându heri sălbatece păn' au ieșit la apa ce-i dzice 
Moldoa, gonind un dzimbru, carele l-au şi dobânditu la un sat ce să chiamă 
Buorenii, pre aceia apă. Ş-au pus acei ape numele Moldova, pre numele unii 
ţânci ce s-au înecatu într-acea apă, ce o au chemat pre țâncă Molda și pre 


numele ei să dzice acmu și ţărâi Moldova, păn' astădzi. leşindu la loc 
frumos şi deşchis, socotindu cu toţii că-i loc bun de hrană și plăcându-le 
tuturor, s-au întorsu înapoi iarăși în Maramurăş ș-au scos oamenii lor toți 
într-această ţară. 


Pentru limba noastră moldovenească 


Aşijderea și limba noastră din multe limbi este adunată şi ne este 
amestecat graiul nostru cu al vecinilor de prinprejur, măcară că de la Râm 
ne tragem, și cu ale lor cuvinte ni-s amestecate. Cum spune și la 
predosloviia l&topiseţului celui moldovenescu de toate pre rându: ce fiindu 
ţara mai de apoi ca la o slobozie, de prinprejur venindu şi discălicându, din 
limbile lor s-au amestecat a noastră: de la râmleni, câle ce zicem latină, 
pâine, ei zic panis, carne, ei zic caro, găină, ei zicu galena, muieria, mulier, 
fămeia, femina, părinte pater al nostru, noster, şi altile multe din limba 
latinească că de ne-am socoti pre amăruntul, toate cuvintile le-am înţeleage. 
Așijderea şi de la frânci, noi zicem cal, ei zic caval, de la greci straste, ei zic 
stafas, de la leşi prag, ei zic prog, de la turci, m-am căsătorit, de la sârbi 
cracatiță şi altile multe ca acestea din toate limbile, carile nu le putem să le 
însemnăm toate. Și pentru aceasta să cunoaște că cum nu-i discălicată ţara 
de oameni așăzaţi, aşa nici legile, nici tocmeala ţării pre obicee bune nu-s 
legate, ci toată direptatea au lăsat pre acel mai mare, ca să o judece şi ce i- 
au părut lui, ori bine, ori rău, acâia au fost lege, de unde au luat și voie aşa 
mare şi vârf. Deci cumu-i voia domnului, le caută să le placă tuturor, ori cu 
folos, ori cu paguba ţării, care obicei pănă astădzi trăieşte. 


De răsipirea ţărâi dentăi 


Află-să această ţară să fie fostu lăcuit și alţii într-însa mai nainte de 
noi, de unde cetăţile țării să cunoscu că-i lucru frâncescu, de au lăcuit oștile 
Râmului şi au iernatu de multe ori, bătându-să uneori cu sţitii sau tătarii, 
uniori cu Bosna și cu Rumele şi la perși trecându. Ce fiindu în calea 
răotăților și stropșindu oştile, care de multe ori să făcea războaie pré acesta 
loc, cum încă semnile arată, carile le vedem multe pretitindirile: movili mari 
şi mici şi şanţuri pre Nistru, pre Prut, prin codri, n-au mai putut suferi, ce s- 
au răsipit şi s-au pustiit. 


(SIMION DASCĂLUL) De izvodirea moldovânilor, de unde au venit 
într-aceste locuri 


Scrie l&topiseţul cel ungurescu că oarecându pre acâste locuri au fostu 
lăcuind tătarii. Mai plodindu-să și înmulţindu-să și lăţindu-să, s-au tinsu de 
au trecut şi preste munte, la Ardeal. Și împingăndu pe unguri din ocinile 
sale, n-au mai putut suferi, ce singur Laslău craiul ungurescu, cari-i zic 
filosof, s-au sculat de s-au dus la Împăratul Râmului, de ş-au cerșut oaste 
întru ajutoriu împrotiva vrăjmașilor săi. Ce împăratul Râmului alt ajutoriu 
nu i-au făgăduit, ce i-au dat răspunsu într-acesta chip, de i-au zis: "Eu suntu 
jurat, cândù am stătut la împărăție, om de sabiia mea și de judeţul mieu să 
nu moară. Pentru acâia oameni răi s-au făcut în țara mea şi câte temnițe am, 
toate suntu pline de dânşii și nu mai am ce le face, ci ţi-i voi da ţie, să faci 
izbândă cu dânșii şi eu să-mi curăţescu ţara de dânșii. Iară în ţara mea să 
nu-i mai aduci, că ţi-iu dăruiescu ţie." Și de sârgu învăţă de-i strânseră pre 
toți la un loc de pretitinderile și i-au însemnatu pre toţi, de i-au arsu 
împrejurul capului de leau pârjolit părul ca unor tălhari, cu un hier arsu, 
care semnu trăieşte și pănă astăzi în Ţara Moldovei şi la Maramoroș, de să 
cevluiescu oamenii prejur cap. Dâcii Laslău craiu, daca au luat acel ajutoriu 
tălhărescu de la Împăratul Râmului, au silit la Ţara Ungurească şi dâcii pre 
câşlegile Născutului, cu toată puterea sa s-au apucat de tătari a-i bate și a-i 
goni, de i-au trecut munte în ceasta parte pre la Rodna, pre care cale și 
semne prin stânci de piatră în doao locuri să află făcute de Laslău craiul. Și 
aşa gonindu-i prin munţi, scos-au și pre aceşti tătari, carii au fostu lăcuitori 
la Moldova, de i-au trecut apa Sirgtiului. Acolea Laslău craiu ce să chiamă 
leşaște Stanislav, stându în țărmurile apei, au strigatu ungurește: "Sirâtem, 
sirétem", ce să zice rumânâşte, place-mi, place-mi, sau cum ai zice pre 
limba noastră: "Aşa-mi place, aşa". Mai apoi, daca s-au discălicat ţară, după 
cuvântul craiului, ce au zis, sirétem, au pus nume apei Siretiul. Și după 
multă goană ce au gonit pre tătari i-au gonit şi i-au trecut preste Nistru, la 
Crâmu, unde și pănă astăzi trăiescu, de acolo s-au întorsu Laslău crai 
îndărătu cu mare laudă șl biruință. Și sosindu la scaunul său în zioa de 
lăsatul secului, cerșutu-ș-au blagoslovenie de la vlădicii săi, să-l lase trei 
zile să se veselească cu doamnă-sa și cu boierii săi. Și aşa l-au blagoslovit, 
de au lăsat sec marţi, cu toată curtea sa, care obiceai să ține la légea lor și 
pănă astăzi, de lasă sec marţi. 


Ce această povâste a lui Laslău crai ce spune că au gonit pre cești tătari 
nu a-o scos Urâchie vornicul, din letopisăţul cel leşescu, ci eu Simeon 
Dascalul o amu izvodit din letopisăţul cel unguresc, care poveste o am 
socotit pre semne ce arată, că poate fi adevărată. 


De discălicatul Maramoroșului 


Laslău craiul ungurescu după îzbândă cu noroc ce au făcut, de răsipi 
pre cei tătari şi să aşeză la scaunul său, sfătuitu-s-au cu boierii săi, ce vor 
face cu acei tălhari ce-i adusă într-ajutoriu de la împăratul Râmului, cu carii 
mare izbândă făcusă, de răsipise puterea acelor tătari; că să le dea loc şi 
ocine în ţară, nu suferiia cei de loc şi de moșie, ungurii, văzându-i că sunt 
niște oameni răi și ucigași, socotindu că de să vor plodi și să vor înmulţi, ei 
să vor întări şi cândai să nu li să prilejască vreo price cu dânșii, să nu paţă 
mai rău decât cu tătarii, mai apoi să nu le fie a piierde și crăiia. Ce le-au ales 
loc pustii şi sălbatec, îngrădit cu munţi pinprejur, intre Ţara Leșască şi intre 
Ţara Ungurească, unde să chiamă acum Maramoroșul. Acolo i-au dus de le- 
au împărţit hotară și ocine şi locuri de sate și târguri şi i-au nemișit pre toți, 
adecă slugi crăiești, unde şi pănă astăzi trăiescu la Maramoroș. 


Pentru discălicatul ţării al doilea rând 


După răsipa ţării dintăi, cum spune mai sus că s-au pus tiit de nevoia 
oștilor lui Flac hatmanul râmlenescu (sau cum spune l&topiseţul cel 
ungurescii de Laslău craiul unguresci, cându au răsipit tătarii dintracâste 
locuri, de au rămas locul pustiu) 1 mai apoi, după multă vreme, cum spune 
mai sus, cându păstorii din munți ungurești pogorându după vânat au 
nemerit la apa Moldovei, locuri desfătate cu câmpi deșchiși, cu ape 
curătoare, cu păduri dese, și îndrăgind locul, au tras pre ai săi de la 
Maramoroș și pre alţii au îndemnat, de au discălicat întăi supt munte, mai 
apoi adăogându-să şi crescându înainte, nu numai apa Moldovei, ce nici 
Sirâtiul nu i-au hotărât, ce s-au întinsu pănă la Nistru și pănă la mare. Nici 
războaie mai făcea ca să-și apere ţara și pământul său de cătră știți şi gotthi 
şi di cătră alți vecini şi limbi ce era pinprejur. Ce avăndu purtătoriu domnii 
lor carii rădicasă dentru sine, în Ţara Leșască de multe ori au intrat şi multă 
pradă și izbândă au făcut, din câmpi tătarii i-au scos. (Că după multă răsipă 


ce i-au fost gonit pre tătari oarecând di pre aceste locuri Laslău craiul 
ungurescu, iarăși au fost început a să tinde la câmpi). 


Așijdirea şi muntenilor nu numai nevoie și groază le făciia, ce și 
domniile schimba și pre cine vrea ei, primiia ; pre ardâleni nu-i lăsa să se 
odihnească, ci pururea le făcea nevoie și cetăţi căteva le luasă și le lipiia 
cătră Ţara Moldovei, carile toate mai înainte la locurile sale să vor arăta. 
Mai apoi şi turcii carii să vedea că ca o negură toată lumea acoperea, 
războaie, minunate au făcut, de multe ori i-au şi biruit, mai apoi de o au și 
supus supt giugul lor, de multe ori i-au asudat, rocoşindu-se şi nu fără multă 
moarte și pagubă în oameni, pănă o așăza. 


(SIMION DASCĂLUL) 


Predoslovie a l&topiseţului moldovenescu ce într-însa spune că este 
făcută ţara den doao limbi, de rumâni și de ruși, de care lucru să cunoaşte că 
şi păn' astăzi este ţara giumătate de ruși şi giumătate de rumâni 


Ce această povâste nu să află însămnată de Urâche vornicul, iar eu n- 
am vrut să las nici această să nu pomenesci, socotind că cum am adus 
aminte de altele, ca să nu rămâie nici aceasta neînsămnată. 


Scrie la l&topiseţul cel moldovenescu, la predoslovie, de zice că deaca 
au ucis acei vânători acel buor, întorcându-se înapoi, văzând locuri 
desfătate, au luat pre câmpi într-o parte și au nemerit la locul unde acum 
târgul Sucâvei. Acolo aminosindu-le fum de foc și fiind locul despre apă, cu 
pădure mănuntă, au pogorât pre mirodeniia fumului la locul unde este acum 
mănăstirea Eţcanei. Acolea pre acelaș loc au găsit o priseacă cu stupi şi un 
moşneag bătrân, de prisăcăriia stupii, de seminţie au fost rus și l-au chiemat 
Eţco. Pre carele deaca l-au intrebat vânătorii, ce omu-i și den ce ţară este, el 
au spus că este rus den Ţara Leșască. Aşijderea și pentru loc l-au intrebat, 
ce loc este acesta și de ce stăpân ascultă ? Eţco au zis: este un loc pustiiu și 
fără stăpân, de-l domnescu fierile şi pasările şi să tinde locul în gios, păn' în 
Dunăre, iar în sus păn' în Nistru, de să hotăraşte cu Ţara Leşască, şi este loc 
foarte bun de hrană. Înţelegând vânătorii acest cuvânt, au sârguit la 
Maramorăş, de ş-au tras oamenii săi într-această parte şi pre alţii au 
îndemnat, de au descălecat întăi supt munte şi s-au lăţit pre Moldova în 


gios. lar  laţco  prisecariul, deaca au înțeles de  descălecarea 
maramorășenilor, îndată s-au dus și el în Ţara Leşască, de au dus ruși mulţi 
şi i-au descălecat pre apa Sucevei în sus și pre Siretiu despre Botoşiani. Și 
aşa de sârgu s-au lăţit rumănii în gios și ruşii în sus. 


(MISAIL CĂLUGĂRUL) 


Și s-au plinit toate locurile într-această ţară de oameni, den munte păn' 
în Nistru şi în gios păn' unde dă Dunărea în Vidov și păn' în Cetaatea Albă 
şi Chiliia și Renii și Nistrul în sus pănă mai sus de Cernăuţi, unde să 
împreună cu hotarul Ţărâi Leșeşti şi pre Ceremuș. 


(SIMION DASCĂLUL) 


Așijderea și târgul Baia scrie că l-au descălecat niște sasi ce au fost 
olari; așijderea şi Suceava scrie că o au descălecat niște cojocari ungurâști, 
ce să chiamă pre limba lor suci, iar Suceava pre limba ungurească să 
chiamă Cojocărie. Aşa într-acesta chip să află să fie fost discălicarea ţării 
Moldovei. 


(MISAIL CĂLUGĂRUL) 


Aflatu-s-au într-această ţara şi cetăți făcute mai de demulti de 
ianovedzi: cetaatea în târgul Sucâvii și cetaatea la Hotin și Cetatea Albă și 
Cetaatea Chilii şi Cetaatea Neamţului și Cetatea Noaă, Romanul, ce i s-au 
surpat pământul ș-au cădzut cetaatea. 


Dinceputul domniilor vă leatul 6867(1359) 
Într-acei păstori ce au nemeritu locul acesta, fost-au şi Dragoş, carile 
au venitu de la Maramoroş, carile să vediia şi mai de cinste și mai de folos 


decâtu toţi, pre carile cu toţii l-au pus mai mare şi purtătoriu lor. 


(MISAIL CĂLUGĂRUL) 


Și dacă l-au pus domnu, luară pildă de pre capul acei hiară năsâlnice, 
dzimbrul, ce scriem mai sus că l-au vânat și pusără de au făcut peciate ţărâi 
Moldovei, de trăiește păn într-aceste vremi în mânule cui alege Dumnedzău 
a hire domnu țărâi, de trăieşte păn' astădzi, de să pune pre cărţi, ce 
poroncâşte domnul de tocmâle şi de aşedzări lăcuitorilor și de ascultat 
cărora vor să facă strâmbătăţi intre lăcuitori, iar celora ce nu ascultă, de 
certare mare... 


Și daca au domnitu doi ani, au muritu. 
Și-ntr-acea începătură a fost domniia ca o căpitănie 3. 


Pre acesta semnu dintăiași dată ce să arătă domniia fără trai, să putea 
cunoaște că nu va fi aşezarea bună intre domniia Moldovei, ce cum fu pre 
scurtu viiața domnului dintăi, aşa și domnii ce vor fi înainte, adâsea să vor 
schimba și intre domniia Moldovei multă neașezare va fi. 


Pre urma lui Dragoș vodă, au stătut la domnie fiiu-său, Sas vodă și au 
ţinut domniia 4 ani și au murit. 


După moartea lui Sas vodă, au ţinut domniia fiiu-său, Laţco vodă 8 
ani. 


Pre urma lui Laţco vodă au domnit Bogdan vodă 6 ani. După domniia 
lui Bogdan vodă au domnit Pătru vodă, ficiorul lui Mușatu, 16 ani. 


După dânsul au domnitu frati-său, Roman vodă, trei ani. 
(AXINTE URICARIUL) 


Samodârjeţul, stăpânitoriu țărâi de la plaiuri şi pănă la mare. Și acesta 
au făcut târgul Romanul pre numele lui, precum mărturisește la uricul lui, 
carile să află la mănăstirea Pobrata. 


Iară pre urma lui Roman vodă au stătut la domnie Ștefan vodă, carile 
au avutu doi ficiori, Ştefan și Pătru, și au domnitu 7 ani. Iară ce să va fi 
lucratu în zilile acestor domni, nu să află scris nimica, câtu au domnitu ei 46 
de ani. Cunoaşti-se că au fostu neașezaţi și de curându, de n-au avut cine 


scrie, nici vecinii, carii nimica n-au lăsatu neînsemnatu, n-au știut de dânșii 
să scrie. 


De însemnarea anilor 


Însemnarea anilor a scriitorilor noştri nu să tocmâşte cu a streinilor, că 
letopiseţul nostru scrie că au fostu vă leatul 6867 (1359), cându au stătut 
domn Dragoș vodă, iară letopiseţul streinilor scrie că au fost 6867 în zilile 
acestui Ștefan vodă ce scriem mai sus. Iară ce să va fi trecut înapoi nu să 
află însemnat de streini, cunoaşti-să că cum nu să află de scriitorii noştri 
însemnat viiața domnilor și lucrurile lor, aşa și vă leatul, cândai să nu fie 
smintitu, iară de au și însemnatu, nu au ştiut ce au scris. lar létopisețul 
leşescu putem cunoaște că poate fi mai adevăratu, că fiindu oameni așezați 
mai de demultu şi cronicarii lor neavându alte trebi, ce numai vă leatul 
păziia şi nişte lucruri mari ca acestea păziia şi socotiia, să nu rămâie ceva 
neînsemnat, pentru ca să nu le zică vecinii lor di prinprejur că au fostu 
adormiţi sau neînvăţaţi și nestrăbătuţi cu istoria. Pentru acâia şi pre acesta 
lucru putem cunoaște că ei cum au înţeles de descălicarea țărâi noastre şi de 
lucrurile domnilor îndată s-au apucat de au însemnatu toate pre rându și ale 
noastre şi ale lor, pentru acéia ei scriu că au fostu vă leatul la domniia lui 
Ștefan vodă, 6867 (1359). 


Domniia feciorilor lui Ștefan vodă 


Acest ce scriem mai sus, Ștefan vodă, au avut doi ficiori, cum s-au 
pomenit mai sus, pre Ștefan și pe Pătru, carii după moartea tătânesău, 
pricindu-să pentru domnie, au fugitu Ștefan, fratile cel mai mare, la Cazimir 
craiul leşescu, poftindu ajutoriu împotriva frăţine-sau, lui Pătru şi să i să 
plece cu toată ţara. Iară Pătru cu ajutoriul ungurescu au apucatu ţara. 


Vrându Cazimir crai ca să dobândească ţara și să fie pe voia lui Ştefan 
vodă, i-au datu oaste, de au intrat în ţară, în zioa dintăi a lui iulie. Și întăi îi 
mergea cu norocu, iară mai apoi i-au amăgit ai noștri, de i-au băgat la 
codru, fiindu copacii întinaţi pre lângă drum, i-au surpatu asupra lor, unde 
câţi n-au pieritu de copaci i-au prinsu vii, pre carii mai apoi i-au 
răscumpăratu craiul Cazimir. Fost-au într-acești robi oameni mari: Zbigniev 


şi 'Tecinschii ficiorul voievodului de Cracău, trei steaguri a trei voievozi, a 
Cracăului, a Sandomirului și a Liovului și noao steaguri boiereşti. 


Letopiseţul nostru de ficiorii lui Ștefan vodă ce pomenim mai sus, 
nimica nu scrie, ci scrie că după domniia lui Ştefan vodă, au domnit luga 
vodă 2 ani, după dânsul Alixandru vodă, carele să va pomeni mai gios. lară 
noi n-am lăsat să nu-i însemnăm, nici de ficiorii lui Ștefan vodă, căci că 
poate să fie adevărat, că nu părtenâşte cronicarul Bielschi a lor săi, ce scrie 
poticala ce au petrecut Ștefan vodă cu ajutoriul lor, de au pierit cu toți. 


După aceștia au domnit Iuga vodă 2 ani și l-au luat la sine Mircea 
vodă, domnul muntenescu. lar ce să va fi lucrat într-acei doi ani a domniei 
lui nu să ştie. 


(AXINTE URICARIUL) 


Făr cât numai ce însemnează la un l6topiseţ ce este izvodit de Dubău 
logofătul de pre lâtopiseţul lui ... de zice că el au trimis întăi la 
arhiepiscopul de Ohrida şi au luat blagoslovenie, de au pus mitropolit. 


(MISAIL CĂLUGĂRUL) Domniia Iugăi vodă, carele mai întrece cu 
toate pre domnii cei trecuţi mai denainte 


Trimis-au la patrierşie de Ahrida ș-au luat mai întăiu blagoslovenie ș- 
au pus mitropolit pre Theoctist ş-au descălecat oraşe pren ţară, tot pre la 
locuri bune şi le-au ales sate şi le-au făcut ocoale prenpregiur şi-au început 
a dărui ocine pren ţară a voinici ce făcea vitejii la oști. Ș-au domnit 2 ai și l- 
au luat Mircea vodă, domnul muntenescu la sine. 


Domniia lui Alexandru vodă cel Bătrân şi Bun 


L6topiseţul nostru cest moldovenesc scrie că au fost cursul anilor 6907 
(1399) aprilie 25, când au stătut domnu Alexandru vodă; iar létopisețul cel 
leșesc scrie că au fost vă leatul 6921 (1413) 


(AXINTE URICARIUL) 


Dar au greşit, căci să află un uric al lui Alixandru vodă la mănăstire la 
Barnovschii şi scrie din vă leat 6906(1398). 


Acest Alixandru vodă multe lucruri bune au făcut în ţară şi au făcut 2 
mănăstiri mari în Moldova, Bistriţa și Moldoviţa, în doi ani a domniei sale. 


(MISAIL CĂLUGĂRUL) 


Făcut-au 2 sfinte mănăstiri mari în Moldova, Bistriţa și Moldoviţa şi li- 
au îndzăstrat cu multe sate cu vecini şi cu băleştie şi cu veşminte scumpe 
înlontru și cu odoare. 


Și deaca se vădzu luminat în cinstea domnii, în 2 ai a domnii lui, fiind 
mai intreg și mai cu minte decât cei trecuţi înaintea domnii lui și multu 
trăgând și râvnindi spre folosul sufletului său, adus-au cu mare cheltuiala 
sa, den ţară păgână, sfintele moştii a marelui mucenic loan Novii și li-au 
pus într-a sa svântă cetaate, ce este în orașul Sucâvii, cu mare cinste şi 
pohvală, de a ferirea domnii sale și paza scaunului său. Ce veri cerca la 
cărţile beserecii viaţa lui, carele miercurea şi gioi în săptămâna rusaliilor îl 
slăveşte toată ţara noastră în Suceava, unde dzac moştiile la mitropolie. 


Și cu darul ce avea de înțelepciunea de la milostivul Dumnedzău, 
căutându şi vădzindu cinstea lumii, cum să cade a să purta în podoabele 
împăraţilor ş-a crailor ş-a domnilor, socotit-au şi la această ţară, măcari că 
n-au fost mai căutat alții, ce au fost mai înainte domni, întăie dată au trimis 
la patrierşii de la răsărit de au luat blagoslovenie ş-au făcut mitropolit şi iau 
dat scaun o sfântă mănăstire mare, mitropolie în oraşul Sucevii, lângă polata 
domnească, cu multe sate şi ocine dându-i, să fie de slujbă acei svinte 
mănăstiri, mitropolii, şi câteva ţinuturi în eparhiia ce i s-au dat, făcându-l 
epitrop legii. 


Mai făcut-au ş-al doilea episcop, după mitropolit, la svânta mănăstire 
ce este în oraş în Roman și i-au dat eparhiia o parte de ţinuturi de suptu 
munte den gios. Mai făcut-au ș-al treilea episcop la o svântă mare 
mănăstire, la Rădăuţi și eparhiia i-au dat Ţara de Sus, despre Țara Leşască, 
țănuturile céle de sus. 


Și daca au aședzat vlădicii, le-au făcut cinste mare, că le-au pus 
scaunele, de șed denadreapta domnului, înaintea tuturor svetnicilor, aproape 
de scaunul domnescu. 


Tocmit-au și boieri mari în svat, de chevernisala ţării ş-a pământului 
Moldovii: 


Logofăt mare, giudecătoriu și alesătoriu de ocine, ispravnic pre o 
frunte de oameni de ţară, ce sunt curtâni și giudecătoriu tuturor, cine-s cu 
strâmbătăţi în ţară și luător de samă tuturor, ispravnic celor ce suntu la 
curtea domnească. 


Vornic mare în [ara de Gios, giudecătoriu tuturor den ţară, cine au 
strâmbătăţi şi globnic de morţi de om și de șiugubini ce să fac la partea lui 
şi vornic Bârladului. 


Vomicul cel mare de "Ţara de Sus, giudecătoriu tuturor den ţară, cine au 
strâmbătăţi şi globnic de morţi de om şi de șiugubini ce să fac la partea lui 
şi vornic Dorohoiului. 


[= © 


Pârcălabul de Hotin la acea margine despre [ara Leşască ș 
Căzăcească, giudecătoriul tuturor la acel țănut. 


Hatman și pârcălab de Suceava şi ispravnic pe toate oștile țărâi. 


j= © 


Postelnic mare, dvorbitoriu înaintea domnului și pârcălab de Iaşi ş 
tâlmaciu a limbi striine. 


Spătariu mare şi staroste de Cernăuţi şi cu obicéiu îmbrăcat la dzile 
mari cu haină scumpă domnească şi dvorbitoriu cu arme domneşti încinsu 
la spatele domnului într-acele dzile. 


Paharnic mare şi pârcălab la Cotnariu și ispravnic viilor domnești de la 
Cotnariu și de la Hârlău şi cu obiceiu să dreagă domnului la dzile mari cu 
păhar la masă. 


Visternic mare, ispravnic pre socotele ce să fac, să să ia den ţară şi 
grijindă şi dându léfe slujitorilor și purtătoriu de grijă a toată cheltuiala 


curții şi a oaspeţi ce vin în ţară și toate catastijile ţărâi pre mâna lui. 


Stolnicul cel mare cu obiceiu la dzile mari și la veselii domnești, 
îmbrăcat în haine domnești şi viind înaintea bucatelor domnești, le tocmeşte 
pre masă înaintea domnului cu tipsiile și dvorbitoriu într-acele dzile. 


Comis mare, ispravnic pre povodnici şi pre toți cai domneşti și 
împodobindă povodnicii în podoăbe domneşti şi mărgătoriu înaintea 
povodnicilor ș-a domnului. 


Medelniceriu mare, cu obicâiu îmbrăcăt în haină domnească, 
dvorbitoriu la masa domnului la dzile mari și taie fripturile ce să aduc în 
masă. 


Clucer mare, ispravnic pre beciurile domnești, pre unt şi pre miere și 
pre colacii, adecă pocloanele, ce vin de la orașă la Născut lui Hristos. 


Sulger mare, ispravnic pre toate obroacele ce să dau la cuhnele 
domnești și la slujitorii curţii, de carne şi la ospeţi ce vin în ţară. 


Jicniceriu mare, ispravnic pre toate obroacele de pâne ce să dau la 
curtea domnului și la slujitorii curţii şi la oaspeţi ce vin în ţară. 


Vameş mare ce ţâne scălile ţărâi pentru vămășie; duc dulceţi şi cofeturi 
la masă domnului la dzile mari şi ispravnic pre neguţători. 


Șetrar mare pre corturile domneşti și-n oști şi-ntr-alte căli şi purtătoriu 
de grijă tunurilor. 


Uşer mare, purtătoriu de grijă tuturor solilor și tălmaci striinilor la 
giudeţ. 


Armaş mare, ispravnic și purtătoriu de grijă pentru toţi ceia ce fac rău 
şi cad la închisoarea ţărâi, la temniță și pedepsitoriu acelora tuturor şi cei 
giudecaţi de moarte dați în mâna lui, să-i omoare. 


Aga, ispravnic pre dărăbani şi pre târgu, pre Iași, giudeţ. 


Logofăt al doilea, hotărâtoriu de ocine în toată ţara. 


Postelnic al doilea, în toată vremea dvorbitoriu înaintea domnului și 
ficior de boieriu ales. 


Logofăt al treilea, cărtulari, scriitoriu bun, dvorbitoriu totdeauna lângă 
domnu, credincios la toate tainele domnului şi cărți ori den ţară, ori de la 
priietini de unde ar veni, toate în mâna lui mărgu și cu învăţătura domnului 
de la dânsul iese răspunsurile şi pecetea tărâi în mâna lui. Și orice giudeţe și 
îndreptări să facii oamenilor, fără pecetea domnului nu poate hi carie-i în 
mâna logofătului al treilea, credincios în toate la domnu. 


Postelnici den al doilea, înainte câți va domnul să facă, deprindzindu- 
să la aceia cinste, iese și la altă cinste mai mare. 


Spătariu al doilea și al treilea; al doilea zvoreşte cându nu zvoreşte cel 
mare, și el îmbrăcat, cu spata încinsu și cu buzduganul amână la spatele 
domnului. lar spătariul al treilea zvoreşte peste toată vremea. 


Păharmnicul al doilea, după dvorba păharnicului celui mare, dvoreşte la 
masă şi derege păhar cu băutură la domnu. 


Păharnicul al treilea, iar cându nu derége al doilea, derâge și el la masa 
domnului. 


Aşijdiria şi mitropoliia de la Suceava şi episcopia de la Rădăuţi şi 
mănăstirea Neamţului și alte mănăstiri. 


Așijdiria întăiaş dată au trimis de au luat blagoslovenie de la patriarşii 
răsăritului şi au făcut mitropolit, de l-au aşezat la scaun, la mitropolie în 
Suceava, numai anume nu scrie ce mitropolit au fost. 


(AXINTE URICARIUL) 


Însă la un l&topiseţ a lui Dubău logofătul înseamnează cum să fie 
trimis întăi Iuga vodă, carile s-au pomenit mai sus, la arhiepiscopul de 
Ohrida, de au luat blagoslovenie și au pus mitropolit pe Theoctist, dară nu 
arată nici o dovadă, ci veri citi mai-nainte, la altu Alixandru vodă, de unde 
au luat blagoslovenie Theoctist mitropolitul. 


lar la leatul 6923 (1415) au trimis de au adus cu multă chieltuială și 
moaştile sfântului mucenic loan Novii de la Cetatea Albă, de la păgâni şi le- 
au aşezat în târgu, în Suceava, la mitropolie, cu mare cinste și cu litie, 
pentru paza și ferința scaunului domniei sale, carile să prăznuieşte miercuri, 
joi, în săptămâna rusaliilor, care ver ceti la cărţile bisericii mai pre largu 
pentru mucenia lui. 


Cându s-au făcut săbor al optulea 


În zilile acestui domnu fu săbor mare în Florenţia, în Țara Italii, 
adunare mare de părinţi, ca să poată împreuna biserica răsăritului şi cu 
apusului, pentru multă neîngăduință și price, pentru capetile legii, la care 
săbor însuși patriarhul Ioasaf de Țarigrad şi cu împăratul Ioan Paleolog, cu 
mulți mitropoliți și episcopi au fostu. Și de ţara noastră încă au fostu trimis 
pre Grigorie Țamblac. Iar de la apus, singur papa Hristofor cu gardinalii şi 
din multe locuri arhiepiscopi şi adunare mare de părinţi, la leatul 
6940(1432). 


(AXINTE URICARIUL) 


Iară la hronograf grecescu scrie că au fostu papa Evghenie și de la 
Moldova au fostu Ioasaf și vă leatul 6947 (1439), când s-au obârșit 
săborul. Şi aşa vom putea crede cum scriu grecii, că ei cum au fostu acolea 
şi cum au văzut, aşa au însemnatu. 


Unde pre urmă bun nimica nu s-au ales, că în loc de împreunare, mai 
mare vrajbă şi zarvă şi dispărţire s-au făcut, măcară că împăratul Paleolog, 
de nevoia turcilor ce-i venise la grumazi, că rămăsâse numai cu numele 
împăratu, iară afară coprins6se turcii tot, pristănise la toate capetile legii, 
pre voia papii, numai să-i dea ajutoriu împotriva vrăjmașului său, ce-i şi 
făgăduisă. Iară alţii tocmala lor ce să făcusă, le-au părut că-i strâmbătate și 
asupreală bisericii răsăritului, că toate le lăsase pre voia lor, iară ei nimica 
din câte au vrut ai noștri nu au priimit. Ci atâta zavistie lucrul au ațițat, că în 
loc de împreunare, nici să auză de numele papii și a bis6ricii apusului, 
socotind-o în loc de călcătoare de lâge. Scriu că începătoriu și aţiţitoriu 
acestui lucru să fie fostu Marco episcopul de Efes, carile ca un dascal și 
cum zicu unii, pentru pizma grecească, cunoscându că împresoară pre ai 


noștri, de n-au priimitu, ci au datu véste pretitinderile ca să nu priimească 
niminea acel săbor, măcară că alţii toți au fostu pristănitu și au fostu şi 
priimit. Ce şi acelora le da vină că au dat mâzdă. De care lucru, de era mai- 
nainte de acel săbor ceva neîngăduinţă într-acâste biserici, era şi nădejde că 
să vor tocmi și vor veni la împreunare, iară după săbor, atâta oțărâtură stătu 
într-amândoao bisericile, de nu să pot vedea cu dragoste, ce una pre alta 
huléşte şi defaimă şi una pre alta va să pogoare și să o calce. Răsăritul este 
începător, apusul va să să înalțe și așa una alţiia nu va să dea cale, cum 
răsăritul cu apusul n-ar fi fostu logodna lui Hristos. Ci de acestea destulu-i, 
ci la ale noastre să ne întoarcem. 


Pentru pacea aşăzată ce au făcut Alexandru vodă cu craiul leşesc 


Alexandru vodă făcu priiteşug mare cu l6şii şi legătură tare, ca fie la ce 
treabă unul pre altul să ajutorească. Nici zminteală au fostu, că întăi au 
poftitu craiul pre Alixandru vodă ca să-i trimiță ajutoriu împotriva crizacilor 
la prusi, nici s-au amăgit cu priiteșugul, că au trimis ajutoriu călăreți 
moldoveni, carii au făcut mare izbândă. Că bătându-să cu crizacii, întăi au 
dat dos a fugi, de i-au înșirat, gonindu-i spre o pădure şi aciiaş pedestrindu- 
să, au săgetatu-le cai, de le-au căutat a da dosul némții. Şi aciiaşi ai noştri s- 
au încălăratu și mare moarte au făcut într-înșii. De care lucru, daca s-au 
întorsu ai noștri acasă, mare mulțămită au avut Alexandru vodă de la craiul. 
Avându dâcii craiul leşescu a face oaste asupra lui Jicmontu craiul 
ungurescu, pus-au zălog la Alixandru vodă, Sneatinul și Colomăia şi toată 
Pocutia și au luat 1 000 de ruble de argint. Și într-același an au murit 
Alixandru vodă, după ce au domnitu 32 de ani și 8 luni. Și banii au rămas la 
l6și. 


Domniia lui Iliiaş vodă şi a lui Ștefan vodă, ficiorii lui Alixandru vodă 
celui Bătrân 


După moartea lui Alixandru Vodă celui Bun au stătut la domnie fiiu- 
său cel mai mare, Iliaș vodă, carile au priimitu și pre frati-său, pre Ștefan 
vodă la domnie. Și legându priiteșug cu l6şii, le-au întorsu Pocutia cu toate 
târgurile şi le-au iertat și banii. Decii au intratu vrajba intre fraţi, că Iliaș 


vodă vrându să omoare pre frate-său, pe Ştefan vodă, deci Ştefan vodă au 
fugitu la munteni. 


De războaiele acestor 2 fraţi 


Scrie letopisețul nostru cestu moldovenescu, că daca au fugit Ștefan 
vodă la munteni de nevoia frăţine-său, de acolo luundu ajutoriu de oaste, au 
venitu spre ţară, unde i-au ieşit înainte frate-său, Iliaș vodă, la locul ce să 
chiamă Lolonii. Și dându războiu, birui Ștefan vodă pe frate-său pe Iliaș 
vodă şi-l goni din ţară şi apucă Ştefan vodă scaunul. 


Al doilea război 


Décii nu după multă vreme, de iznoavă au venit Iliașu vodă cu oaste 
asupra frăține-său, lui Ștefan vodă, în anii 6942 (1434), unde i-au ieșit 
Ștefan vodă înainte, la Dărmănești, fevruarie într-o zi, luni în săptămâna 
albă, şi dându război vitejaște, iarăşi birui Ştefan vodă. 


Al treilea războiu 


După aceia de iznoavă, nu după multă vreme, s-au mai ispitit Iliaș 
vodă al treilea rându, de au mai intrat în ţară cu oaste leşască, unde i-au 
ieşitu nainte Ștefan vodă la Podraga și lovindu-să oștile de față, iară pierdu 
Iliaşu vodă războiul. 


Al patrulea războiu 


De noroc era Ștefan vodă cu frati-său Iliaș, că bine nu să curăţiia de 
dânsul, atuncia și sosiia, care au venit de iznoavă asupra lui Ştefan vodă cu 
oaste în anii 6943 (1435) avgust 4 zile şi s-au lovit cu Ștefan vodă al 
patrulea rându, la Chipereşti, într-o vineri. Ci norocul său cel rău iarăşi nu i- 
au slujitu, că iarăşi pierdu Iliiaşu vodă războiul, cum să zice şi la scrisoare: 
"Unde nu va Dumnezeu, nu poate omul". 


Al cincilea războiu 


Iliiaşu vodă ştiindu-să căzut jos, nu pierdu nădâjdea, ci de iznoavă 
strânsă oaste şi au intrat în ţară la anii (6945 (1437) şi s-au lovitu al cincilea 
rându cu Ștefan vodă, într-o joi, martie 8 zile. Ce nimica n-au folosit, că 
norocul lui cel prostu iarăși îl lăsă la zminteală, de pierdu războiul, de i-au 
căutatu iarăși a să întoarce înapoi la Ţara Leșască. 


De împăcarea fraţilor 


După aceia, curândă vreme, scrie că s-au împăcatu Ștefan vodă cu 
frati-său Iliaşu şi s-au împărţit cu ţara, cum va spune mai jos. Și domnindu 
împreună şapte ani, mai apoi lui Iliașu vodă i-au scos ochii. Iară letopiseţul 
cel leşesc de aceste războaie a ficiorilor lui Alixandru vodă nimica nu scrie, 
ci scrie că daca au venitu Ştefan vodă cu ajutoriul muntenescu și au împinsu 
pre lliaşu vodă din ţară, s-au dus Iliiaşu la craiul leşescu, după ce au 
domnitu Iliaș vodă doi ani și 9 luni. Iară noi n-am vrut să lăsăm să nu 
pomenim de războaiele acestor doi fraţi, căci că poate fi adevăratu, de 
vreme ce au fost având atâta vrajbă întru dânșii. Iară l6topiseţul cel leșesc 
scrie că daca au gonit Ştefan vodă pre Iliaşu vodă din ţară, s-au dus Iliaș la 
craiul leşescu, la Vladislav laghello și au pohtitu ajutoriu, să-l aducă la 
domnie şi să i să plece cu toată ţara. Ci fără zăbavă de la frati-său, Ştefan 
vodă, au venitu soli cu daruri, poftindu-l de pace și l-au aflatu la Lănciţi, 
făgăduindu să fie plecatu și el lui crai. Pentru care lucru, măcară că Iliiaşu 
vodă au fostu ţiind o sor' a crăiasii, a Zofiei, și-i era craiul mai priietinu, 
fiindu-i cumnatu, ci sfatul cunoscându pre Ștefan vodă că este mai de folos 
țării, poftiră pe craiul să-l lase în pace şi să-l jure, să le fie lor cu credinţă. 
Iară lui Iliiașu să-i dea hrană și să aibă socotinţă, că văzându Ștefan vodă 
că-i la cinste, să să teamă şi să le ţie jurământul. Ci lui Iliaş nu-i sosiia pita 
craiului, ci gândi iară de domnie și au vrut să intre iară în ţară. Ci l-au 
prinsu lan Ciola şi l-au datu la pază la cetatea Siraţului și de ajunsu i-au 
datu hrană, şi lui și doamnii lui, cu toată casa. Iară Ștefan vodă în Suceava 
au jurat lui crai înaintea solilor. Mai apoi ca să arate slujbă, au răsipitu o 
seamă de tătari, carii au fostu intrat la Podoliia să prade și la Braţlav şi o 
samă vii i-au prinsu şi i-au trimis lui crai, la Sfidriial. După aceia, cum s-au 
pomenitu mai sus, s-au împăcatu lliașu cu frate-său, Ştefan vodă şi s-au 
împărțitu cu ţara: Cetatea Albă și Chiliia și Țara de Jos s-au venitu lui 
Ștefan vodă, iară lui Iliaşu vodă: Suceava și Hotinul cu Țara de Sus, 
zicându că după acâia au fostu legătură cu craiul leşescu şi mai mare şi 


daruri în toţi ai au fostu trimiţându lIliașu, iară craiul i-au fostu datu 
Haliciul, ca să-şi ţie averea. 


De nişte tătari ce au prădat ţara în doao rânduri 


Scrie letopiseţul nostru că în anii 6947(1438) noiembrie 28, intrat-au în 
ţară oaste tătărască, de au prădatu şi au arsu pănă la Botășani și au arsu și 
târgul Botăşanii. Aşijdirea la anul după această pradă, la leatul 6948(1439) 
dichemvrii 12 zile, iarăși au intrat tătarii în Ţara de Jos, de au prădat şi au 
arsu Vasluiul și Bârladul. Iară letopiseţul leşesc de acești tătari ce scrie mai 
sus că au prădatu ţara, nimica nu însemnează. 


De orbirea lui Iliiaș vodă 


Domnindu ţara lliiaşu vodă împreună cu frati-său, Ștefan vodă, apoi 
cându au fostu în anii 6952 (1444) mai, înaintea rusaliilor, află vreme 
Ștefan vodă ca să să curăţească de frati-său Iliașu şi să ţie toată ţara însuşi; 
l-au prinsu şi i-au scos ochii, după ce au domnitu ţara amândoi șapte ani. Şi 
decii au domnitu singur Ștefan vodă nu multă vreme, numai 5 ani. 


Domniia lui Roman vodă, ficiorul lui Iliaş vodă 


Roman vodă, ficiorul lui lliaş vodă, neputându răbda atâta 
nedumnezeire a unchi-său, s-au vorovitu cu o samă din curtea domnească și 
au prinsu pre unchi-său, pre Ştefan vodă, şi i-au tăiatu capul şi s-au apucatu 
Roman de domnie, leatul 6956 (1448) Decii Roman vodă neputându să-și 
îngăduiască cu văru-său, cu Pătru, ficiorul lui Ștefan vodă, pentru domnie, 
că cerca Ro man să omoară pe Pătru, de i-au căutatu a fugi lui Pătru vodă la 
unguri. 


De domniia lui Pătru vodă 


Acestu Pătru vodă daca au pribegitu în Țara Ungurească de nevoia 
văru-său, lui Roman vodă, la leatul 6957(1449), n-au făcut zăbavă multă, ci 
au datu cetatea Chiliia ungurilor și curândă vreme ajutoritu de lan Huniad 
țiitoriul Țării Ungureşti, au venitu cu oaste și au împinsu pe Roman vodă 


din ţară, după ce au domnitu Roman un an. Și s-au apucatu Pătru Vodă de 
domnie. 


De moartea lui Roman vodă 


Iară Roman vodă fiindu seminţie dispre mumă craiului leşescu lui 
Cazimir, au năzuitu la dânsul şi făcând jalbă, au sfătuitu craiul să-i 
tocmască, au cu tărie să-l puie la domnie, mai apoi au socotitu că de-i vor şi 
împăca cu Pătru vodă, să domnească ţara împriună, cândai mai apoi vreunul 
de dânșii să nu paţă mai rău de cum au păţitu Iliaşu vodă cu frati-său Ştefan 
vodă, ci au ales sfatu să-l puie cu tărie la domnie. Și au scos craiul șleahta 
rusască şi de la Premișlia, de la Liov, de la Belzu, de la Helmu și de la 
Podolia şi mătușa lui Roman încă mersese acolo, căriia i-au datu craiul 
Colomiia să ţie şi au purces craiul cu oastea de au venitu pănă la Liov. Ci 
mai apoi, daca au oblicitu că Roman au muritu otrăvit de Pătru vodă, văru- 
său, s-au lăsatu de acel gându și au trimis la Pătru vodă soli, să-i facă 
jurământu şi să-i dea pre Mihal, ficiorul lui Jicmontu, carile fugise de la 
craiul, întăi la cneazul Mazoviei, apoi la prusi şi la Șlonsca, mai apoi prin 
Ţara Ungurească au venitu în Moldova. La acestea au răspunsu Pătru vodă 
solilor că jurământul să facă este gata, iară pre Mihal să-l dea nu i să cade, 
pre acela ce au năzuitu la dânsul, ca să nu-și piarză credinţa, iară din ţară îl 
va goni. Şi după acia s-au dus Mihal la tătari şi multă pagubă au făcut 
leşilor. Acestu Pătru vodă, după ce au datu cetatea Chiliia ungurilor, au 
domnitu și el numai un an și au muritu. 


De un Ștefan vodă şi de Ciubăr vodă 


Scrie letopiseţul cel leşesc că după moartea lui Petru vodă au domnit 
un Ștefan un an şi au murit. După acestu Ștefan vodă au domnitu Ciubăr. lar 
Letopiseţul cel moldovenescu de acest Ştefan vodă nimica nu scrie, făr câtu 
spune că după moartea lui Pătru vodă au domnitu Ciubăr vodă doao luni. 
Domniia lui Alexandru vodă tij ficior lui Iliiaş vodă, vă leat 6956 (1448) 


De domniia lui Bogdan vodă şi de viiaţa lui, ce războaie au făcut cu 
tată-său, cu Alixandru vodă, vă leatul 6962 (1454) avgust 22 


Domnind Alixandru vodă ţara, venit-au cu oaste fiiu-său, Bogdan 
vodă. Însă aşa zic că n-au fostu Bogdan vodă ficior cu cununie, ci copil lui 
Alixandru vodă. Şi s-au lovitu cu tată-său, Alixandru vodă, la Tămășani, 
aproape de târgul Romanului, avgust 22 dni. Și după multă nevoinţă birui 
Bogdan vodă pe tată-său, pre Alixandru-vodă, şi multă moarte s-au făcut în 
oastea lui Alixandru vodă. Și într-acel războiu au pieritu oameni de frunte, 
Onciul logofătul și Costea Andronic și alții mulţi, după ce au domnitu 
Alixandru vodă 4 ani. 


(AXINTE URICARIUL) 


Află-se scris la un letopiseţ sârbescu de Azarie călugărul precum în 
zilele acestui domnu, Alixandru vodă, s-au hirotonit preaosfințitul 
mitropolitul chir Theoctist de Nicodim din Ţara Sirbască, prin zilele bun 
credinciosului cneazul Gheorghie dispot. 


Cronicariul leşesc 


Aşa scrie şi cronicariul lor, de zice că Bogdan vodă au venitu cu oaste 
asupra lui Alixandru vodă, cum s-au pomenitu mai sus și l-au gonitu în Țara 
Leşască, după ce au domnit patru ani. 


Décii Alixandru vodă, daca au fugitu în Ţara Leşască cu doamnăsa și 
cu coconii săi, au poftitu de la craiul ajutoriu şi au trimis craiul pre 
Sinenschii cu Țara Rusască şi au împinsu pre Bogdan vodă și au apucatu 
Hotinul și Neamţul şi Suceava și au așezat pre Alixandru vodă la scaun. Iară 
Bogdan vodă, fără zăbavă, adunându oameni de pretitinderile, au scos pre 
Alixandru vodă din scaun şi iar au apucat Bogdan vodă scaunul. Iară 
Alixandru vodă au năzuitu iară spre leşi şi au făcut jalbă de iznoavă pre 
Bogdan vodă. 


lară craiul au făcut sfat, ce va face cu această ţară mișcătoare și 
neașăzată. Sfătuia unii, de zicea să scoață domnii și să puie judéțile sale și 
să o împartă, să o facă ţinuturi. Iară alţii era împrotivă, de zicea că mai bine 


este a să apăra de turci de după părâtile altuia decâtu de după al său. Şi aşa 
al&seră pre Odrivoz şi pre Coneţpolschii cu oaste, pentru pofta a o samă de 
moldoveni, să ducă pre Alixandru vodă la scaun, carile au scos voievozia 
rusască şi au avut și de moldoveni gloate mari. Și daca au intratu în 
Moldova cu trei oşti: moldovenii cu domnu său Alixandru vodă, cu un 
polcu de podoleni era Buceaţschii, iară pre altă oaste Coneţpolschi, care 
oaste au trecut Nistrul la Hotin supt cetate, că era cetatea pre mâna 
oamenilor lui Alixandru vodă. lară Bogdan vodă au fostu atuncea la 
Lipoveţi. 


Léşii, dacă au înţeles de dânsul, au vrut să treacă Prutul, ca să-i dea 
război, ci Bogdan vodă n-au vrut să le dea război, socotindu să-i bage la 
strimtori şi zăbovindu-i, să-i flămânzească. Aşa i-au purtatu din loc în loc 
pănă la apa Bârladului, iară el ţinea pădurile. Şi trimitea cu înșelăciune soli, 
cumu-i este voia să să plece lui crai și să facă pace, făgăduindu-i şapte mii 
de galbeni să-i dea pre anu și încă și alte daruri multe făgăduia, numai craiul 
să-l apere de turci. Crezându léşii acela cuvântu, au lăsat să fie pre 
îngăduinţa lui şi s-au întorsu pre acasă. Iară Bogdan vodă să ascuţiia, ca să-i 
poată undeva vâna, ci simţindu acestea oamenii lui Alixandru vodă, le-au 
spus să nu să încrează, ci să să păzească. Ce l6şii fiindu de înșălăciune 
coprinși, nu băga în samă, pănă n-au fugitu un diiac al lui Bogdan vodă la 
oastea leșască, de leau spus. Atuncea boierii lui Alexandru vodă sfătuia ca 
să încunjure pădurea şi să hălăduiască de meșterşugul lui Bogdan vodă; că 
în pădure supusâse oaste. Ci léşii fiindu dârji, n-au vrut să asculte, ci au 
intratu să treacă pădurea şi au trimis înainte carăle cu pârcălabul de Hotin şi 
cu dânsul toți moldovenii şi podol&nii. 


Războiul lui Bogdan vodă cu l6şii 


Deci cându au fostu în mijlocul pădurii, făcut-au năvală oastea lui 
Bogdan vodă la carăle leșilor. Ci apărându-să l6şii, de-abiia au scăpatu cu 
multă pagubă și pierire. Dâcii, vrându să intre și ceialaltă oaste leșască, 
atuncea s-au ivitu toată oastea lui Bogdan vodă cu multe steaguri şi 
buciume, fără călărime, multă pedestrime. Acestea văzându l6şii, s-au 
tocmitu de războiu şi au băgatu în mijloc pe Alixandru vodă. Și s-au 
tâmplatu acestu războiu, a şasea zi după pacea ce făcusă, la Crasna. Și s-au 
bătut mai nainte de apusul soarelui pănă ce au înoptat, pierindu de îmbe 


părțile, pănă au năvălit şi gloatile de pedestri, carii au făcut mare moarte în 
leşi, tăindu cu coasile vinile cailor. Unde hatmanii leşești vrându să 
îmbărbăteze pre ai săi, ș-au pus şi ei capetile, ales Piotru Odrivozu şi 
Nicolae Porava şi Buciaţschii. Și biruia Bogdan vodă, de n-ar fi datu 
ajutoriu moldovenii lui Alixandru vodă, carii trecusă pădurea cu podolenii, 
pre carii trimisese cu carăle. Și aceia s-au învârtejitu la războiu, de au datu 
inimă celor pieitori și au împinsu pre oastea lui Bogdan vodă, de au început 
a fugi și au umplut pădurile. Și așa cu vitejiia iară a moldovânilor au întorsu 
izbânda la l6şi, cei ce pierdusă războiul. Mulţi aleși au pierit întru acel 
războiu: Nesvoiovschii, Biasovschii, Davidovschii și alții mulţi ca aceştiia. 


Deci Alixandru vodă cunoscându că nu să va putea așeza la scaun, că 
pre vrăjmașul său, pre Bogdan vodă, măcară că înfrânsese cu acea dată, iară 
nici o pagubă nu-i făcusă, că Bogdan vodă şi cu oamenii săi cumuș era 
învăţaţi a ţinea pădurile, măcară că să răşchirasă din război prin păduri, de 
iznoavă s-au strânsu şi s-au tăbărâtu, socotindu să nu piarză nădejdea, ci di 
iznoavă să lovească pre l6și, că-i ştiia că suntu slăbiţi de tot ajutoriul. 


Înţelegându acestea léşii dimpreună cu Alixandru vodă şi văzândusă 
slăbiţi de totu ajutoriul, măcară că înfrânsese cu deodată pre Bogdan vodă, 
ci al doilea rându nu era nădejde, că nimica lui Bogdan vodă nu-i stricasă, 
că din oastea lui puţini pierisă, iară de la leşi mai cu totul pierisă, văzându 
că nu le slujaște norocul, nu s-au apucatu de scaun, nici au aşteptatu al 
doilea rându războiul, temându-să să nu-i lovască Bogdan vodă făr de véste 
cu oaste tocmită și cândai să nu paţă mai rău decâtu întăi, să piiae şi câţi au 
mai rămas, bulucindu-să dimpreună cu Alixandru vodă, cu toţii s-au tras 
degrabu spre Ţara Leșască. Iară Bogdan vodă văzându-să curăţitu de 
vrăjmașii săi, s-au așezatu la scaun. 


Ci de aceste războaie ale lui Alixandru vodă cu ale lui Bogdan vodă la 
une l6topiseţe de ale noastre nimica nu scrie, că pre Bogdan vodă îl scrie 
ficior lui Alexandru vodă și au rămas pre urma lui la domnie. 


Iară întru unele izvoade de ale noastre scrie de războaiele lor, ca şi 
cronicariul leșescu, însă mai pre scurtu. Pentru acâia oare cum au fostu, că 
tot să tocmescu că izbânda au fostu a lui Bogdan vodă, că au rămas la 
domnie și au domnitu doi ani. 


(AXINTE URICARIUL) 


Scrie la un letopisețu vechiu sârbăscu de Azarie călugărul izvodit, 
precum în zilile acestui Bogdan vodă s-au început a da dajde turcilor și 
pentru ac6ia ne-au numit bogdani pănă astăzi. Acestă Bogdan vodă este tată 
lui Ștefan vodă cel Bun. 


Domniia lui Pătru vodă, pre carile l-au poreclit Aron 


Vă leatul 6963 (1454), după doi ani a domniei lui Bogdan vodă, scrie 
létopisețul cel moldovenescu c-au venitu fără de veste Pătru vodă ce l-au 
poreclitu Aron şi au aflatu pre Bogdan vodă la satul Răusenii, din jos de 
târgul Sucévii şi l-au lovitu, vineri în răvărsatul zorilor, octomvrie. Şi acolo 
i-au tăiatu capul lui Bogdan vodă. Decii au stătut la domnie Aron vodă. 


Războiul lui Alexandru vodă cu al lui Pătru vodă la Movile 


În domniia lui Pătru vodă Aron, scrie l&topiseţul cel mol dovenescu că 
în anii 6963 (1455), în luna lui mai, au venit Alexandru vodă, tatăl lui 
Bogdan vodă, cu oaste asupra lui Pătru vodă Aron și ş-au datu războiu la 
Movile. Ci norocul cel prostu al lui Alixandru vodă nici aicea nu-l lăsă să 
izbândească, că dându războiu vitejaște dispre amândoao părţile, birui Pătru 
vodă pre Alixandru vodă. Văzându Alixandru vodă că pierdu războiul, fugi 
la Citatea Albă şi acolo s-au săvârşit. Iară Pătru vodă Aron au domnit doi 
ani. 


De cest războiu a lui Pătru vodă cu a lui Alixandru vodă cronicariul cel 
leșescu nimic nu arată. 


Acestu Pătru vodă au izvodit întăi și au început a da dajdea turcilor. 
(AXINTE URICARIUL) 


Iară alţii zicu că de la Bogdan vodă s-au început, precum s-au 
pomenitu mai sus, la domniia lui. Domniia lui Ștefan vodă, ce-i zic cel Bun, 


ficiorul lui Bogdan vodă şi de multe războaie minunate ce au făcut. Cându 
s-au domnitu, fost-au cursul anilor 6965 (1457) aprilie 12, joi 


Acest domn, Ștefan vodă, după doi ani a domnii lui Pătru vodă Aron, 
rădicatu-s-au de la [ara Muntenească cu multă mulțime de oaste 
muntenească şi din ţară adunaţi și au intrat în ţară. Și silind spre scaunul 
Sucevii, i-au ieşitu inainte Pătru vodă Aron pe Sirétiu, la Doljăşti, la tină, şi 
s-au lovitu în zioa de joi mari, aprilie 12, și înfrânse Ștefan vodă pe Aron. 
Ci Aron vodă nu să lăsă cu atâta, ci de iznoavă s-au bulucitu și al doilea 
rându; să lovi la Orbic și iară birui Ştefan vodă. Şi-l prinse pe Pătru vodă 
Aron şi-i tăie capul, de-și răsplăti moartea tătâne-său, lui Bogdan vodă. 


Cându s-au strânsu ţara la Direptate 


Deciia Ștefan vodă strâns-au boierii țării și mari și mici și altă curte 
măruntă dimpreună cu mitropolitul Theoctistu şi cu mulţi călugări, la locul 
ce să chiamă Direptatea şi i-au intrebatu pre toţi: este-le cu voie tuturor să le 
fie domnu ? Ei cu toţii au strigat într-un glas: "În mulţi ani de la Dumnezeu 
sa domneşti”. Şi decii cu toţii l-au rădicatu domnu și l-au pomăzuitu spre 
domnie mitropolitul Theoctistu. Şi de acolea luo Ştefan vodă steagul ţărâi 
Moldovei și să duse la scaunul Sucevii.Decii Ștefan vodă gătindu-să de mai 
mari lucruri să facă, nu cerca să aşaze ţara, ci de războiu să gătiia, că au 
împărțitu oştii sale steaguri și au pus hotnogi și căpitani, carile toate cu 
noroc i-au venit. 


Cându au prădatu Ștefan vodă Ţara Săcuiască 


Scrie letopiseţul cel moldovenescu că fiindu Ștefan vodă om războinic 
şi de-a pururea trăgându-l inima spre vărsare de sânge, nu peste vreme 
multă, ce în al cincilea an, să sculă den domniia sa, în anii 6969 (1461) 
rădicându-să cu toată puterea sa și s-au dus la Ardeal, de au prădatu Ţara 
Săcuiască. Nici au avut cine să-i iasă împotrivă, ce după multă pradă ce au 
făcut, cu pace s-au întorsu napoi, fără de nici o zminteală. Ci de această 
povâste cronicariul cel leşesc nimica nu scrie și încă și alte s&mne multe 
suntu și nu însemnează nimica de însile. Iară letopiseţul nostru, măcară că 
scrie cam pre scurt, însă le însemnează toate. În al şaselea an a domnii lui 


Ștefan vodă, în anii 6970 (1462) iulie 22, loviră pre Ştefan vodă cu o puşcă 
în gleznă la cetatea Chiliei. 


Iară în al şaptelea an a domnii sale, în anii 6971 (1463), iulie 5, luatu- 
s-au doamnă de mare rudă, pre Evdochiia de la Chiev, sora lui Simeon 
împăratul. Iară cronicariul cel leșescu scrie că au fostu Evdochiia fată lui 
Simeon împăratul, iară nu soră. 


Cându au luat Ştefan vodă Chiliia şi Cetatea Alba de la păgâni 


Vă leatul 6973 (1465) meseţa ghenarie 23, adunându Ștefan vodă 
multa oaste de ţară, vrându să răscumpere cetăţile carile le luase păgânii de 
la alți domni, pogorât-au cu toată puterea sa spre cetatea Chiliei. Și sosindu 
la cetate miercuri spre joi, la miazănoapte, au încunjurat cetatea. Însă joi nu 
s-au apucat de harțu, iară vineri dins-de-dimineaţă au început a bate cetatea 
şi aşa toată zioa s-au hărțuit pănă în seară. Iară sâmbătă să închinară cei din 
cetate şi intră Ştefan vodă în cetatea Chiliei. Și acolo petrecându trei zile 
veselindu-să, lăudându pre Dumnezeu, îmblânzia oamenii în cetate. Decia 
şi la Cetatea Albă au tras şi multă năvală făcându, dobândi şi Cetatea Albă. 
Și aşa amândoao cetăţile cu multă moarte și pierire de ai săi le dobândi, 
carile întărindu-le cu bucate și cu slujitori, au lăsat pre Isaiia şi pre Buhtea 
pârcălabi, ca să le grijască, iară el s-au întorsu la scaunul său la Suceava. 


Iară în al zecilea an a domnii sale, în anii 6974 (1466) iulie 10, au 
început a zidi mănăstirea Putna, spre slava lui Dumnezeu şi a Preacuratii 
Maicii Fecioarii Mariei. 


Războiul ce au făcut Ștefan vodă cu Mateiaş crai ungurescu la Bae 


Mateiașu, craiul ungurescu, bizuindu-să puterii sale și meșterșugului 
său cu carile pre mulți din vecinii săi i-au surpat şi i-au supus, carile de 
multe ori războaie făcea cu turcii şi cu noroc izbândia, neavându nici o 
pricină direaptă asupra lui Ștefan vodă, ci numai ca să-l supuie, să fie suptu 
ascultarea lui, ca să-i fie cuvântul deplin, de care lucru de multe ori să lăuda 
Mateiași crai, că câte izbânde face Ștefan vodă, cu puterea lui le face şi de 
suptu ascultarea lui face izbândă și vrându de ce să făliia să arate cum este 
adevăratu, au trimis sol ca să i să închine Ștefan vodă, ce Ştefan vodă n-au 


priimitu. Mai apoi văzându Matsiașu craiul volniciia lui Ștefan vodă că nu o 
poate supune, strângându multă oaste a sa și luundu ajutoriu și de la alţii, au 
purces în anii 6975 (1466) şi au tras spre Moldova. Și zicea că cu cale 
mérge, ca să ducă la scaun la Moldova pe Pătru vodă. Și trecându muntele, 
au trecut la Trotuș, noiembrie. De acolo luund drumul, au sosit la Roman, 
noiembrie 29 și acolo s-au odihnitu pănă a şaptea zi, prădând și jecuind. Iar 
a opta zi, dichemvrie 7, au arsu târgul Romanului şi décii au luat drumul 
spre Suceava, prădându și arzând și siliia la scaunul Sucâvii. Mai apoi, 
socotind ca să nu rămâie vreun unghiu nepipăit de dânsul, au lăsat drumul 
Sucevii, unde-l aştepta Ş tefan vodă, şi la Bae ş-au întorsu calea și au sosit 
la Bae, luni, dichemvrie 14 zile şi acolea, cum nu vrea avea nici o grijă de 
nici o parte, lăsându-ş oastea fără de nici o grijă, nici pază, ci la băuturi şi la 
prăzi. Unde avându Ștefan vodă ştire și prinzându limbă, marţi noaptea, 
dichemvrie 15, au aprinsu târgul asupra lor, cându ei era fără de nici o grijă. 
Și fiindu și bâţi și negătiți de război, i-au lovitu Ștefan vodă cu oaste 
tocmită în răvărsatul zorilor, de multă moarte și pierire au făcut într-înşii. 
Că ei nefiind tocmiţi de război, nimica de arme nu s-au apucatu, ci de fugă, 
nici urma să ia carii scăpa, că fiind noaptea, de nu știia încătro vor mérge, în 
toate părțile rătăciia, de-i vâna ţăranii în zăvoaie, prin munţi, unde vreo 
12.000 pieriţi s-au aflatu. Mai apoi şi însuși craiul, rănitu de săgeată foarte 
rău, de-abiia au hălăduitu pre poteci, de au ieșitu la Ardeal. 


Așa norocâște Dumnezeu pre cei mândri și falnici, ca să să arate 
lucrurile omeneşti câtu sunt de fragede și neadevărate, că Dumnezeu nu în 
mulți, ce în puţini arată puterea sa, ca niminea să nu nădăjduiască în puterea 
sa, ce întru Dumnezeu să-i fie nădejdea, nici fără cale războiu să facă, 
cărora li-i Dumnezeu împotrivă. 


Pre aceia vreme având Ştefan vodă priiteşug cu l6şii, au trimis din 
dobânda sa şi craiului leşescu, pen solii săi. 


Iară Mateiaşu crai, daca au scăpatu, de iznoavă gătisă oaste, ca să vie 
asupra lui Ștefan vodă, ce viindu-i alte greutăți dispre Țara Ceşască, s-au 
întors la ceşi cu oastea sa. 


Intr-acâia și craiul leşescu oblicindu că va să margă Mateiaşu craiul 
asupra lui Ștefan vodă, au trimis soli, zicându că-i va da ajutoriu, de-i va 
trebui, împotriva lui Mateiașu, și i-ar fi datu, de nu s-ar fi părăsitu Mateiaşu 


crai de acel gându. Pre aceia vreme, noiemvrie în 25, s-au pristăvitu 
Evdochia, doamna lui Ştefan vodă. 


De prădarea săcuilor 


Scrie létopisețul cestu moldovenescu că într-acelaș an, după războiul 
lui Ştefan vodă ce făcusă la Bae cu Mateiaşu craiul, s-au rădicatu Ştefan 
vodă cu toată puterea sa, vrându să-și răscumpere strâmbătatea sa ce-i 
făcusă ungurii, cându venise la Bae, s-au dus şi el la Ardeal, de multă pradă 
şi robie și ardere au făcut în Țara Săcuiască, neavându cine-i sta împotrivă 
şi cu pace s-au întorsu, fără nici o zminteală. 


Ci de această poveste ce spune că au prădat Ștefan vodă Ţara 
Săcuiască, cronicariul cel leşescu nimica nu scrie. 


Cându s-au împăcatu Ștefan vodă cu Matiiaşu crai ungurescu 


Décii, după puţină vreme, au încetatu vrajba intre craiul ungurescu și 
intre Ştefan vodă, că văzându ei că vrăjmașul lor și a toată creștinătatea, 
turcul, le stă în spate și volniciei tuturor întinde mrejile sale, ca să-i 
coprinză şi arătându-să priietinu cu multe cuvinte de înșălăciune şi cătră 
unul şi cătră altul, ca să-i poată zădărî cap de price şi să înceapă zarvă, 
gândindu-să că într-acele amestecături i să vor închina lui, pentru să le dea 
ajutoriu şi mai apoi îi va pleca și suptu jugul său, văzându această 
înşălăciune, Mateiaşu craiul și cu Ștefan vodă s-au împăcatu şi s-au aşezatu. 
Și încă după pace aşezată și legătură tare ce făcusă amândoi, au dăruitu 
Mateiașu craiul pre Ștefan vodă cu doao cetăți mari la Ardeal, anume Balta 
şi Ciceul. 


De nişte tătari ce au intrat în ţară să prade 


Vă leato 6978(1470) rădicatu-s-au multă mulţime de oaste tătărască şi 
au intratu în ţară, să prade, cărora prinzându-le de veste Ştefan vodă, le-au 
ieșitu înainte. Și la o dumbravă ce să chiamă la Lipinţi, aproape de Nistru, i- 
au lovit Ștefan vodă cu oastea sa, avgust 20, şi dându războiu vitejaşte, i-au 
răsipit şi multă moarte și pierire au făcut într-înșii şi mulți au prinsu în robie 


şi le luo tot pleanul. De care lucru cunoscând Ștefan vodă că ajutoriul nu de 
aiurea i-au fost, ci numai de la Dumnezeu și de la Preacurata Maica sa, cu 
mare laudă și izbândă s-au întorsu la scaunul său, la Suceava. 


Când au sfinţit Ştefan vodă mănăstirea Putna 


Deaca se întoarse Ştefan vodă de la acel război cu noroc ce izbândi pre 
acei tătari, spre lauda acâia, mulțămind lui Dumnezeu, au sfințit mănăstirea 
Putna, carea era zidită de dânsul, septevrie 3 zile, întru lauda a Preacuratei 
Ficioarii Mariei, Maicii Domnului nostru lisus Hristos. La care sfinţenie 
multă adunare de călugări au fostu: Theoctistu mitropolitul și Tarasie 
episcopul dimpreună cu Iosif arhimandritul și igumenul Putnii, zicu că au 
fostu la liturghie arhiepiscopi şi episcopi și preoţi şi diiaconi 64 la jirtăvnic. 


Cându a intrat zavistiia intre Ştefan vodă şi intre Radul vodă şi de 
arderea Brăilii 


Vă leato 6978 (1470), într-acâia vreme intră zavistiia intre Ştefan vodă 
şi intre Radul vodă, domnul muntenesc, pre obiceiul firei omeneşti de ce 
are, de aceia pofteşte mai mult, de nu-i ajunse lui Ștefan vodă ale sale să le 
ție și să le sprijinească, ci de lăcomie, ce nu era al lui, încă vrea să coprinză. 
Strâns-au ţara şi slujitorii săi şi au intratu în Ţara Muntenească, de au 
prădatu marginea, fevruarie 27 dni și au arsu Brăila în săptămâna albă, 
marți. 


De tăierea capetilor a nişte boieri, 6979 (1471) ghenuarie 16 zile. 


Tăie Ştefan vodă pre Isaiia vornicul şi pre Negrilă păhamicul şi pre 
Alexa stolnicul în târgul Vasluiului. 


Războiul de la Soci, cându s-au bătut Ștefan vodă cu Radul vodă 
domnul muntenescu, 6979 (1471) martie 7 dni 


Radul vodă, văzându atâta pradă în ţara sa, ce-i făcusă Ștefan vodă, nu 
vru să lase să nu cerce strâmbătatea sa. Ce pururea se întâmplă, cela ce va 
să-și întoarcă bătaia, de doao ori îl bat, că strângându oastea sa și 


vecinească, au venitu asupra lui Ștefan vodă. Iară el ca un leu gata spre 
vânatu, de sârgu s-au pornit și la Soci le-au ieșit înainte și dându războiu 
vitejaşte, martie 7 zile, nu mai puţin de vitejiia moldovenilor, carii era gata 
au să moară, au să izbândească, decât de meșterșugul lui Ştefan vodă, Radul 
vodă pierdu războiul cu multă pagubă de ai săi, că pre toţi i-au tăiatu și 
toate steagurile Radului vodă le-au luat și pre mulţi vitâji i-au prinsu vii şi 
pre toți i-au tăiatu, numai ce au lăsatu vii 2 boieri de acei mari, pre Stan 
logofătul și pre Mircea comisul. 


De un cutremur 


Într-acelaș an, avgustu 29, fu cutremur mare de pământu peste toată 
ţara, în vremea ce au şezutu domnul la masă, la prânzu. Vă leato 6980 
(1472) au adus Ştefan vodă pre Mariia din Mangop, de o au luat luiş 
doamnă. 


Al doilea războiu al lui Ștefan vodă cu al Radului vodă la Izvorul Apei, 
leatul 6981 (1472) noiemvrie 8 


Ștefan vodă, fiindu aprinsă inima lui de lucrurile vitejeşti, îi părea că 
un an ce n-au avut treabă de războiu, că are multă scădere, socotindu că şi 
inimile voinicilor în războaie trăindu să ascut și truda și osteneala cu carea 
să diprinsâse este a doao vitejie, strânsă de iznoavă oaste și luo pre 
Basarabă Laiotă, ca să-l ducă la Ţara Muntenească, să-l puie domnu. 


lani socotește că suptu un copaciu bun câţi să adăpostesc, sau câtă 
laudă își adaoge nu numai purtătoriul ce și ţara, cându năvăliia la dânsul și 
la ţară și domnii cei streini, să-i ducă la domnie şi cu ajutoriul lor era cu 
nădejde că vor izbândi. 


Și intrându Ștefan vodă în Ţara Muntenească, să gătiia de războiu 
Radului vodă. Ci văzându Radul vodă că nu-i va putea sta împotrivă, în 18 
ale lui noiemvrie au dat dosul cu oastea sa şi s-au dus la scaunul său, la 
Dâmboviţă. 


Aicea să socotim 


Că iată că lâtopiseţul cel leşesc nu spune că s-au bătut trei zile 
războiul, deciia să fie dat dosul Radul vodă, ci spune că daca au văzut că nu 
le va putea sta împotrivă lui Ştefan vodă, au fugitu la cetate. Iară I6topiseţul 
nostru scrie că daca au sositu Ștefan vodă la margine, noiemvrie 8 zile, au 
împărțitu steagurile oștii sale pre Milcov. Și décii s-au împreunatu cu Radul 
vodă, joi într-aceastași lună, 18 zile, la locul ce să chiamă Cursul Apei. Și 
dându războiu vitejaşte de îmbe părţile, s-au bătut acolo pănă în sară, 
aşijderea şi vineri şi sâmbătă toată zioa pănă în sară. lară noaptea spre 
duminecă au lăsatu Radul vodă toate ale sale în tabără și au fugitu cu toată 
oastea sa la scaunul său, la Dâmboviţă. Iară Ștefan vodă s-au pornitu după 
dânsul cu toată oastea sa. Și într-această lună 23 au încunjurat Cetatea 
Dâmboviţa şi într-acâia noapte au fugit Radul vodă din cetate, lăsă pre 
doamnă-sa Mariia şi pre fiica sa Voichiţa şi tot ce au avut şi s-au dus la 
turci. Iară Ştefan vodă, miercuri 24 ale aceșştii luni au dobânditu Cetatea 
Dâmboviţa şi au intratu într-însa şi au luat pre doamna Radului vodă şi pre 
fiică-sa Voichiţa şi o au luat-o luişi doamnă și toată avuțţiia lui și toate 
veșmintele lui cele scumpe și visteriile şi toate steagurile lui. Și acolo s-au 
veselit trei zile şi decii s-au întorsu înapoi la scaunul său, la Suceava, dându 
laudă lui Dumnezeu. Iară pre Basarabă vodă l-au lăsatu domnu în Ţara 
Muntenească şi au domnit o lună. 


Iară Radul vodă au năzuitu la turci, ca să-şi poată scoate ajutoriu de la 
împăratul turcilor şi să-și răscumpere domniia cu puterea lui. 


Iară Ștefan vodă, daca au sosit la scaunul său, la Suceava, au trimis la 
craiul leșescu sol, vestindu-i de războiu cu noroc ce au făcut împotriva 
Radului vodă, fălindu-să că şi cetatea și scaunul Dâmboviţa cu toată avuţiia 
i-au luat dimpreună și doamna și fiică-sa. Și au trimis şi la craiul din 
dobânda sa, nu pentru că doară iau fostu datoriu să-i trimiță, cum zic unii că 
au fostu supus l€şilor, ci pentru să-l aibă priieten la nevoie şi la treabă ca 
acâia, de-i va veni asupră, cum s-au şi tâmplatu că atuncea i-au venitu véste 
cum Radul vodă au intratu în Țara Muntenească cu oastea turcească. Și 
aciiaşi au trimis și alţi soli, de au poftitu oaste într-ajutor împotriva Radului 
vodă. 


Războiul Radului vodă cu al lui Basarab vodă 


Radul vodă daca au luatu ajutoriu de la turci, au intrat în [ara 
Muntenească cu 15.000 de turci, fără alţi lefecii ce adunase și au datu 
războiu lui Basarab vodă, joi, dichevrie 23 şi l-au răzbitu pre însul şi pre 
toată oastea lui. Carile văzându-să împresuratu de vrăjmașii săi, au năzuitu 
iarăşi la Moldova, la stăpânul său, Ștefan vodă. 


Iară turcii s-au pornitu pre urma lui Basarabă vodă şi au venitu pănă la 
Bârlad, de au stătut ca un zidu, vineri dechemvrie 24. Și aşa au slobozitu 
năvrapii săi, de au prădatu toată ţara. Și decii s-au întorsu pri în [ara 
Muntenească și s-au dus înapoi. 


Iară craiul leșescu au trimis pre Dombec caştelanul de Belz și pre 
Sohodolschii ca să-i poată împăca, măcară pănă la o vreme, cu Radul vodă, 
ci s-au trăgănatu vremea pănă într-altu an. Și au învăţatu craiul, de va tribui 
oaste de grabu, să rădici Buciaţschi toată șleahta Podoliei, să margă întru 
ajutoriu lui Ștefan vodă. 64. Cându au luat Ștefan vodă cetatea Teleajănul și 
cându s-au bătut cu 'Ţăpăluș şi cu ungurii, mai apoi şi cu Basarabă, leat 
6982 (1473) octomvrie 1 


Au luat Ștefan vodă cetatea eleajănului şi au tăiatu capetile 
pârcălabilor şi muierile lor le-au robitu și mulți ţigani au luat și cetatea au 
ars-o. Într-ac6iaşi lună, în 5 zile, fu războiu în Ţara Muntenească cu ungurii 
şi cu Ţăpăluși și cu ajutoriul lui Dumnezeu au biruitu Ștefan vodă şi au 
bătut pre unguri, Într-acâiași lună, în 20 de zile, au răzbitu şi pre Băsărabă. 


Războiul lui Ștefan vodă cându s-au bătut la Podul Înaltu cu turcii, 
6983 (1475) 


Într-acâia vreme, Mehmet împăratul turcescu armândă 120.000 de 
oastea sa și oastea tătărască și muntenească, să margă cu Radul vodă, au 
trimis asupra lui Ștefan vodă. Iară Ștefan vodă avându oastea sa, 40.000 şi 
2.000 de léşi ce-i venise într-ajutoriu cu Buciaţschii de la craiul Cazimir și 
5.000 de unguri, ce-i dobândise de la Mateiașu craiul ungurescu, le-au ieșit 
înaintea turcilor din sus de Vasluiu, la Podul Înalt, pre carii i-au biruitu 
Ștefan vodă, nu aşa cu vitejiia, cum cu meşterşugul. Că întăi au fostu 
învăţatu de au pârjolitu iarba pretitindinea, de au slăbitu caii turcilor cei 
gingași. Decii ajutorindu puterea cea dumnezeiască, cum să vrea tocmi voia 


lui Dumnezeu cu a oamenilor, așa i-au coprinsu pre turci negura, de nu să 
vedea unul cu altul. Şi Ştefan vodă tocmisă puţini oameni preste lunca 
Bârladului, ca să-i amăgească cu buciune şi cu trâmbiţe, dându semnu de 
războiu, atuncea oastea turcească întorcându-să la glasul buciunelor și 
împiedicându-i şi apa şi lunca și negura acopierindu-lu-i, tăindu lunca și 
sfărămându, ca să treacă la glasul bucinilor. 


Iară dindărăt Ștefan vodă cu oastea tocmită i-au lovitu gioi, ghenarie 
10 dzile, unde nici era loc de a-și tocmirea oastea, nici de a să îndrepta, ci 
aşa ei în de sine tăindu-să, mulţi pieiră, mulţi prinși de pedestrime au fost. 
Ce și pre aceia, pre toţi i-au tăiatu, unde apoi mâgle de cei morţi au strânsu 
şi mulți pași și sangeaxţi au pierit. Și pre ficiorul lui Isac pașa, după ce l-au 
prinsu viu, l-au slobozit. Și puşcile le-au dobânditu şi steaguri mai mult de o 
sută au luat. 


(MISAIL CĂLUGĂRUL) 


Dacă i-au bătut pre turci, ei de la Podul Înaltă au luat pen păduri ş-au 
ieșit unde purcede apa Smilii în ţânutul Tutovii. Acolo în legea lor au dat 
laudă lui Dumnedzău că au scăpat ş-au ieșit la lume. lar Ștefan vodă 
pornitu-s-au după dânșii cu ai săi moldoveni şi cu 2.000 de oaste leșască, ce 
i-au fostii într-ajutoriu și i-au gonit pre turci păn' i-au trecut Seretiul la 
lonășăști, unde să pomenâșşte și astădzi Vadul Turcilor. 


Și acolo, deasupra Seretiului, la movila cea mare a Tecuciului, 
odihnind 3 dzile, i-au venit veste de la starostii de Crăciuna, ce-i dzic acmu 
Putna, cum Radul vodă vine cu oști asupra lui Ștefan vodă, fără veste. Şi 
întristându-să, Ștefan vodă, cu cine avea, cu ai săi, au răpedzit la ostaşi, de-i 
strângea de sârgii. Într-aceia au sosit şi Șendrea hatmanul, cumnatul lui 
Ștefan vodă, cu o samă de oşti ce au fost rămas înapoi; îndată și Coste 
păharnicul cu altă samă de oaste ce au fost gonit pre turci, de i-au fost trecut 
Seretiul, au sosit. Şi avându bucurie Ştefan vodă de ai săi, cum să aflară 
pegiur dânsul la loc de grije, îndată repedzi pe Șendre hatmanul înaintea 
oștii munteneșşti cu puţinei slujitori, ca-n chip de strajă. Şi dând pe oastea 
muntenească, mulți pre puţini, fură biruiţi de oastea Radului vodă și acolo 
pierit-au și Șendrea hatmanul, mai gios de Râmnic, unde s-au pomenit 


multă vreme Movila Șendrii. Și l-au dus, de l-au îngropat în sat în Dolhăşti, 
lângă tată-său. 


Înţelegându Ştefan vodă cum că adevărat Radul vodă domnul 
muntenescil și cu oastea sa îi vine asupră, ghenarie 13 au trecut Seretiul şi 
mai sus de Râmnic le-au fostii războiul. Și dând războiu vitejește despre 
amândoaă părțile, multă pagubă s-au făcut şi cu vrerea lui Dumnedzău fu 
izbânda la Ștefan vodă, că pierdură muntenii războiul. Dat-au Ștefan vodă 
oştii sale voie să prade în trei dzile, cât vor putea, în Ţara Românească şi 
prădându, adus-au multă dobândă ostașii. 


Și zăbăvindu Ștefan vodă acolo, păn' a să strânge oștile toate, aducând 
şi pre mulți den boierii Ţării Românești și alte capete, oameni de frunte, 
acolo au pus pre ai săi boieri şi oameni de cinste, de au vorovit ş-au tocmit, 
de au despărţit den Milcovul cel Mare o parte de părău, ce vine pre lângă 
Odobeşti şi trece de dă într-apa Putnii. Și păn' astădzi este hotarul țărâi 
Moldovei și a Ţării Româneşti acel părău ce să desparte den Milcovul cel 
Mare. lar mainte au fost având țărâle amândouă pricină, că [ara 
Romănească vrea să fie hotarul său păn' într-apa Trotușului, iar moldovenii 
nu-i lăsa, păn' au vrut Dumnedzău de s-au tocmit aşea. Ş-au luat Ştefan 
vodă cetaatea Crăciuna cu ţănut cu tot, ce să chiamă ţănutul Putnii și l-au 
lipit de Moldova ş-au pus pârcălabii săi, pre Vâlcea şi pre Ivan. 


Și într-acâia laudă şi bucurie au ziditu biserica în târgu în Vasluiu, 
dându laudă lui Dumnezeu de biruință ce a făcut. Şi decii s-au întorsu la 
scaunul său, la Suceava, cu mare pohvală și biruință, de la însuși Dumnezeu 
de sus, ieşindu-i înainte mitropolitul şi cu toți preoţii, aducându sfânta 
Evanghelie și cinstita cruce în mâinile sale, ca înaintea unui împăratu și 
biruitoriu de limbi păgâne, de l-au blagoslovitu. Atuncea mare bucurie au 
fostu tuturor domnilor și crailor de prinprejur de biruinţă ce au făcut Ştefan 
vodă. 


(MISAIL CĂLUGĂRUL) Întorsul lui Ștefan vodă cu oștile 
Mărgându Ștefan vodă cu oștile pre apa Bârladului în sus, atuncea 


plăcându-i locul intre Bârlad şi intre apa Vasluiului și într-aceia laudă şi 
bucurie de izbândă cu năroc ce au biruit pre turci și pre muntâni, au început 


a zidi bisârica sveti loan Predioice, în târgu în Vasluiu, dând laudă lui 
Dumnedzău de biruință ce au făcut, şi pre urmă case domnești, cum să 
cunoscii şi păn' într-aceşte vremi. Și odihnindi Ștefan vodă acolo cu oștile 
sale şi râvnindu cu nevoinţă a să zidi bisereca și alte lucruri ce arată că au 
făcut mai pre urmă. 


Mai apoi întorcându-să ajutoriul craiului leșescu acasă cu multă 
dobândă, au trimis Ștefan vodă de i-au dus 36 de steaguri, arătându vitejiia 
ce au făcut și i-au mulțămitu de ajutoriu. 


(MISAIL CĂLUGĂRUL) 


Într-acâia vreme odihnindi Ștefan vodă la Vasluiu, i-au venit olăcari de 
sârgù de la Soroca, cum Lobodă şi Nalivaico hatmanii căzăceşti au intrată 
în ţară și pradă. Dâcii Ștefan vodă neputând suferi pre nepriieteni a-i lăsarea 
să strice ţara, ce îndată cu ai săi, cu câţi era, i-au căutat a merge, unde s-au 
şi tâmpinat cu acea oaste căzăcească pe Răutu, la Grumădzești. Fiind 
cazacii în pradă rășchiraţi și lovindu-i noaptea fără véste, fură biruiţi 
cazacii. Atuncia și Lobodă hatmanul căzăcesci fu prinsu de oastea lui 
Ștefan vodă. 


Și gonindu-i spre Nistru, Nalivaico hatmanul și cu o samă de cazaci au 
dat să treacă Nistrul și mulţi s-au înecat şi un polcovnic al său vestit, Jora, 
acolo s-au înecat și alți mulţi. Și astădzi este de pomenit acel loc de-i dzic 
Vadul Jorăi. 


De acolo s-au întorsu Ştefan vodă ş-au descălecat târgul Iașii şi în 
lauda lui Dumnedzău au început a zidi besreca marelui mucenic și 
ciudotvoreţ Necolai. 


Și decii s-au întorsu la scaunul său, la Suceavă, cu mare pohvală și 
biruință de la sângur Dumnedzău de sus, ieşindu-i înainte mitropolitul cu 
toți preuţii, aducându Svânta Evanghelie şi cinstita cruce în mânule sale, ca 
înaintea unui împărat și biruitor de limbi păgâne, de l-au blagoslovit. 
Atuncea mare bucurie au fostă tuturor domnilor şi crailor de prenpregiuru 
de biruinţă ce au făcut Ștefan vodă. Şi daca s-au aşedzat la scaunul său, la 


Suceavă, în lauda lui Dumnedzău au început a zidi o înfrumusăţată 
mănăstire, sveti Dimitrie, ce este înaintea curții domneşti. 


Și s-au încununat cu doamna Voichiţa, fata Radului vodă. lar pre 
maică-sa cu mare cinste o au trimis la domnu său, la Radul vodă, în [ara 
Romănească. 


Războiul lui Ștefan vodă, cându s-au bătut cu Mehmet beg împăratul 
turcescu şi cu muntenii la Valea Albă 


Vă leato 6984 (1476), văzându împăratul Mehmet beg câtă pagubă au 
avut în oastea sa de la Ștefan vodă, gândi însuș cu capul său să margă, să 
stropşască Ţara Moldovei şi să-și ia cetăţile înapoi, Chiliia şi Cetatea Albă, 
carile fusesă mai nainte pre mâna lor. 


Acolo Ştefan vodă multu au nevoitu să nu-l lase să treacă Dunărea, ci 
n-au putut, că tătarii de o parte, turcii de altă parte, cu oastea fără număr ce 
venise, ci au dat cale turcilor și s-au apucat de tătari şi pre lesne bătându-i, 
i-au gonitu pănă la Nistru. Vrea da războiu şi turcilor, ci văzându atâta tărie 
cu împăratul și mulțime de oaste, cu pedestrime și cu pușci şi încă-l sfătuia 
boierii ca să să dea la loc strâmtu, ca de nu vor birui, să să apere şi să n-aibă 
zminteală. 


Deci Ștefan vodă văzându așa, s-au întorsu, de s-au dat spre munţi, 
unde ş-au ales loc de războiu la strâmtoare, la Valea Albă, unde să chiiamă 
acuma Războienii, di pre acel războiu ce au avut moldovenii cu împăratul 
turcescu. Și pedestrindu-să oastea, ca să nu nădăjduiască în fugă, ci întru 
arme și au datu războiu, iulie 26. Și multă vreme trăindu războiul neales de 
îmbe părțile osteniţi şi turcii tot adăogându-să cu oaste proaspătă şi 
moldov&nii obosiţi şi neviindu-le ajutoriu de nici o parte, au picat, nu fieşte 
cum, ci pănă la moarte să apăra, nici biruiţi dintru arme, ci stropșiţi de 
mulțimea turcească, au rămas dobânda la turci. Şi atâta de ai noștri au pierit, 
cât au înălbit poiana de trupurile de a celor pieriţi, pănă au fostu războiul. Şi 
mulți din boierii cei mari au picatu şi vitâjii cei buni au pieritu și fu scârbă 
mare a toată ţara și tuturor domnilor și crailor di prinprejur, daca auziră că 
au căzut moldovenii suptu mâna păgânilor. 


Într-acel războiu au căzut Ștefan vodă de pre cal jos, şi Dumnezeu l-au 
feritu, şi nu s-au vătămat. Iară turcii s-au întorsu spre Suceava şi au arsu 
târgul. Și decii s-au întorsu înapoi prădându și arzându ţara. Mai apoi, după 
ieșirea nepriietinilor și a vrăjmașilor din tară, daca au strânsu Ștefan vodă 
trupurile morţilor, movilă de cei morţi au făcatu și pre urmă ș-au ziditu 
deasupra oasilor o biserică, unde trăieşte și astăzi întru pomenirea sufletelor. 


Scrie létopisețul nostru că după poticala lui Ștefan vodă, ce au pierdut 
războiul, de sârgu au strânsu oastea ce au putut degrabă şi s-au dus după 
turci şi i-au ajunsu trecându Dunărea, la vreme de mas şi lovindu-i fără 
véste, i-au spieriiat de au căutat a fugi, lăsându pleanul și tot ce au prădatu. 
Iară Ştefan vodă le-au apucatu pleanul tot şi s-au întorsu înapoi cu izbânda. 


Scrie la l&topiseţul nostru că la acest războiu ce au fost la Valea Albă, 
au fostu și Basarabă vodă cu muntenii, venit întru ajutoriul împăratului 
turcescu, pre carile toți domnii de prinprejur îl cuvânta de rău, zicându că n- 
au fostu într-ajutor crucii şi creştinătăţii, ce păgânilor și dușmanilor. 


Iară la létopisețul cel leşesc, de izbânda lui Ștefan vodă, ce au scos 
pleanul și prada la Dunăre de la turci și de Basarabă vodă cu muntânii, 
nimica nu scrie. Și încă și alte semne multe nimica nu le însemnează, carile 
nice unile n-am vrut să le lăsăm, ci toate care la locul său le-am tocmit. 


Răspunsul altor semne 


Vă leato 6985 (1476) noiemvrie, pristăvitu-s-au Theoctist mitropolitul 
de Suceava, carile au ţinut scaunul 25 de ani și au stătut altul, Gheorghie 
mitropolitul. Într-acelaş an, dichemvrie 19, pristăvitu-s-au doamna Maria ce 
era de la Mangop. 


Vă leato 6987 (1479) iunie 22 au început Ștefan vodă a zidi cetatea 
Chiliei şi o au sfârșit-o într-acelaş an, iulie 16. 


Intr-același an şi într-aceiaș lună, iulie 25, pristăvitu-s-au Bogdan 
vodă, ficiorul lui Ștefan vodă. 


Într-acelaş an, avgust 18, pristăvitu-s-au Cneajna. 


Vă leato 6988 (1480) pristăvitu-s-au Pătru vodă, ficiorul lui Ştefan 
vodă. 


Războiul de la Râmnic, când s-au bătut Ștefan vodă cu Ţăpăluși vodă, 
vă leatul 6989 (1481), iulie 8 


Fu războiu în Ţara Muntenească, de s-au bătut Ţăpăluși vodă cu Ștefan 
vodă la Râmnicu și au biruitu Ştefan vodă cu mila lui Dumnezeu și cu ruga 
Preacistii şi a tuturor sfinţilor şi cu ajutoriul sfântului și a marelui mucenic 
al lui Hristos Procopie, fură biruiți muntânii și mulțime de înși fără număr 
au pierit şi toate steagurile lor au luatu și mulţi boieri au picat. Și pre 
Ţepăluși vodă încă l-au prinsu viu și i-au tăiatu capul. Şi de la Ștefan vodă 
încă a picat om de frunte Șandrea hatmanul și l-au adus de l-au îngropat în 
Dolheşti, lângă tată-său. Iară Ștefan vodă au pus muntenilor domnu pre 
Vladul vodă Călugărul, carile mai apoi au făcut vicleșug asupra lui Ștefan 
vodă, pentru căci dedeasă ajutoriu turcilor, cându au mersu de au luat 
cetățile şi au prădat ţara. lată Ştefan vodă, după războiu cu noroc ce au 
făcut, cu mare pohfală și laudă s-au întorsu la scaunul său, la Suceava. 


Zic să să fie arătat lui Ştefan vodă sfântul mucenicu Procopie, 
umblându deasupra războiului călare și într-armatu ca un viteazu, fiindu 
într-ajutoriu lui Ștefan vodă și dându vâlhvă oştii lui. Ci este de a-l şi 
crederea acestu cuvântu, că daca s-au întorsu Ștefan vodă cu toată oastea sa, 
cu mare pohfală, ca un biruitoriu, la scaunul său, la Suceava, au zidit 
biserică pre numele sfântului mucenicu Procopie, la satu la Badeuţi, unde 
trăieşte și pănă astăzi. 


De Ţăpăluşi vodă nu scriu toți într-un chip, unii zic că au prinsu Ștefan 
vodă pre Radul vodă, carile au fostu aţițătoriul cel mare asupra creştinilor și 
i-au fost ajutat şi brașovânii. Tăindu pre turci şi luundu Țara Muntenească, 
au lăsatu pre Ţăpăluşi în locul său. Ci oricum au fostu, că tot să tocmescu că 
au fostu izbânda lui Ștefan vodă. 


Minunatu lucru: după poticală dintăi şi după pierzarea oştii dintăi, cela 
ce nu avea voinici de oaste, ci strângea păstorii din munți și argaţii, de-i 
într-arma, acmu iară să rădica deasupra biruitorilor dintăi, daca au pierdut 
ţara, acmu domni altora le da şi ţara lăţiia. 


Vă leato 6990 (1482) martie 10 au luatu Ștefan vodă citatea Crăciuna 
cu tot ţinutul ce sa chiamă ţânutul Putnii şi l-au lipit de Moldova şi au pus 
pârcălabii săi, pre Vâlcea şi pre Ivan. 


Vă leato 6991 (1483) au început Ştefan vodă a zidi cetatea de la târgul 
Romanului, ce să chiiamă Smeredova. 


Vă leato 6992 (1484) Ştefan vodă într-o noapte au prădatu și au arsu 
toată Țara Muntenească. 


Când au luat Baiazit împăratul turcescu Chilia şi Cetatea Albă, leat 
6992 (1484) 


Baiazit împăratul turcescu cu mare oaste au intrat în ţară şi au bătut 
Chiliia şi Citatea Albă, însă nu singur cu puterea sa, ce şi Vladul vodă 
Călugărul, domnul muntenescu, cu muntenii, încă au mers într-ajutoriu 
împăratului, cum s-au pomânitu mai sus că au făcut vicleșug asupra 
stăpânului său, lui Ștefan vodă, de au datu ajutoriu turcilor. Și miercuri, în 
patrusprăzece zile iulie, au luat cetatea Chiliia, în zilele lui Ivaşco și Maxim 
pârcălabii. 


Așijdirea într-acelaș an, miercuri, avgust 5 zile, au luat şi Cetatea Albă, 
în zilile lui Gherman și Ion pârcălabii. Și ar fi vrut apuca şi alte cetăţi, că 
Ștefan vodă la gol n-au îndrăznitu să iasă, ci numai la strimtori nevoia dé le 
făcea zminteală. Ci şi turcii văzându ajutoriul ce venise de la Țara Leşască 
lui Ștefan vodă, sau însuși craiul, cum scriu unii, că au tras de la rusi şi de la 
Litva ţara toată, de să strâns6se oamenii de treabă mai mulți de 20.000 de 
oameni şi trecându Nistrul craiul cu dânşii suptu Haliciu, au venitu la 
Colomăia, de ş-au pus tabăra, 6993 (1484) septevrie 1. 


Acolea au venit şi Ștefan vodă, de s-au împreunat cu craiul, şi toate ce 
au avut mai de treabă au vorovitu. Mai apoi l-au şi ospătat pre Ştefan vodă 
şi 3.000 de oameni i-au dat, cu carii s-au întorsu Ștefan vodă la Moldova. 
Împreunându décii oastea cea streină cu a sa, pre multe locuri au smintit pre 
turci, de le-au căutatu a ieși din ţară. Așa Ștefan vodă au curăţitu vrăjmașii 
din ţară. lar cetăţile carile le-au luatu turcii, Chiliia şi Cetatea Albă, n-au 
putut să le dobândească, că ei mai nainte de ce au ieșitu, le-au grijitu cu 


oameni, cu pușci şi cu bucate de ajunsu și au rămas pre mâna turcilor, pănă 
în zioa de astăzi. 


Ce pănă a să sfătui Ștefan vodă cu craiul leșesc, unde să adunasă la 
Colomiia, iar din jos venise Hroiot cu turcii pănă la Suceava și au arsu 
târgul, septevrie 19, luni și marţi. Și dâciia s-au întorsu înapoi, prădându și 
arzându ţara. 


Și după aceia, octovrie 19, s-au pristăvit Ioasaf arhimandritul carile au 
fostu întăi igumen în mănăstirea Putnei. 


Războiul cându s-au bătut Ştefan vodă cu Malcociu și cu turcii la 
Catlabuga 


Mai apoi, într-același an, Ştefan vodă, daca au scos vrăjmaşii săi din 
ţară şi daca au răcitu vremea şi caii turcilor au slăbitu, au lovit pre Malcociu 
la Catlabuga, noiemvrie 16, de au topit toată oastea turcească. Într-aceasta 
bucurie, daca s-au întorsu Ştefan vodă, au zidit biserica pre numele 
sfântului Nicolae în târgul Iașiloru. 


Războiul când s-au bătut Ştefan vodă cu Hroiot pre Siret la Schiiei, 
6994 (1486) martie 6 


Într-acesta an venit-au Hroiot cu oaste de la ungur asupra lui Ștefan 
vodă, căruia i-au ieșitu Ștefan vodă înainte cu oaste pre Sirâtiu la Șchei şi 
dându războiu vitejaşte despre amândoao părţile, într-o luni, martie 6 zile, 
pierdu Hroiot războiul și oastea, mai apoi și capul, însă cu mare primejdie 
lui Ștefan vodă, că s-au pornit cu calul jos, puţin de n-au încăput în mâinile 
vrăjmașului său. Mai apoi Hroiot fiindu prins viu de Ștefan vodă, i-au tăiatu 
capul. 


Vă leato 6995 (1487), într-acestu an au discălicatu Ștefan vodă târgul 
Hârlăul, de au ziditu și biserica cea domnească de piiatră şi curţile acele 
domneşti cu ziduri cu tot, carile stau și astăzi. 


Vă leato 6998 (1490), au murit Mateiaşu craiul ungurescu, carile mare 
nume de vitejie au lăsatu pre urmă, că nu numai cu nemții şi cu vecinii săi 


războiu cu noroc făcea, ce și cu turcii multe trebi au avut şi de multe ori i-au 
biruit, iară pre urma lui au stătut crai Vladislav. 


Intr-acesta an au murit și loan, fecior împăratului de Mosc, nepot lui 
Ștefan vodă. 


(AXINTE URICARIUL) 


Vă leato 6999 (1491). Intr-acesta an să ştii cetitoriule că au zidit Ştefan 
vodă biserica lui sfeti Nicolae din târgul Iașii; de nu crezi, caută la vă leatul 
ce scrie deasupra ușii bisericii, iară nu cum scrie înapoi. 


Vă leatul 7003 (1495) Ștefan vodă au zidit sfânta episcopie în târgu în 
Huşi, hramul sfinţilor apostoli Petru şi Pavel, şi curți domnești, carile suntu 
surpate, numai beciurile stau pănă astăzi. 


Vă leato 7004 (1496) iulie 25 dni cetvertoc, răposat-au Alixandru 
vodă, ficiorul lui Ştefan vodă și l-au îngropatu în mănăstirea Bistriţii, lângă 
strămoșul său, Alexandru vodă. 


Războiul lui Ștefan vodă, când au bătut pre Albrehtu craiul leşescu la 
Codrul Cozminului, leat 7005 (1497) 


Albert craiul leşescu fiindu ales de ţară craiu pre urma lui Cazimir, 
tătâne-său, ce ţinusă cu Ștefan vodă priiteșugul, iară Albertu craiul uitându 
priiteșugul tătâne-său ce avea cu Ștefan Vodă și nu făcea oaste împotriva 
păgânilor, carii în toate părțile fulgera şi tuna cu trăsnetul armelor sale, 
vărsând sângile creştinilor şi stropşindu volniciia tuturora, înmulţindu legea 
lui Moamet cea spurcată, ci gândi ca să-și arate vitejiia asupra Moldovei, 
socotindu că pre lesne o va supune, ştiindu că de multe ori să ajutoriia 
Moldova de la craii leşăști, ca de la nişte vecini de aproape, spre toţi 
vrăjmașii. Şi strângându craiul oastea, au scos cuvântu cum va să margă la 
turci, să ia şi să dezbată Cetatea Albă și Chiliia, care cetăţi luase de la 
Ștefan vodă Baiazitu împăratul turcescu. Și încă adăogiia, de spieriia pre ai 
săi, cum turcii amestecați cu moldovenii vor să treacă la Podoliia și le-au 
datu ştire ca toţi să încalice şi să să împreune cu dânsul la Liov. Și au trimis 
soli la Ștefan vodă, de i-au datu știre să să gătească să margă cu dânsul, să 


bată Chiliia şi Cetatea Albă şi să-i găteaze steţie de hrană de oaste. De care 
lucru au părut bine lui Ştefan vodă și cu bucurie mare au priimit pre soli, 
căci au făcut oaste împotriva vrăjmaşului său. Numai ce au zis că va veni 
acolo la loc cu oastea sa, supt Chiliia. 


Cunoscându sfetnicii lui crai, ales episcopii, gândul că va să facă oaste 
împotriva lui Ștefan Vodă, multu i-au adus aminte să nu facă asupra 
direptăţii, să nu să întoarcă mâniia lui Dumnezeu spre el. Ci el gândul său 
nu l-au lăsat, ci încă au fostu zicând: „Voao vă este lucrul biserica să păziţi, 
iară nu de războaie să grijiţi, că gândul mieu voi nu-l ştiţi, numai eu singur. 
Că de ași pricepe că haina dipre mine știe gândul mieu, în foc o aş băga-o”. 
Deci mulţi din boierii leșăşti socotiia că face într-adinsu ca să piarză oastea 
toată, cum au ieșit mai apoi la dânsul și zicătoarea : "În zilile lui Olbriht, 
șleahta au pierit". 


Într-acâia Ştefan Vodă prinzându véste de la unguri, cum Olbrihtu va 
să vie asupra lui cu oaste, că nici ungurii nu era bucuroși ca să cază domniia 
Moldovei pre mâna l6șilor, măcară că Laslău crai ungurescu (ce să chiamă 
leşaște Vladislav) era frate lui Olbrihtu craiului leşescu (ce să chiamă 
ungurâşte Albertu). Înțelegându aceasta Ștefan vodă trimis-au la craiul 
leşescu cu solie pre credincioșii săi, pre Tăutul logofătul și pre Isac 
vistiiernicul, ca să poată dintr-însul cunoaşte ceva, ce-i este voia să facă. Ci 
nimica nu au cunoscut, că craiul cumu-și umbla cu înşălăciune, ascunzându 
cuvântul, pre soli cu bucurie i-au priimitu și darurile ce-i trimis6se Ștefan 
Vodă cu mare mulțămită și cu dragoste le-au priimitu și le-au luat şi solilor 
iarăși acela răspunsu le-au dat : cum este mărgătoriu la turci. Mai apoi şi 
solii săi de iznoavă i-au trimis la Ştefan Vodă, ca să întărească cuvântul, iar 
el au întorsu oastea spre Pocutiia. Înţelegându Ştefan Vodă cum craiul să 
apropie cu oaste spre Pocutiia şi să trage spre margine, de iznoavă au 
poftorit soliia, de au trimis înaintea craiului pre Tăutul logofătul şi pre Isac 
vistearnicul cu multe daruri și l-au timpinatu de câia parte de Nistru şi i-au 
închinatu darurile. Şi iarăşi cu dragoste le-au luatu. Și dâcii au trecut apa 
Nistrului pre la Mihălceni, în ceasta parte, cu toată oastea sa şi au venitu la 
Coţmani. Acolea ş-au discopierit toată vicleniia şi faptile sale cele ascunse, 
că au prinsu pre Tăutul logofătul şi pre Isac vistearnicul, de i-au fericatu în 
obezi și i-au trimis de i-au închis tocma la Liov. 


Înţelegându acâstea Ştefan Vodă den iscoadile ce pururea trimitea, să 
ştie încătro mérge craiul cu oastea leşască, cum crai l-au viclenitu și vine 
asupra lui şi au trecut şi Nistrul cu 80.000 de oaste pre scrisoare, fără altă 
adunare, de sârgu au trimis în toate părțile în ţară, să să strângă la târgul 
Romanului. Iară Albertu au șăzutu șapte zile la Coţmani. Ce păn' a să 
strânge oastea lui Ștefan vodă și pănă a veni ajutoriul, că și Laslău craiul 
ungurescu, fratile lui Albertu, încă i-au trimis 12.000 de oameni de oaste și 
cu dânşii pre Birtoc voievodul Ardealului, ce era cuscru lui Ștefan vodă, și 
de la Radul vodă încă i-au venitu ajutoriu oaste muntenească, ci pănă a să 
strânge oastea toată launloc, Albert crai au purces cu oastea de la Coţmani 
şi au lovit la Șipinţi. Văzându Ștefan vodă că-l împresoară vrăjmașii săi, au 
tocmitu strajă și o au trimis-o împotriva l6şilor, ca să ţie vadul Prutului, la 
târgu la Cernăuţi. Iară Ștefan vodă în 27 de zile a lui avgust, duminică, au 
ieșitu din Suceava spre târgul Romanului și cu toată oastea sa. Și într-acâia 
zi îi aduseră lui de la strajă 6 l6şi și aşa pe trei leşi i-au trimis la împăratul 
turcescu, iară pre aceialalți au zis de i-au spânzurat. Decii craiul leşescu au 
venitu cu toată puterea sa la cetatea Sucâvii, duminică, septemvrie 24 de 
zile. Iară în 26, marţi, de cătră sară, au început a bate cetatea şi au bătut 
pregiur dânsa trei săptămâni și zioa și noaptea și nimica n-au folositu, 
nădăjduindu că să va închina ţara, pentru ce li să supărase cu Ștefan vodă 
pentru atâta războaie fără odihnă și fără măsură ce făcea, de să bătea cu toți. 
Ci socotiia țara că de nu li-i îndemână cu al său, mai multă neîngăduinţă le 
va fi cu streinii şi încă văzându atâta pradă și răsipă ci făciia oastea leşască, 
de umbla prin păduri, de afla prăzi și jafuri, siliia cu toţii di să strângiia la 
târgu la Roman, unde era beleagul. 


Aşa ţara strângându-să, iară din cetate cât putiia să apăra şi ce răsipiia 
l6șii zioa cu puşcile, noaptea astupa gaurile și le întăriia, de le era munca lor 
înzadar, iară pre afară, unde afla l6și rășchiraţi direptu hrana, îi lega și îi 
tăia, de nu era volnici nici într-o parte să iasă. Mai multu strica loru-și 
decâtu celor închiși, că în toate zile li să adăogia lipsa flămânziciunii. Decii 
fiind leşii coprinși de atâta nevoie, începură a grăi rău de craiul său, întăi cu 
taină, iară mai apoi în gura mare îl vinuia c-au venit fără cale, de i-au adus 
ca să-i piarză pre toți și socotiia toate semnile câte să făcuse rele, că au 
fostu lor de arătare ca să fie conceniia lor. Că întăi în ţara lor, într-un pârău 
de nemica, i s-au înnecatu craiului un pohodnic şi cându au ieşitu din Liovu, 
boii carii purta ierbăriia de vântu mare s-au răsipitu, de nu-i putiia să-i 


strângă. Așijderea un țăran nebunise de cap, au fostu strigându în gura 
mare: "Duceţi-vă spre pierirea voastră, că nu veţi mai veni". Și pre un 
şleahtici l-au dătunatu suptu cortu şi doisprăzece cai ai lui, mai apoi și pre 
un preot al lor, slujind liturghie, au scăpatu cuminicătura lor jos. Și alte 
sémne r6le s-au arătatu, de-i prorociia toți că va fi sfârşitul lor rău și amar, 
cum s-au și tâmplatu. Că văzându craiul atâta cuvinte rele de dânsul de la 
oastea sa, să temu ca să nu-l părăsască și să fugă, să cază în mânule 
vrăjmașilor săi, să ajunsă cu solii frăţine-său, lui Vladislav craiul ungurescu, 
ca să-i împace, că sosisă și ajutoriul ungurescu la Ștefan vodă. Și așa Bârtoc 
voievodul Ardealului, carile venisă cu ajutoriul ungurescu la Ștefan vodă, 
au trimis solii săi la Albertu craiul, ca să-i spuie că va veni însuși pentru 
pace. Și pre Ștefan vodă cu multe cuvinte l-au rugatu să facă pace cu craiul 
leșescu. Şi așa au intratu la mijlocul lor şi s-au dus la craiul leşescu de i-au 
împăcatu într-acesta chip: craiul leşescu să să întoarcă pre urmă pre unde au 
şi venit, să nu mai strice ţara pre alt loc. Şi decii pre Birtoc voievodul 
Ardealului bine i-au dăruitu Ștefan vodă cu mari daruri şi decii s-au dus 
acasă-și. 


Cându s-au întorsu craiul înapoi 


Într-acâia Albrihtu, craiul leşescu, fiindu de inimă rea bolnavu, au datu 
semnu de întorsu înapoi, de care semnu era toți bucuroși să-l auză, să să 
întoarcă de la atâta flămânziciune la casile lor. Și în 19 zile ale lui 
octomvrie, joi, s-au întorsu craiul de la Suceava şi s-au apucatu de cale. Ci 
nu s-au întorsu pre calea pre unde venise, ci pre altă cale, pre unde era ţara 
intreagă, spre Codrul Cozminului. 


Simţindu decii Ștefan vodă că craiul n-au luat urma pre unde venise, ci 
spre codru, îndată au trimis după dânsul de l-au pohtitu să nu ia pre aceia 
cale, spre codru, ci pre urmă, pre unde venise, că făcându într-alt chip, 
văzându ţara paguba ------- ce să va face de oastea leșască, nu vor răbda, ci 
vor vrea să-şi apere ale sale, de unde toate să vor ațița de iznoavă spre vreun 
lucru rău, carile va strica şi pacea. Ci craiul mai bucuros fusese să meargă di 
dereptul, să iasă în ţara sa și n-au băgatu în samă, ci ș-au păzitu calea spre 
Codrul Cozminului. De care lucru fiindu înhierbântatu Ștefan vodă de 
războiu, socotindu că are vreme de a-și răscumpărarea strâmbătatea sa 
dispre cela ce nu numai pacea cea veche o au călcat-o, care avusese domnii 


Moldovei cu craii leșăşti, ce și jurământul și şi pacea ce legase atuncea de 
curându, aşezându-să să să întoarcă pe urmă pre unde și venise, dâcii îl ațiţa 
ajutoriul ce-i venise di pretitindirilea și oastea sa toată gata strânsă și 
odihnită, văzându dobânda di pre cei flămânzi și slăbiţi, au trimis înainte ca 
să apuce calea la Codrul Cozminului, să săciuiască pădurea, să o înțineaze, 
ca să o poată porni asupra oştii, daca vor intra în pădure. Iară el cu toată 
oastea au intrat după dânșii și cu doao mii de turci. Şi a patra zi i-au ajunsu 
în pădure, joi, octomvrie în 26 de zile, luundu ajutoriu pre Dumnezeu și cu 
ruga Preacistii și a sfântulu marelui mucenic Dimitrie şi lovindu-i de toate 
părţile şi oborându copacii cei înţinaţi asupra lor, multă oaste leşască au 
pieritu, unii de oştâni, alţii de țărani, că le coprinsâse ca cu o mreajă calea, 
alţii de copacii cei înţinaţi. Așa pierzându pușcile, lăsându steagurile care 
toate le-au adunatu Ștefan vodă și ei cine cum au putut, în toate părţile s-au 
rășchiratu prin păduri, de au scăpat puţini afară. Și însuşi craiul cu puţini 
rămăs6se, strângându-să s-au adunatu într-un ocol la sat la Cozminu. Și de 
acolo bulucindu-să au tras spre Cernăuți. Iară oastea lui Ștefan vodă cu 
dânșii mergându împreună, să bătiia şi să tăia. Ci şi acei puţini ce ieșisă din 
codru n-ar fi scăpatu, de nu s-ar fi încurcatu ai noştri în carăle crăiești și în 
carăle altor boieri, de le-au datu vreme de au ieşit. 


Și acolea veni véste lui Ștefan vodă că vine și altă oaste leșască, într- 
ajutoriu craiului. Atuncea au chiematu pre Boldur vornicul și i-au datu lui 
oaste de ajunsu şi au trecut Prutul împotriva acei oști, sâmbătă sara. Şi 
duminecă dimineaţa, octovrie 29 zile, le-au datu războiu şi pre toți i-au 
răsipit îndată și i-au topitu cu ajutoriul lui Dumnezeu și cu norocul lui 
Ștefan vodă şi mare moarte şi tăiere s-au făcut atuncea în oastea leșască, la 
locul ce să chiiamă Lănţeştii satul. Și nimica n-au ştiut craiul de venirea 
acei oști, nici de pierirea lor. 


Și într-acâiaş duminecă, trecându craiul Prutul la Cernăuti, iarăși fu 
lovit de oastea lui Ștefan vodă, de i-au răsipit şi i-au tăiatu, de-abiia au 
scăpat însuși craiul cu puţină oaste de a sa. Decii trecând craiul spre ţara sa, 
pre multe locuri i-au lovit ai noştri, ales pre craiul, că mazurii întorcându-să 
să dea războiu şi să apere pre craiul şi pre cei scăpaţi dintru acel pojar, au 
datu asupra lui Boldur vornicul cel mare, pre carile îl trimisese Ștefan vodă 
împotriva acei oști leșăști ce veniia într-ajutoriu craiului și mare moarte au 
făcut într-înşii. Și la sat la Șipinţi puţini au scăpatu din oastea de era strânsă 


pre lângă craiul. Decii craiul cu multă nevoie strecurându-să, au tras la 
Sneatin și de acolo au slobozit oastea pre acasă de cătă rămăsâse, iară el s- 
au dus la Liovu. 


Nacazanie silnim, adecă certarea celor puternici 


Dumnezeu cel direptu, cela ce ceartă nedireptatea şi înalță direptatea, 
cu câtă certare pedepsâşte pre ceia ce calcă jurământul. Că acesta Olbrihtu 
nu spre păgâni, ci spre creştini vrea să facă războiul, nu da ajutoriu celuia ce 
nu avea odihnă de turci, ci vrea să slăbască pre cela ce să lupta cu vrăjmaşii 
creştinilor, pre carile trebuia cu toții să-l ajutorească. Ci Dumnezeu la atâta 
lipsă și nevoie îl adusese pre cela ce mergea cu atâta hvală să stropşască ţara 
şi să o supuie, care întăi nici taina sa nu vrea să spuie nimăruia, ci scos6se 
cuvântu că merge să ia Chiliia şi Cetatea Albă şi încă adăogea de zicea că 
de ar şti haina sa dipre dânsul gândul lui, o ar arunca în foc. Apoi nici ai săi 
nu-l băga în samă, ci era în zavistiia celor de casă şi de batjocura tuturora şi 
în toate chipurile îl huliia, așa și cinstea din zi în zi micșorându-să, de inimă 
rea, puţin de n-au murit. 


De capetile câle de frunte ale l6șilor ce s-au aflat pieriţi 


Aflatu-s-au la acestu războiu din capete: doi frați Tăncenschii şi 
Miculai voievodul Ruschii pieriţi şi Gabriil din Moraviţa şi Herbor, 
aşijderea doi frați Grotovi, Huminschii și Murdileu și alți mulţi, cine poate 
să-i pomenească pre toţi. Alţii au căzut la legătură, cumu-i Iuncischii, 
Zbignev potcomori Cracăului, Pruhniţschi, 'Targoveţschii şi alții mulţi. Pre 
unii ai noştri i-au fostu spânzurându câte doi de păr, că au fostu umblând 
pre acâle vremi păroși ca şi némții și alte batjocuri multe le-au fostu 
făcându, de să pomenéşte și astăzi răotatea lor ce au fostu păţindu. 


lară Ștefan vodă, după izbândă cu noroc ce au fost făcut la acest 
războiu, s-au întorsu înapoi la scaunul său, la Suceava, cu mare pohfală şi 
laudă, ca un biruitoriu și au ziditu bisârica pre numele sfântului mucenicu 
Dimitrie, în târgu în Suceava, care trăieşte și pănă astăzi. Zic unii să să fie 
arătat lui Ştefan vodă la acest războiu sfântul mucenicu Dimitrie, călare și 
într-armatu ca un viteazu, fiindu-i întru ajutoriu și dând vâlhvă oştii lui ci 
este de a și crâderea, de vreme ce au zidit biserică. 


Dupre ac6ia au datu cuvântu Ștefan vodă a toată oastea, să să strângă 
la Hârlău, în zioa lui sfeti Nicolae. Și aşa s-au adunatu cu toţii la Hârlău 
într-aceia zi şi acolo Ștefan vodă au făcut ospăț mare tuturor boierilor şi 
tuturor vitâjilor săi și cu daruri scumpe i-au dăruit pre ei. Şi decii i-au 
slobozitu cine şi pre la casa sa, dându-le cuvântu ca toţi să dea laudă lui 
Dumnezeu, pentru ce că toate puterile suntu de la Dumnezeu. 


Cându au prădat Malcociu Ţara leşască 7006 (1498) 


Malcociu au intratu în Ţara Leșască cu mulțime de turci și n-au avut 
cine să-i stea împotrivă, ci multă pradă de oameni au făcut şi dobândă de 
dobitoace au făcut şi au luat, şi au ajunsu mai sus de Liov, 25 de popriști; s- 
au întorsu înapoi prădându ţara și arzându. Să vedea că după acest război 
fără noroc, ce făcusă l6şii cu Ștefan vodă, va fi pierirea lor. 


Cându au prădat Ștefan vodă Ţara Leşască 7006(1498) iunie 22 zile 


Într-acelaşi an, Ștefan vodă vrându să-și întoarcă dispre l6şi 
strâmbătatea sa, strânsă ţara şi au intratu la Podoliia şi la ruși, trecutau şi de 
Liov la Canţug orașului, la apa Visloca, toate satile arzându şi prădându. 
Ars-au oraşul Premișlia, Radumnea, Prevorsca, Lanţut şi cetatea Tereabul și 
multă bunătate dintr-însa au luatu și mulți joimiri au scos, ci pre toţi i-au 
tăiatu şi alții mai mulţi au arsu în cetate. Și cetatea Buceaciul multă nevoie 
au păţitu şi Podhaeţul au arsu. Şi mulți oameni, bărbaţi, muieri, copii, au 
scos în robie, mai mult de 100.000, mulţi de aceia au aşezatu Ștefan vodă în 
ţara sa, deşi pănă astăzi trăieşte limba rusască în Moldova, ales pre unde i- 
au discălicatu, că mai a treia parte grăiescu rusâşte. lar Ștefan vodă 
prădându şi arzându ţara, s-au întorsu înapoi cu mare dobândă, fără de nici 
o zminteală, au trecut Nistrul în ceasta parte la Halici şi au prădatu și de 
aceasta parte. Şi dâcii au venitu la scaunul său, la Suceava, cu mare bucurie 
şi cu biruinţă. 


Vă leato 7008 (1500) martie 11, cându au venitu oastea leşască de 
iznoavă în ţară să prade, văzându stricăciunea ce le-au făcut Ștefan 
vodă 


Albrihtu craiul leşescu, văzându atâta pradă şi stricăciune ce i-au făcut 
Ștefan vodă în ţara lui, nu vru să lase, ci de iznoavă strânsă oaste și intră în 
ţară şi începu a prăda şi a strica ţara pănă la târgu la Botășani. Ștefan vodă, 
daca prinse de veste, îş strânse de sârgu oștile şi cu cine avea cu ai săi, i-au 
ieşitu înainte acei oști leșeşti și i-au dat război la târgu la Botășani. Și cu 
vrerea lui Dumnezeu pierdură léşii războiu și fu izbânda lui Ștefan vodă și 
multă oaste leşască au pierit şi pe mulți i-au prinsu în robie și multe cazne le 
făciia moldovenii l6şilor. 


Că au pus Ștefan vodă de au arat cu l6şii pe o culme de deal la 
Botăşani şi au simănatu ghindă și s-au făcut dumbravă mare, de este pănă 
astăzi copaci mari. 


Ci de această povâste nimica nu scrie cronicariul leșescu, iară la 
létopisețul nostru acest moldovenescu scrie de acestu războiu al lui Ştefan 
vodă ce au avut cu l6şii la Botăşani, precum s-au pomenit mai sus. 


Intr-acestaş an, martie, s-au pristăvit Despina doamna Radului vodă, ce 
era robită de Ştefan vodă, cându luasă Cetatea Dâmboviţa, și cu cinste o au 
îngropat în mănăstirea Putna. 


Cându s-au împăcat Ștefan vodă cu craiul leşescu 


Vă leato 7009 (1501), Ştefan vodă, lăsându inima cea neprietenească, 
întorcându-să cătră datoriia creştinească, s-au împăcat cu craiul leşescu și 
mare legătură au făcut, nu că doară s-au temut de puterea lor, care să ispiti 
să și război făcusă și cu turcii, de atâta ori i-au şi biruit şi cu alți megiiaşi de 
prinprejur avându sfadă, niciodată nu s-au plecat, ci pentru să cunoască 
toată creştinătatea că n-au fostu dispre dânsul începătura, că n-au rădicat el 
armele asupra craiului, ci craiul fără cale şi fără de știre au venitu asupra 
lui, unde şi acolo s-au întorsu cu rușine, mai apoi ca să arate că mai mult 
poate să strice el craiului decâtu craiul lui Ștefan vodă, au intratu de i-au 
arsu târgurile şi i-au robit podanii, nici au avut cine să-i stea împotrivă, ci cu 
mare dobândă s-au întorsu în Ţara Moldovei, că venirea craiului dobândă 
au adus lui Ștefan vodă, că s-au umplut toţi de jafuri leșăști, de acolo au 
venitu Ștefan vodă și cu toţi plini s-au întorsu la casile sale. Așijdirea acum 
la pace pre lesne stătu, ca să să cunoască că fie la ce îl vor cerca, că-i gata şi 


la pace şi la răzmiriţe. Decii pace au legat într-acesta chip, ca să-i fie într- 
ajutoriu împotriva fiecărui vrăjmașu, iară pribegii de îmbe părţile să nu să 
priimească. Iară de s-ari tâmpla vreunui domnu al Moldovei să iasă de 
nevoia turcilor în Țara Leşască, să-l priimească şi în tot chipul să puie 
nevoinţă, ca să-l așaze la domnie, iară domnii Moldovei pururea să aibă 
urechi deşchise dispre turcu, să dea știre craiului de gândurile lor. Iară 
judecata acelor cu strâmbătăţi de la margine să să facă dispre amândoao 
părţile. 


De un Pătru vodă, ce i-au tăiat capul craiul leşăscu vă leato 7009 (1501) 


Într-acelaş an trimis-au Ştefan vodă solii săi la craiul leşescu, la săim, 
poftindu pre tocmala și legătura ce au avut, să dea pre Pătru vodă, feciorul 
lui Iliașu vodă, că simţise că pre mulți din boierii leşești îi întorsâse spre 
sine şi-i îndemna să facă oaste asupra lui Ștefan vodă și să ia domniia de la 
dânsul şi să făgăduia că să plece ţara toată, să fie suptu ascultarea lor. De 
care lucru multu sfătuiră în săim, că mulţi era lui Pătru vodă apărători. Mai 
apoi socotiră să nu cumva să zădărască pre Ștefan vodă, să le fie a strica 
pacea, pentru ce că şi ei să gătiia să facă oaste, să margă la prusi. Ci i-au 
tăiat capul lui Pătru vodă, înaintea solilor, la târgu la Cihov. 


Acestu Pătru vodă, precum s-au pomenit mai sus că l-au gonitu Ștefan 
vodă din ţară la Ţara Ungurească și i-au luatu domniia, iar el au îndemnat 
pre Mateiașu, craiul ungurescu, de au mersu cu oaste asupra lui Ştefan 
vodă, ca să-l puie la domnie, unde apoi l-au bătut Ștefan vodă la Bae, cum 
s-au pomenit mai sus şi toată oastea i-au topitu, numai Mateiași cu puţini au 
scăpatu. Décii daca au muritu Matiiașu craiul ungurescu, pierdu Pătru vodă 
nădejdea de a să mai ajutori de la craii ungurești. Văzându deciia și vrajba 
ce intrase între léşi și intre moldoveni, gândindu-să că întru acâle 
amestecături că va putea să-și facă şi el loc la Moldova şi să dobândească 
țara, au lăsatu ungurii și au fugitu de acolo, trecându în Țara Leşască, unde 
şi moarte i s-au întâmplatu, cum și mai sus s-au pomenitu, că i-au tăiat 
capul craiul leşescu. 


De moartea acestui Pătru vodă nu scriu toți într-un chip, că lâtopiseţul 
cel moldovenescu scrie că daca au venitu Ștefan vodă cu oastea 
muntenească, s-au lovitu cu Pătru vodă la Doljăști pre Sirgtiu și al doilea 


rându la Orbic și tot au izbânditu Ştefan vodă și au prinsu pre Pătru vodă şi 
i-au tăiatu capul. 


Iară cronicariul cel leşesc scrie că daca au biruit Ștefan vodă pre Pătru 
vodă, au scăpatu Pătru vodă la unguri și decii toate pre rându, precum scrie 
mai sus. 


Ci oricum au fostu, tot să tocmescu că izbânda tot au fostu la Ștefan 
vodă, iară lui Pătru vodă tot să află că i-au tăiat capul. 


De moartea lui Olbrihtu, craiul leşăscu, 7009(1501) 


Într-acestaşi an și Olbrihtu, craiul leşescu, gătindu-să cu mare oaste ca 
să margă asupra prusilor, ce n-au săvârşitu şi au muritu. Iară pre urma lui, 
făcut-au ţara sfat pre obicâiul lor şi au rădicat pre Alixandru, fratile lui 
Olbrihtu, la crăie, cu carile pacea ce făcusă Ştefan vodă cu frati-său, 
Olbrihtu, de nu-l va vrea fi apucat moartea, cum să va arăta mai jos, multă 
răsipă ţărâlor să vrea fi făcut. 


Vă leato 7010(1502), pristăvitu-s-au Paisie arhimandritul şi egumenul 
mănăstirii Putnei. 


Intr-acelaș an curându după Paisie, avgust 4 zile, s-au pristăvitu şi 
Athanasie Bolsun, amândoi lăudaţi de viiață bună şi curată, carii în viiaţa 
lor nimica n-au lipsitu ce li s-au căzut păstoriei lor, ca să nu facă. 


Cându au luat Ștefan vodă Pocutiia de la leași 


Ștefan vodă fiindu gata de războiu ca un leu ce nu-l poate îmblânzi 
niminea și el odihna altora îi păriia că-i este cu pagubă, au intratu în Ţara 
Leşască cu oaste şi au prădatu Pocutiia și o au și luat-o. Și zicea că acel 
olatu l-au luat I&şii de la moldoveni fără cale. Într-acéia craiul, după ce au 
făcut sfatu pentru Pocutiia ce o luase Ştefan vodă, au strânsu oaste pre bani 
şi au trimis-o de au intratu în ţară și au făcut multă pagubă şi atâta s-au 
fostu supăratu ai lor noștri, pănă s-au rugatu cu toţii lui Ştefan vodă, de au 
ieșitu de la Pocutiia, însă mai mult de boală ce au avutu, adecă podagrie, și 
cetățile ce le luase le-au întorsu. 


De moartea lui Ștefan vodă celui Bun, vă leato 7012 (1504) 


Nu multă vreme, daca s-au întorsu Ștefan vodă de la Pocutiia la 
scaunul său, la Suceava, fiindu bolnav şi slabu de ani, ca un om ce era într- 
atâtea războaie și osteneală și neodihnă, în 47 de ani în toate părţile să bătea 
cu toţii și după multe războaie cu noroc ce au făcut, cu mare laudă au 
muritu, marţi, iulie 2 zile. 


Fost-au acestu Ștefan vodă om nu mare de statu, mânios şi de grabu 
vărsătoriu de sânge nevinovat; de multe ori la ospâţe omorâea fără judeţu. 
Amintrilea era om intreg la fire, neleneșu, și lucrul său îl ştiia a-l acopieri şi 
unde nu gândiiai, acolo îl aflai. La lucruri de războaie meșter, unde era 
nevoie însuși se vârâia, ca văzându-l ai săi, să nu să îndărăpteze și pentru 
acâia raru război de nu biruia. Şi unde-l biruia alţii, nu pierdea nădejdea, că 
ştiindu-să căzut jos, să rădica deasupra biruitorilor. Mai apoi, după moartea 
lui şi ficiorul său, Bogdan vodă, urma lui luasă, de lucruri vitejeşti, cum să 
tâmplă din pom bun, roadă bună iese. 


Iară pre Ștefan vodă l-au îngropat ţara cu multă jale şi plângere în 
mănăstire în Putna care, era zidită de dânsul. Atâta jale era, de plângea toți 
ca după un părinte al său, că cunoştiia toţi că s-au scăpatu de mult bine și de 
multă apărătură. Ce după moartea lui, până astăzi îi zicu sveti Ștefan vodă, 
nu pentru sufletu, ce este în mâna lui Dumnezeu, că el încă au fostu om cu 
păcate, ci pentru lucrurile lui cele vitejeşti, carile niminea din domni, nici 
mai nainte, nici după acâia l-au ajunsu. 


Fost-au mai nainte de moartea lui Ștefan vodă într-același anu iarnă 
grea şi geroasă, câtu n-au fostu așa nici odinioară, și dâcii preste vară au 
fostu ploi grele și povoaie de ape şi multă înecare de apă s-au făcut. 


Au domnitu Ștefan vodă 47 de ani şi 2 luni şi trei săptămâni şi au făcut 
44 de mănăstiri și însuși ţiitoriu preste toată ţara. 


Iară cându au fost aproape de sfârșitul său, chiemat-au vlădicii și toți 
sfâtnicii săi, boierii cei mari și alți toți câţi s-au prilejitu, arătându-le cum nu 
vor putea ţinea ţara, cum o au ţinut-o el, ci socotindu din toți mai putârnicu 
pre turcu și mai înțeleptu, au datu învăţătură să să închine turcilor. Şi decii 
au stătut la domnie fiiu-său, Bogdan vodă cel Grozav şi Orbu. 


Povestea şi tocmala altor ţări, ce suntu pinprejur, cum nu să cade să nu 
pomenim, fiindu-ne vecini de aproape. Intăi, cumu-i Țara Leşască 


Ţara Leşască, sau cumu-i zicu pre limba lor Polsca Zemlea, adecă ţara 
câmpului îi zicu, pentru loc tinsu i-au pus nume așa, ci nu pentru că doară 
este câmpie multă, că fără câmpii Dașovului, câmpu slobod și pustiiu în 
Ţara Leşască nu să află, pentru mulțimea de oameni, ce suntu sate 
pretutinderilea și târguri, ci numai pentru că-i locu tinsu. Pentru aceia îi zicu 
Ţara Leşască, pentru că mai de demultu o au fostu chiemând-o așa dipre 
numele lui Leh, fiiului lui Elisei, nepotul lui Iavan, carile întăi acela au 
Lăcuitu pre acelea locuri. 


Ţara Leşască este ţară mare dispre miazănoapte, de să chiiamă 
Borusiia şi Pomeria, iară dispre răsăritu Litva şi [ara Mazoviei, dispre 
amiiazăzi Rusiia, ce să hotăraște dispre unguri cu Munţii Ungurești, iară 
dispre apus Lusitaniia și Slijiia şi Moraviia, toate acâstea cnezii, daca le-au 
supus craii leseşti suptu ascultarea sa, adecă Mazoviia, Rusia, Prusiia, Litva, 
au făcut tot un trup, din mădulări multe, tot o ţară și o judecată au. 


Și némişii carei le zicu șleahtă, nu aşa de crai ascultă, cum de lege, 
carele, le-au făcut ei, de să judecă la scaunile cetăților, cineși la ţinutul său. 
De acolo, cine nu va să-și ție de lége, volnicu-i fieștecine să-și îndelunge 
legea la alt scaun mai mare, al6se în doao locuri, la Liublin vara și la 
Petricov iarna, unde zic acelor legi tribunal. Acolo, de va avea și de crai 
ceva asupreală, fără nici o frică are voie să-l tragă la judecată, unde 
procuratorii vor răspunde pentru crai și de va avea strâmbătate, afla-va 
judeţu și direptate. Nici pre un sleahtici nu-l va putea lega cineva, nici craiul 
singur, pănă nu-l va birui cu legea. Aceia nu dau bir nimărui, nu ascultă de 
altul, nici în oaste este datoriu să meargă, fără numai de bunăvoie, numai 
cându va încălica craiul şi cu voia tuturora și cu plată. 


Și cându le va veni vreo nevoie de undeva, acâia este datoriia lui crai, 
ca să dea știre la ținuturi, să să strângă la zi, care le va arăta. Și dacă să vor 
strânge și vor sfătui de lucrul ce le vor da ştire, ei vor alege soli și vor 
trimite la săimu, unde să vor împreuna cu toţi solii ținuturilor, de vor sfătui 
de toate nevoile, ei deosebi şi craiul cu sfatul său deosebi. Ce vor isprăvi 
peste zi, sara să vor împreuna cu sfâtnicii ce le zicu sinatori şi ce vor aşeza 


pănă a să săvârşi săimul, că stă săimul şase săptămâni, de alta nu vor sfătui, 
numai de ce va fi pricea întru dânșii, pănă la săvârşitu. Iară în zioa cea de 
apoi, de multe ori să tâmplă de nu vor putea lesne să tocmească zuoa, toată 
zioa, uneori adaogă și noaptea, mai apoi pun și aleg dintre dânşii carii vor fi 
cu sfat mai mare şi ce le va părea lor, pre aceia stă. 


La oaste nu mergu ei singuri, ci cându tribuieşte oaste, ei slobod la 
săim bir, de iau de pre vecinii lor, cu cât potu să-și rădice treaba mare ca 
acâia. Numai atuncea cându vor vedea că tribuişte, și însuși craiul va 
mérge, însă numai pănă la margini, să-și apere ţara, iară denafară nu suntu 
datori. 


Leşii suntu oameni războinici, oameni învăţaţi de carte, că pentru 
învățătura și a cărţii și a vitejii nu li-i prâget, nici de trudă, nici de 
chieltuială, ce încunjură ţările de învaţă, ca să deprinză tinerţile truda şi la 
bătrânâţe înțelepciunea, de care au nevoință mai mare. 


Léşii n-au nevoinţă să strângă avuţie, că avuțţiia şi strânsura o dau și o 
răsipescu, lefecii mulţi ţin, după câtu le este puterea şi mai mulți. Nu este la 
dânşii ruşine a fi datoriu, că nici unul, nici cei de frunte, nu este să nu fie 
datoriu și la jidovi ocinele le zălojăscu și odoarăle lor zălojăscu la niguţători 
şi le orânduiescu altora şi mulţi și de totu le pierdu, hrănindu gloate după 
sine, că pre cel ce strânge îl numescu jidov. Stăpânilor cui slujăscu, suntu cu 
credinţă şi pentru numele lui şi pentru cinstea, capul îşi pune. Pentru ruda sa 
şi pentru seminţiia, câtu de departe, stau cu dânsul pănă la moarte. 


Au obiceaiu l6șii, nu ca grecii, după sfadă şi după price, daca-i vor 
împăca, nu va ţiniia pizmă, ci la nevoia lui ca direptu un frate să va pune. 


Craii nu ceia ce-s moșneni crăiescu, ci pre carile îl aleg ei. Nici altă 
voie mai mare are, fără numai ce suntu boieriile pre mâna lui, cui va vrea să 
le dea, le va da. Nici acéle date nu poate să le ia, fără numai de viclenie spre 
țară, de-i va lua întăi capul cu judeţu, pănă nu va muri. Pentru acâia 
pogorându puterea şi luundu din mâna crailor, n-au voie să facă cui va vrea 
înaljosul şi să poată aţiţa după pofta sa răotăţi ţărâi, ci pentru frâu să ţin 
fălcile lor, că ari face multe răotăţi. Și pentru acéia rădicându ei intre sine 
răotățile sale, din puţin au crescut ţara mare şi să potu apăra de toți 


vrăjmaşii săi. Şi de la alții ce au luat, n-au datu, de la némți Prusiia, de la 
Moscu nu puţină ţară au dobânditu: Severia și Cernihovul şi alte ţinuturi. 


Turcii carii pre la alte ţări au izbânditu și au luatu cetăţi, iară la leşi, de 
câte ori s-au ispitit, cu rușine s-au întorsu. Și la toate lucrurile suntu gata și 
cu putârea și cu gura gata suntu să să apere și Dumnezeu îi apără pănă 
acum, de poate zice fieştecine că suntu ca o fecioară neatinsă şi nesilită. 
Numai tătarii îi cară în toate zilile de grumazi, că umblă la dânşii ca la sită. 


Au l6şii 2 arhiepiscopi și 11 episcopi şi 3 episcopi la cneadzia Litvei, 4 
la livoni, fără mitropolitul de Chiev și alți episcopi ce-s pre ruși, de legea 
grecească, 16 voievozii de scaune în Ţara Leşască, 5 la Litva, 3 la prusi și 
alţii cineşi pre la scaunile sale și 61 de caștaleani, iarăşi boierii de scaun, 
iară starostii suntu mai multe. 


Ţara Leşască are ape mari: Visla care trece pe la Cracău și să pogoară 
pre la Varşav şi la Torunea și la Gdansca dă în Marea Albă și șăici umblă 
multe pre dânsa. este și San apă mare, care dă în Visla, iară dispre Moscu 
Niprul, iară apă mare. 


De Impărăţiia Tătărască şi de obiceiul lor şi cât loc coprinde Țara 
Tătărască 


Aicea nu multu vom pomeni de tătari, carei să află că suntu limbă 
bătrână și din ceput vitâji şi pănă astăzi vedem că s-au ţinut tot în ce au 
apucatu. 'Tartariia sau cumu-i zicu unii Ţara 'Tătărască, este împărăţiie mare, 
că nu numai ceasta ce este la Crâm, ce în toate părţile să lăţâște şi cu putere 
mare, de coprinde loc multu, o parte mare de Evropa şi Sarmaţiia toată de la 
Asia cu Sţitiia sau Sireca, ce-i zic acum Cataio. Numele ș-au luat ţara de la 
apa ce-i zic Tartar, care cură într-acâlea părți ce-i zic Magog. Iară lăcuitorii 
îşi zicu Mongul. Stă această ţară spre miazănoapte. Dispre răsăritu au 
împărăţiia cea puternică a Hinneai, dispre amiazăzio Indiia cu apa Ganghes, 
ce-i zice cartea noastră Fison și apa Oxus, iară dispre apus Marea Caspium 
şi Ţara Leşască, de acolo să apropie de Moscu şi dispre apus cu Marea de 
Ghiaţă. Văzduhul aceştii ţări este neastâmpăratu, că vara acele tunete de 
groaznice suntu, cât de frică mulți mor din oameni şi suntu călduri mari și 
aciiaşi frigu şi omeţi mari și acélea vânturi suntu de mari, câtu de multe ori 


să tâmplă de oprescu pre om călătoriu cu calul și-l surpă jos, copacii din 
rădăcină oboară și multe pagube fac. Iară niciodată nu ploao, vara foarte 
puţin şi când ploao de-abiia jilăveşte pământul. 


Rodeşte aceia ţară grâu, orezu şi de altă pâine, mătase să face, imbir, 
scoarță dulce, piper, raventu, zahar, mușcatinu, smoală, pre alocurea și aur 
şi argintu scotu, iară vin pre puţine locuri să face, că la ţara Cataiia nu să 
face. Află-să şi stinci negre de piiatră de facu foc cu dânsa, deaca o sapă şi 
arde în loc de lémne pentru lipsa lemnelor; de toate dobitoacile să află 
multe. 


Află-să scris în cărţile tătarilor că împăratul lor hrănește 10.000 de iepe 
albe, numai de mulsu lapte și ţine 20.000 de vânători, că zicu că fără de 
samă să află pasări multe. 


Împăratu întăiu au pus de fâliul lor pre unul ce l-au chiematu Hanul, ca 
să fie judecata pre dânsul și acâstu nume Han s-au chiematu în toţi hanii 
dipre numele acestuia, câți au urmatu pre urma lui, cum și la Eghipet 
Faraon, apoi Potolomeiu, la Râm Chesar. Și din sămânţa lui Hanu, toți 
sultanii s-au tras şi au lăţitu împărăţia aceasta de la Țara Sinarilor pănă la 
Ochiianu, pănă la marea ce-i zicu Caspium. Pre urma lui au stătut loc hanu, 
carile au născut pre Zain hanu al treilea, împăratu ce-l poreclescu unii Batti, 
acesta au prădatu Rusiia, Țara Leșască, Slijiia, Moraviia, Ţara Ungurească. 
Al patrulea hanu, ficiorul lui Bati, Temir Cutlu, carele îi zicu 'Tamerlanu și 
să află acesta la istorie scris pentru vrăjmăşiia carile toată Asiia au prădatu, 
de au arsu pănă la Eghipetu. Acesta au biruitu pre Baiazit împăratul 
turcescu și l-au prinsu viu şi în cătuși de aur l-au băgatu și l-au băgat în 
cușcă, de l-au purtat prin toată Asia. Al cincilea din Temir Cutlu, fiiu-său cel 
mai mare Temir ţaru au stătut împăratu, carile zicu că au pieritu la prusi în 
războiu, bătându-să cu crijacii. Al șaselea, fiiu-său Mahmetu ţar, al şaptelea 
Ahmetu tariu, acesta au născutu pre Șahmetu, al optulea împăratu. lar la 
ţara Cataiului întăi au împărăţitu Tinhis, al doilea Cui, al treilea Barhim, al 
patrulea Alam, al cincilea Mongu, al șaselea Cublai. 


Tătarii suntu oameni războinici, suferitori la toate nevoile, nu grijăscu 
de avuţie, ci de izbândă și de foame rabdă cu săptămâna. Și unde va să facă 
oaste de grabu și nu-i locu direptu hrana să să zăbovască și de o săptămână 
mănâncă, ca să fie sătul, să nu flămânzască. Războiul nu este așa tare câtu-i 


de groaznicu, pentru năvala şi gâlceava și de ar răbda multu cum li-i năvala, 
niminea nu le-ar sta înainte; ce din năvală mare, pre lesne dau dosul și din 
fugă rășchirându-să, de multe ori poftorescu războiul şi cumu-i năvala cu 
groază a o sprijeni, așa și goana cu primejdie a-i goni, că din fugă să întorcu 
şi izbândescu și așa lucrul ce vor să facă de grabu să apucă, că unde-i auzi 
numele, acolo îl şi vezi. 


Aceştea nu lăcuiescu în case, fără numai în orașu mare, în carile de 
multe feliuri de oameni lăcuiescu, niguțătorescu, agonisescu și în câmpi 
după pășune cu dobitoacile umblă. În loc de case poartă cotigi, ales în Țara 
Tătărască cea pustie. Că Tartariia în multe să împarte, că ţara cea mică, 
carea stă cătră Evropa, intre Nipru și intre Don să închide și într-însa 
Crâmul este, unde le zicem la Piericopu. Iară Tartariia cea pustie în care 
multe oarde suntu, întăi Zagatar, ce este Sţitia, intre Emmaum și Cataio, cu 
crăiia Tangut și alte multe oarde de coprinde cumu-i Zavolha, Cazanul, 
nohaii, tumănii, shibenii, hiianii, cosahiianii, astinhaveanii, chirhesarii, 
baschirdarii, molgomozorii, și altile multe suntu, carile n-am vrut să le mai 
scriem. Ce Zavolha și Cazanul, Vasilie cneazul Moscului le-au lipitu de 
împărăţiia lui iar nohaii suntu dincolo de Volga împrejurul mării ce-i zic 
Caspium și apa laih și alte locuri ce-s lăcuitori mulţi şi pre multe locuri 
suntu şi bogaţi, de nu să ţin cu prada, ca aceștiia ce-i vedem noi, ce cu 
agonisită. Şi ape multe să află și bălți nu numai păscoase şi cu agonisită, ci 
într-unile să află atâta mărgăritariu de multu, de nu este nici de un preţu. Ci 
de acâstea a tătarilor destul am pomânitu, ci iarăși de altile să arătăm, că 
multe am avea a scrie de dânșii, că de multe ori am păţit și nevoie de cătră 
dânșii și nu numai noi, ce toate ţările câte-s pinprejurul lor, mai apoi să nu 
ne arătămu istorici de lucrurile altor ţări. 


De împărăţia turcilor şi de începutul lor și de adaosul lor, în ce chip s- 
au început și s-au înmulţitu şi s-au lăţitu la atâta mărire şi cinste şi 
tărie 


Aicea de vom scrie şi vom pomeni de începătura și adaosul turcilor şi 
de împărăţia lor, nu vom greşi, că să véde că-i fără cale ca să nu pomenim și 
să nu scriem, că suptu mâna lor şi suptu jugul lor suntem șerbi. 


Acestu feliu de oameni ce le zicem noi turci, carii întăi din tălhari și 
din oameni puţini atâta s-au lăţitu şi s-au înmulţitu, că doao părți de pământ 
coprindu, adecă Asiia şi Africa, s-au tinsu de au apucatu o parte mare și din 
a treia, din Evropa, de suntu de Dumnezeu lăsaţi certarea creştinilor şi 
groază tuturor vecinilor de prinprejur. 


Numile acesta ce zicem noi turcu, să înțelege om ce este cu viiaţă 
sălbatică, iară jidovii ei îi chiamă togarma, iară ei îşi zicu busurmani, adecă 
tăiați împrejur sau buni credincioși, că turci să-i cheme nu sufere, că-i de 
ocară la dânșii acesta nume, că pre limba jidovască să înţelege nemernicu 
(némérnicu sau prădătoriu). Alţii îşi zicu otomani sau osmanidu, dipre 
numele împăratului lor cel dintăi, care l-au chiematu Otoman. lară 
începătura împărăţii lor într-acesta chipu să află să fie: 


Otoman împăratul lor cel dintăi au "fostu tătaru, slujitoriu al hanului 
celui mare, om îndrăzneţu și mai mare de trup decât alţii. Acesta de nevoie 
au ieşit din Țara Tătărască şi au început întăi la Cappadochia a ţinea 
drumul, avându cu sine numai 50 de oameni. Şi s-au adaos după acâia unul 
câte unul, pănă s-au înglotitu unii din oameni răi adunaţi, alţii şi de nevoie, 
să hălăduiască de moarte, alții în nădejde de dobândă. Și așa, după adaos ce 
făciia, întăi pre ascunsu, iară daca s-au înmulţitu, în vedâre să apuca de 
pradă și jefuia. Și dâcii cu toţii s-au pornitu de au luat Capadochiia, Pontul, 
Bitiniia, Pamfilia, Țiliţiia, ţări mari. Și acestea s-au lucratu în anul de la 
zidirea lumii 6808 (1300). Pre urma acestuia au luatu împărăţiia fiiu-său 
Orhan şi iar și acesta cu același meșterşug s-au apucatu ca şi tată-său, 
numai tărie şi avere mai multă au avutu, din zi în zi adăogându-să și lățindu 
împărăţiia. Că crescându vrajba intre creştini, au luat Misia, Licaoniia, 
Frighia, Caria şi Niţeia bătutu-o-au şi au dobândit-o. Și au lățitu împărăţiia 
pănă la Helespont. Că pre aceia vreme intrasă vrajba intre Paleolog și intre 
Cantacuzino, carii erau capetile Ţarigradului şi socoti nepriietenul crucii ca 
să să arate unii părți cu prietenie şi să-l chiieme întru ajutoriu, ce s-au şi 
tâmplat, că au trecut cu oaste la Evropa şi au deșchis calea și altora pre 
urmă la Evropa, să facă multă nevoie. Acesta, aproape de săvârșitul său, au 
făcut război cu tătarii și au căzut în războiul acel fără norocu şi au 
împărăţitu 31 de ani. 


Pre urma lui au stătut împăratu fiiu-său, Amurat, om meşter şi ascunsu 
la inimă, carile n-au fostu mai jos de câtu alţii la vitejie, de a rădbarea 
nevoile de învăţătura vitejii. Acesta acopierindu gândul său ce vrea să facă, 
văzându cum s-au pomenitu mai sus vrajba intre greci și slăbiți de războaie 
ce făciia intre ei, năimindu cu leafă vase de la Ghenua și după ce au 
dobânditu Helespontul, au trecut la Traţiia în anii 6871 (1363) și Calipoli la 
Crâmu au apucatu, ci apoi şi o parte de mai mare a Trații au luat. După 
acâia au supus Misiia, Bosna, Rumele, mai apoi, daca au dobânditu scaunul 
Odriiului, de bulgari, de sirbi s-au apucat. Mai apoi au pieritu de o slugă a 
lui Lazar dispotu ce au fost mai nainte de la inimă iubit lui și l-au fostu 
prinsu în război. Și i-au rămas pre urma lui doi ficiori, Suliman și Baezitu. 
Ci Baiazitu omorându pe frate-său, au apucatu împărăţiia. Şi decii s-au 
apucatu de toată împărăţiia. Era om bărbatu, de minte ascuţitu și pohtitoriu 
de lucruri mari și îndrăzneţu la fie ce să apuca, la trude răbdătoriu, vremea 
cunoştiița şi lucrul cum va purta și stătătoriu la ce să apuca, ca să umple. 
Decii daca au dobânditu Traţiia toată, ş-au întorsu inima spre 'Ţarigradu. Și 
întăi au socotitu să să apuce de 'Tesaliia, Machidoniia, Foţida şi de Atica și 
Misiia, ce le zicem acum sârbii și ilirii, ce-i chiemăm Bosna, și tribalii, ce-i 
poreclim bulgarii. O parte din celea au luatu și au ucis și domnul Bulgariei. 
Mai apoi au încunjuratu în 8 ani [arigradul și auzindu că vine oastea 
ungurească şi franțozască, pre carii împăratul creştinescu i-au adus şi i-au 
chiematu întru ajutoriul, temându-să de atâta oaste, au părăsitu Ţarigradul 
de a-l baterea și au sârguitu, de au ieșitu înaintea acei oști la Nicopolea. Și 
dându războiu, au biruitu Baiazitu şi mulți domni și hatmani ai franţozilor 
au pierit. De care lucru cu norocu semeţindu-să Baiazitu, iară s-au vârtejitu 
la Țarigrad și doi ani stându-i asupră, de i-au flămânzitu. Și era acei închişi 
pieriţi, de n-ar fi venitu Tamerlanu hatmanul tătărăscu cu mulțime de oaste, 
de au stropşitu toată Asia și cu foc o au pârjolitu, oraşile au prădatu. Decii 
de frica lui di sârgu s-au vârtejit şi la Galaţiia și Bitiniia de războiu s-au 
gătitu şi bătându-să păn' au înoptatu, birui Tamerlan hatmanul tătărăsc şi 
Baiazit fu biruit pentru mulțimea tătarălor, ci nu era deopotrivă. Și l-au 
prinsu viu şi ferecându-l în cătuși de aur şi în cușcă băgându-l, l-au trecut în 
Asiia. Ce la Asiia l-au slobozitu și el de ruşine curându au murit, după ce au 
împărăţit 13 ani și 6 luni. 


Rămas-au fii de dânsul, Calepiin, Moisi, Mahmet şi Mustafa. Ce 
Calepin de sârgu au murit, iară fiiu-său Orhan de unchi-său Moisi fu 


omorâtu şi Moisi de frati-său Mahmet. Acesta Mahmet, Ţara Muntenească 
şi Machidoniia au supus și ţenchiul sau hotarul turcescu pănă la Marea 
lonicum l-au mutat şi scaunul ș-au pus la Udriiu. Şi după ce au ţinut 
împărăţiia 17 ani, au muritu. Decii al doilea Amurat căzu la împărăție, 
acâsta cu ajutoriul ce avea de la Ghenuva, trecându la 'Traţiia, au bătut pre 
unchi-său Mustafa, şi Thesalonica au fărămat, carile era oraşu bătrân, tare şi 
plin de avuţie și pre acele vremi Veneţiia o ţinea. Decii au supus Chiprul, 
Epirul, Etolie. Cunoscându dâciia că de va putea să lege prieteşug cu 
Gheorghie dispotul, domnul sârbilor, că lucrurile lui să vor întări și a 
creştinilor vor slăbi, cu toată nevoinţa au silit şi au luatu fata lui, să-i fie 
împărăteasă. Decii și cu puterea socru-său și cu a sa s-au apucat de Beligrad 
şi bătrânu cetatea au pierit 7.000 de turci. După moartea acestuia, stătu 
împărat al doilea Mehmet, carile au încunjuratu 'Țarigradul cu multă 
mulțime de oaste și l-au luat în anii 6961 (1453), în luna lui mai, în treizeci 
și una de zile. În al doilea an după aceia s-au dus la Beligrad şi mulţime de 
ai săi acolo pierindu și el încă rănit, l-au părăsit. Déciia bulgarii au luat şi 
Dalmaţiia și Rastiia au dobânditu, deciia Trapezontul l-au dobândit și 
Mitelina cu alte ostroave au luat. Apucat-au şi Evbeiia şi Chefea, ce o ţinea 
ghenuvezii. Și au împărăţit 32 de ani. Dâciia Baiazit al doilea luundu 
împărăţiia, războiu cu venețienii făcu şi le-au luat Naupactul, Methona, 
Dirahia şi toată Dalmaţiia au prădatu și au murit otrăvit. Acesta Baiazit au 
luat Chiliia şi Cetatea Albă de la Ștefan vodă cel Bun. 


Décii Selim, fiiu-său, căzu la împărăție ; acesta au luat Alcarul orașu 
tare la Eghipetu și după ce au omorât pre soltanul, Alexandriia toată cu 
Eghipetul le-au dogânditu şi le-au lipit de împărăţia lor și Damascul l-au 
luatu. 


Pre urma lui, fiiu-sau Suliman, ţiindu împărățiia, luat-au Beligradul, 
apărătura nu numai a ării Ungureşti, ci a toată Creştinătatea, deciia, 
Rodosul au biruit și Strigoniia și Buda și alte orașă ale Ţării Ungurești. 
Încunjurat-au și Beciul, mai apoi au pieritu la Zighet, împărăţindu 47 de ani. 
Urmat-au al doilea Selim, carile au legat pacea cu nemţii și au luat 
vineţiienilor Chiprul și deciia Tunetul şi Gouleta au apucat. Și decii au 
muritu în anii 6983 (1475). 


Pre urma lui, Amurat au împărăţit și după dânsul al treilea Mahmet, 
carile au omorâtu 18 fraţi şi au luat împărăţiia. Iară alți împărați carii au 
urmatu de aceea înainte, lăsăm de a-i mai scrie, ca să nu ne arătăm istorici 
de lucruri turceşti, decâtu ale noastre. Ce puţin încă de putere și de obiceiul 
lor, în ce chip ţin împărăţia, avem a scrie. 


Obiceiu au turcii, în al patrulea an să ia a zecea din copii, parte 
bărbătească, ca să să adaogă pururea slujba împărăției. Și la vremea acâia 
trimit oameni împărătești la greci, la sârbi, carii suntu pre hotarul 
împărătescu creştini, alegând Ţara Moldovei şi Ţara Muntenească că în 
locul acela ce dau ei copii, noi suntem datori să fim gata de oaste în toată 
vremea, cându va veni cuvântul împăratului și de bani a le darea pururea. 
Iară oamenii cei împărătești umblă din sat în sat, dâciia cumu-i satul, aşa le 
aruncă şi copii să dea după putere și cum să pot tocmi cu dânșii și cu bani 
încă să împacă. Mulţi să află şi de bună voie de mergu, ca să iasă din șerbiie 
şi mulți din turci netăiaţi (şi nu spun că suntu turci, că nu i-ar priimi), ce-i 
dau în locul creştinilor că trag nădejde că dintru-unii ca aceiia ies la cinste 
mare, ca să dobândească boierie. Pre carii apoi pre unii îi duc la Țarigrad, 
pre alții la Odriiu și pre la alte scale de-i dau de-i hrănescu, pre unii la 
Brusiia, pre alţii la caraimani, de să învaţă la țarină, acestora le zic 
agemoglani (sau iamoglani), adecă nevinovaţi, coconi. Iară daca crescu de 
şapte ani, dâciia cei mai iscusiţi îi bagă la saraiul împărătescu, pănă la 500. 
Acolo şed pănă de 20 de ani. Unii învaţă carte, alţii la lucruri vitejeşti, dintr- 
aceştia aleg, fără ce-s de treaba saraiului, de-i pun ieniceri, carii să află 
pururea pre lângă curtea împăratului, pănă la 12 mii. Din ieniceri să aleg 
mai de frunte spahiioglani, pănă la 3.000, carii mergu dinadireapta 
împăratului și fieştecarile dentr-înşii cu câte patru sau cu câte cinci slugi 
slujăscu. Deciia din stânga 3.000 de silihtari, de iară slujăscu în patru sau în 
cinci cai, după aceştiia 5.000 de olofani aşijdirea dinadireapta împăratului și 
alte 5.000 din stânga, carii sunt aleși din iniceri sau din creștini juraţi, carii 
cu credinţă slujbă au arătat begler-beiului sau pașii. După aceştiia cei de 
apoi mergu carii să chiiamă caripiţi, ce să chiiamă mai săraci, carii din toată 
Ţara Turcească nu numai turci, ce şi creștini strânşi, de au venit de bună 
voie să slujască împăratului pentru leafa. Iar înaintea împăratului 200 sau și 
mai mulți mergu, ce să chiiamă mutaferachi, carii pentru slujba lor cea 
aleasă i-au scos la cinste şi iau leafă mare, altul și un taler de zi, alții și mai 
puţin, cumu-i omul și cumu-i slujba. După aceştiia mergu treizeci de 


cauzilieri, carii deşchid calea împăratului și oprescu năvala de la împăratul 
şi iau article, câle ce-s de jalbe la împărăție. După aceștiia mai aproape 
mergu solaţii, carii poartă arcile pre umăr cu cămăși albe pănă jos, de să 
vădu de suptu haine și în scofii, pănă câte 200 de oaste. Și denainte și 
denapoi sunt și paici pănă la 100, aceştiia toți nu lipsescu de lângă curtea 
împăratului. Iară fără aceştiia și alții mulţi de oaste, de mergu fără leafă, 
cercând să poată arăta slujbă, ca să dobândească pită. Iară la țările 
împărăției și la margine are împăratul altă oaste de a scoaterea împotriva 
fieştecărui vrăjmaşu al său, că la margine, unde se hotărăscu cu creștinii, au 
pănă în 10 mii de ieniceri, răsipiţi pre la sate, di să hrănescu cu plugul și cu 
niguţătorii, carii nici de un paşă nu ascultă, fără numai de cuvântul 
împăratului, cându vor ieşi la oaste. Suntu din copii de a zecea, pănă lă 
10.000 împrăștiiaţi pre la târguri, de suntu de umplerea locuri, de vor pieri 
dintr-aceştiia undeva la războiu. Este şi altă curte, ce să chiiamă spahii, carii 
suntu suptu begler-bei. Aceştia au cinste mare, au sate de la împărăție în loc 
de leafă și de aceștiia nu suntu puţini, că tot locul, cât ţine împărăţiia, plinu 
este de dânșii. 


Are împăratul intre alți sfetnici mai aleşi trei sau patru, ce le zicu veziri 
azemi, carii toate trebile împărăţii poartă și de pace şi de oaste şi de pășii şi 
de domnii a le schimba și a le da, la mâna lor. Unul dintr-înșii este mai 
mare, pre carile stă toată credinţa împăratului, adecă veziriul, iară lui de i se 
va tâmpla a mérge la oaste, că mai multă grijă este veziriului de oaste decât 
de alte trebi, el pune în locul său nemâstnic, carileş aceia putere ţine ce au 
ținut şi el. Ci de Împărăţiia Turcească destul am povestit, ci iarăşi de altile 
să povestim și să arătămu înainte. 


Pentru Țara Ungurească de jos şi Ardealul de sus vom să arătăm, 
fiindu-ne vecini de aproape şi cum au avut și ei crăie mare ca și l6şii 


Aicea nu vom lăsa şi de Ardeal sau Ţara Ungurească, cumu-i zicu unii, 
ca să nu atingem şi să nu pomenim de începutul lor și de obiceiul lor, 
fiindu-ne vecini de aproape și de multe ori năzuia domnii țării Moldovei, de 
să acioa şi să ajutoriia de la dânșii. 


Ardealul sau Ţara de jos Ungurească să chiamă Ţara peste Munte, 
carea coprinde o parte de Daţiia şi piste munte. Direptu acia-i zicu Țara 
peste Munte, căci este încunjurată de toate părțile cu munţi și cu păduri, 
cum ar fi îngrădită. Zicu-i și ţara de 7 orașă, din limba nemţască, iară 
Lăcuitorii ţării îşi zicu ardâleni, carii să hotărăscu cu ungurimea dispre apus, 
sau cumu-i zicu unii Panonia. Iară dispre miiazănoapte să hotărăscu cu Țara 
Leșască, dispre amiazăzi cu Țara Muntenească, dispre răsăritu cu Moldova. 
Ţara Ardealului nu este numai o ţară însăși, ci Ardealul să chiamă mijlocul 
țării, care multe coprinde în toate părțile, în carea stă și scaunul crăiei. Iară 
pre la marginea ei suntu alte ţări mai mici, carile toate de dinsa să ţin şi 
suptu ascultarea ei suntu : întăi cumu-i Maramoroșul, dispre Ţara Leșască și 
Ţara Săcuiască dispre Moldova şi Ţara Oltului dispre Ţara Muntenească și 
Ţara Bârsei, Țara Haţagului, Ţara Aoașului și suntu şi altle horde multe, 
carile toate ascultă de Crăiia Ungurească şi să ţinu de Ardeal. 


În ţara Ardealului nu lăcuiescu numai unguri, ce şi sasi peste samă de 
mulți și români peste tot locul, de mai multu-i țara lăţită de români decâtu 
de unguri. Iară în Ţara Ungurească de jos, unde să chiiamă Unguriia cea 
Mare (sau cumu-i zicu unii pre limba nemţască Panoniia), acolo numai 
unguri trăiescu, iară de să află și români pre alocurea, încă lege ungurească 
tın. 


Ungurii nu țin tot o lége, ce în patru sau în cinci legi suntu 
împărechiați, că unora le zic calvini, altora lotori, altora calandoș, ce să 
chiiamă pre limba lor lege direaptă, alţii-i chiiamă verăş ianoș, carii credu 
în loan Botezătoriul, iară de Hristos nimica nu să atingu, alţii chiiamă 
sombotași, carii credu legea jidovască, alţii-i chiiamă papistaşi, carii cred 
pănă în jumătate legea grecească, de aceştiia se află la Ardeal, iară la 


Unguriia céa Mare foarte prea puţini. Aceştiia au şi icoane în biserică şi 
cruci pre biserică, încă și pre la casile lor să află cruci. Aceştia nici la o 
treabă a bisericii nu poftescu pre aceialalți unguri, nici-i iubescu. Mai 
bucuroși să margă la biserica românească decâtu la capiştea aceloralalți 
unguri. 


Rumânii, câţi să află lăcuitori la Ţara Ungurească şi la Ardeal și la 
Maramoroşu, de la un loc suntu cu moldovenii și toți de la Râm să trag. 


leste ţara Ardealului plină de toată hrana câtă trebuiește vieții 
omeneşti, că pâine peste samă rodește multă, de niminea nu o cumpără, ci 
tuturora prisos6ște, vin pretutinderea, nimarui nu lipsește, miere multă și 
bună, de care facu mied, aşa de bun, cât să potriveaşte marmaziului. 


Ţara Ungurească mai denainte vreme era foarte mare, de coprindiia o 
parte mare și din Țara Turcească, că scaunul crăiei nu era la Beligradul 
cestu nou, unde este acum, ci era la Buda, care o ţin acum turcii. Că daca au 
luat turcii Belgradul cel mare, carele era apărătura nu numai a Ţării 
Ungurești, ci a toată creștinătatea dispre apus, au dobânditu deciia și Buda, 
carele era scaunul Crăiei Ungureşti. Decii ş-au mutat scaunul la Beligradul 
cestu nou, di pre Ardeal, ci de-a pururea fără odihnă, avându războiu nemţii 
cu turcii şi fiindu şi ungurii întru ajutoriu asupra turcilor și avându nemții 
priiteşug cu ungurii şi mergându asupra turcilor piste dânșii trecea, turcii 
suindu-să la némți, prin ţara lor făcea cale. Ci ungurii văzându atâta 
stropșitură și nevoie ţării, una dispre turci, alta dispre nemți, neavându 
odihnă de oști grele, li s-au supăratu și s-au sfătuitu cu toţii, de s-au 
închinatu turcilor și au luat de la dânşii domnu, ca și în ţările noastre. Iară 
n6mţii daca au văzut că soțiile i-au viclenitu şi s-au închinatu la vrăjmașii 
lor, au luatu de la unguri jumătate de Ţara Ungurească de sus şi o ţin pănă 
astăzi. 


Aşa Ţara Ungurească crăie mare ce era, dintr-un trup in multe 
mădulări s-au întorsu, o parte turcii ţin, cu scaunul crăiei cu Buda, nemţii 
altă parte, Ardealul de-i cu stăpânu, încă este suptu robiia turcească. 


Ungurii suntu oameni iscoditori și necredincioşi, viclâni, priiteşugul 
nu-l ţin la loc de nevoie. Prin țara Ardealului nu poate omul pre lesne să 
treacă fără cărți crăieşti. Şi taina aşa o ţinu de bine, că nici de la ţărani 


cuvântu direptu nu vei afla. Judecata sa foarte pe direptate o judecă şi de 
nu-ţi iubeşti légea într-un loc, volnicu ești să-ți tragi legea la alt scaun, unde 
vei iubi. Încă şi dispre crai, de ver fi avându ceva asupreală şi nedireptate, ai 
voie să-ţi intrebi și cu craiul, unde să adună toți domnii la scaunul ţării, de 
să sfătuiescu di trebile țării şi de vei avea strâmbătate, afla-vei direptate. 
Nici craiul are voie să piiarză pre vreun nemişu, fără numai de-l va dovedi 
de viclenie. 


De domniia lui Bogdan vodă cel Orbu si Grozav, feciorul lui Ștefan 
vodă celui Bun, vă leato 7012 (1504) iulie 


După moartea lui Ștefan vodă, cu voia tuturor lăcuitorilor ţării au stătut 
domnu fiiu-său Bogdan vodă, puţin dispărţitu de firea tătânesău, că de n-au 
ajunsu anii, iară lucruri mari apucase. 


Bogdan vodă daca stătu la domnie, gândi să-ș întărească lucrurile întăi 
cu vecinii şi să-ş arate nume bun. Pe învăţătura tătâne-său, a lui Ştefan 
vodă, trimis-au la împărăţiia turcilor pre Tăutul logofătul cel mare, cu 
slujitori, pedestrime, dărăbani, de au dus birul, zece povoară de bani și s-au 
închinatu cu toată ţara la sultan Suleimanu împăratul turcescu. Iară 
împărăţiia de bucurie mare cu dragoste i-au priimit şi au dăruit toţi banii 
Tăutului logofătului celui mare și i-au adus în ţară și au ziditu pre acei bani 
o sfântă biserică în satu în Bălinești, ce este la ţinutul Sucevii și trăieşte 
pănă astăzi. 


Într-acâiaşi vreme trimis-au solii săi şi la craiul leşescu, intre alte trebi 
ca să poftească şi pre sora lui crai, pre Elisafta şi să-i întoarcă Tismeniţa și 
Ceşibis, carile oprise tată-său şi nu le întorsâse. Ci bătrâna, mama lui crai, 
n-au vrut ac6sta lucru să-l facă, căci nu era de légea papei. Ci solilor pentru 
ce le-au întorsu acele târguri, le-au mulțămitu, iară de logodnă au 
îndelungat într-altă dată. 


Cându au prădat Bogdan vodă Pocutiia 
După soliia dintăi ce au fost trimis Bogdan vodă la craiul leșescu 


pentru soru-sa, n-au pierdut nădejdea, că oblicindu că muma fetii și a lui au 
muritu, de iznoavă au poftoritu soliia, gândindu-să că după moartea bătrânii 


nu va avea cine să stea împotrivă. Ce craiul încă i-au îndelungatu pănă altă 
dată, că vediia că soru-sa nu vrea să meargă după dânsul, că au fostu 
Bogdan vodă grozav la față și orbu de un ochiu. Pentru acâia văzându 
Bogdan vodă că cu bine nu folosi nimica, gândi rușinea sa să-şi răscumpere 
cu sânge nevinovat și lăsându inima cea priitenească, de arme să apuca şi 
strânsă ţara toată și au intratu în [ara Leşască, de au luat Pocutiia şi au 
lăsatu oamenii săi în Pocutiia, iară el prădându s-au învârtejit înapoi. 


Cându au prădatu l6şii Ţara Moldovii 


Văzându leşii paguba ce le făcusă Bogdan vodă, nu suferiră, ci de 
grabu strânsără oaste pre bani și pre oamenii lui Bogdan vodă ce-i lăsase să 
apere Pocutiia, îi împinseră înapoi. Și întru acel război au pieritu doi fraţi, 
ficiori de boieri leșăşti, ficiorii lui Strus. Şi decii au intratu oastea leșască în 
Ţara Moldovei, de au făcut multă pagubă şi pierire şi au prădatu pănă la 
Botășani, prinzându pre o samă de boieri de frunte de ţară. Și pre toți, în 
mâniia acelor doi fraţi, i-au dat în Cameniţă de i-au tăiat. 


A treia solie, cându au trimis Bogdan vodă la craiul leşăscu 


După aceia a treia oară, de iznoavă au mai ispitit Bogdanu vodă de au 
trimis solii săi într-acesta chip, doară putea cumva să-i dea craiul pre soru- 
sa. Ci craiu au făgăduitu într-acesta chip, că să ție l&gea lor și să fie plecatu 
crailor leșeşti. Ci curundu vreme murindu, Jicmontu craiul pre urmă n-au 
umplut făgăduinţa. 


Cându au prădat Radul vodă domnul muntenescu 


Putna Pre aceia vreme Radul vodă domnul muntenescu, neavându nici 
o pricină asupra lui Bogdan vodă, sculatu-s-au cu toată putârea sa și cu 
Roman Pribeagul, de au intratu în ţară și au prădatu și au arsu ținutul Putnii 
şi pe de céia parte de Sirâtiu, de multă pradă şi pierire au făcut. Şi dâcii s-au 
întorsu înapoi fără de nici o zminteală. 


Cându au mersu Bogdan vodă la Ţara Muntenească asupra Radului 
vodă 


Vă leatul 7015 (1 506) octomvrie 28, văzându Bogdan vodă câta 
pagubă i-au făcut Radul vodă în ţara sa, nu suferi, ce gândi strâmbătatea sa 
ca să o răscumpere mai cu asupră, una pentru scârba şi paguba ce-i f ăcusă 
Radul vodă, alta și pentru vitejiia ce avea, că socotindu ca să nu piiae 
numele cel vitejăscu al tătâne-său, ca să nu zică megiiașii că au muritu și el 
cu tată-său, sculatu-s-au cu toată putârea sa şi au tras într-ajutoriu şi pre 
săcui și s-au dus spre Ţara Muntenească şi au intratu la locul ce să chiiamă 
Rătezaţii, la Movila Căiatii, de câia parte de Râmnicu, octovrie 28. Și au 
şăzut cu oastea de ceia parte de Râmnic 10 zile, de au prădatu şi au arsu de 
la Milcov pănă la Râmnic și în jos pre de amândoao părţile pănă la Sirétiu. 
Şi acolo de la Radul vodă l-au timpinat sol, un călugăr anume Maximian, 
ficiorul lui Dispotu împăratul grecescu și s-au rugat lui Bogdan vodă ca să 
facă pace cu Radul vodă, pentru că suntu creştini și o seminţie. Deciia 
Bogdan vodă, văzându atâta rugăminte de la acel călugăr, au făcut pace 
pentru voia lui şi au trimis cu dânsul solul său la Radul vodă. Și acolo 
Radul vodă cu boierii săi au jurat pre Sfânta Evanghelie, cum ca să ţie 
pacea neclătită în veci. Și hotarul pre unde au fostu cel bătrânu au lăsat și să 
întoarcă Radul vodă toată prada şi arderea, câtă făcusă în Ţara Moldovei, la 
ținutul Putnii. Şi aşa, s-au întorsu Bogdan vodă cu pace înapoi. Letopiseţul 
cel leşescu de aceste doao poveşti, ce au mersu Radul vodă cu Romanu 
Pribagul de au prădat ţinutul Putnii şi cum au mersu Bogdan vodă în Ţara 
Românească asupra Radului vodă, nimica nu însemnează, nice să află scris. 


De moartea Radului vodă şi de moartea lui David mitropolitul şi de 
domniia Mihnii vodă 


Vă leato 7016 (1508) după Paşte, murit-au Radul vodă, domnul 
muntenescu și pre urma lui au stătut la domnie Mihnea vodă, carile au 
tăiatu boierii. După acâia, în anii 7017 (1509) aprilie 1, pristăvitu-s-au 
David mitropolitul. 


Cându au prădat Bogdan vodă Ţara Leșască, ajungând pănă la Liov 


Vă leatul 7017 (1509), iunie 10, după multe solii ce trimisese Bogdan 
vodă la craiul leşescu pentru soru-sa Elisafta, pre carea de multe ori o 
cerşusă și nu-i o didease, văzându că nimica nu poate folosi, socoti că are 


vreme ca să-și răscumpere ruşinea sa dispre craiul leșescu cu sânge 
nevinovatu și de iznoavă au început a strânge oaste. Ci văzându craiul 
ungurescu vrajba ce intrase între dânșii şi simţindu că Bogdan vodă de 
iznoavă face oaste asupra l€şilor, au trimis sol pre Ştefan Teleţchi, ca să-i 
poată împăca. Ci nimica n-au folositu, că Bogdan vodă gătindu-să şi 
armându-să, au pripit cu oaste de au trecut apa Nistrului, vineri, iunie 29 dni 
şi au intrat la ruşi, la Podoliia. Şi sâmbătă au sosit la Cameniţă și decii au 
slobozit oastea să prade ţara, dându-le vină că n-au lége pentru strâmbătăţile 
ce fac, alta că va să-şi răscumpere Pocutiia, a treia şi pentru sora lui craiu, 
Elisafta, ce i-o giurasă Alixandru craiul. Deci arzându și prădându ţara, au 
tras la Liovu, de au bătut târgul, de puţinu nu l-au luatu. Și singur Bogdan 
vodă cu capul său au lovit cu sulița în poarta Liovului, care lucru şi astăzi să 
cunoaște semnul. Și nici leşii nu tăgăduiescu de aceasta, ci încă ei mai tare 
mărturisescu că au fost adevărat așa. Și au prădatu împrejur pretitindirilea, 
şi au arsu Rohatinul oraș mare și vestit şi multă avuţie și bunătate dintr-însa 
au luat. Luat-au din Rohatinu și clopotul cel mare ce este la mitropolie în 
Suceava și mulți oameni și boieri au robit și domnii lor încă i-au prinsu și 
cu mare izbândă s-au întorsu înapoi la scaunul-său, la Suceava, fără de nice 
o zminteală și robilor ce-i adusese din Țara Leşască le-au împărţitu hotară 
în ţara sa. Şi decii ş-au luat doamnă din ţară şi au făcut pre Ștefan vodă cel 
Tânăru. 


Cându au prădat Ţara Moldovii, 7017(1509) iulie 15 


După îzbândă cu noroc ce făcusă Bogdan vodă în Ţara Leşască, iată-i 
veni de la Dumnezeu osânda asupră, cum grăiește şi prorocul David, psalm 
7: „Lac săpă şi-l scurmă și căzu în groapa care au făcut", așa petrecu 
Bogdan vodă, că nu era încă bine ieşit din [ara Leşască, iată craiul 
strângându oaste degrab, au silit să apuce pre Bogdan vodă încă în ţara sa și 
nu au putut de o boală ce avea. Ci au trimis pre hatmanul său, pre 
Cameniţschii voievodul de Cracău. Ci pănă a sosi hatmanul, iară Bogdan 
vodă au trecut Nistrul în ceasta parte și s-au așezat la scaun și au slobozit 
oștile pre acasă, neavând nici o ştire de oastea leşască. Iară Cameniţschii 
hatmanul văzându că nu au apucatu pre Bogdan vodă la margine, au intrat 
fără véste în ţară, de au prădatu Cernăuţii, Dorohoiul, Botăşanii, Ștefăneștii, 
neavându cine să-i oprească, că Bogdan vodă, neavându nădejde de una ca 
aceasta, au lăsatu oastea pre acasă. Iară leşii au prădat cum le-au fostu voia. 


Și încă un Vasco oarecarile de ai noştri, avându mânie pre alt Vasco ce i-au 
fostu luat muierea, s-au închinat la leşi, de i-au purtat pretitindirile, știindu 
că n-are cine le sta împotrivă, de au arsu și au prădatu şi pre vrăjmașul său 
curvariul încă l-au prinsu de l-au înțăpat, iară craiul lui Vasco pentru acea 
slujbă i-au dat Hotniţă, un sat ce este suptu laroslavu, pănă la moartea lui. 
Și daca s-au întorsu oastea leşască înapoi, trimis-au craiul leşăscu Jicmontu 
la Vladislav craiul ungurescu, ca să nevoiască să facă pace cu Bogdan vodă, 
ştiindu că Bogdan vodă va vrea să-şi întoarcă mai cu asupră dipre dinșii. 
Cum s-au și tâmplatu, că leşii încă bine nu ieşisă din ţară, Bogdan vodă cu 
oastea ce putusă o seamă, de strânsese degrabu, au ajunsu pre oastea leșască 
la trecătoare Nistrului și dându războiu despre amândoao părțile, multă 
moarte s-au făcut şi pre o samă de boieri vii nevătămaţi i-au prinsu, 
intrându nesocotiți de oastea leşască, adecă logofătul și un homelnicu, 
cărora nu le putem afla numile, fără numai al Cârstii, Petrica șafariul, 
Robrostâmpu. Mai apoi s-au dus l6șii intregi cătră craiul său și acieș 
începură a umbla să facă pace și au legat pacea într-acesta chip, ca dispre 
amândoao părţile să întoarcă pagubile, nici să mai fie zarva întru dânșii. 


Cându au prădat Beti Ghirei sultan cu tătarii Ţara Moldovii, leatul 
7018 (1510) 


Beti Ghirei sultan, ficiorul hanului, nepotul împăratului, fără veste cu 
multă mulțime de tătari pe trei locuri au intrat în ţară, de au prădat de la 
Orheiu pănă la Dorohoiu și pre Prut în sus, de multă pradă și robire de 
oameni au făcut și plean de dobitoace au luat; mai apoi sultanul fiindu 
săgetat foarte rău, au murit. 


Va leato 7019(1511) fevruarie 
Miercuri în săptămâna albă au murit Maria doamna lui Ștefan vodă, 
fata Radului vodă, muma lui Bogdan vodă şi cu cinste au o îngropat-o în 


mănăstire în Putna. Intr-acelaș an au murit şi Tăutul logofătul. 


(AXINTE URICARIUL) 


Carile şi mănăstirea Trestiiană au făcut, la vă leat 7004, (1496), 
precum este scris numele lui pre clopot. 


Cându au prădat Mendi Ghirei hanul cu tătarii Litva şi Beti Ghirei 
ficiorul hanului au prădat Moldova 


Vă leato 7021 (1513) avgustu 22 de zile, pre aceasta vreme, Mendi 
Ghirei hanul au prădat Litva, pănă la Vilna, de multă pagubă au făcut și 
mulţi robi au luat. 


Așijdirea pre acâiaşi vreme, Bet Ghirei ficiorul hanului au intratu la 
Moldova, de au prădat ţara pănă la lași şi au arsu târgul şi ţinutul 
Cârlegăturii și au ajunsu şi pănă la Dorohoiu şi pănă la Ștefănești. Iară alţii 
au prădat în jos la Lăpușna și la Chigheciu și de sârgu vrându să iasă cu 
robii, în Nistru multe suflete au înecatu și robi și și de ai sei. Iară asupra lor 
trimiseasă Bogdan vodă pre Corpaciu hatmanul său, de i-au lovitu cu o mie 
de oameni și nesocotit dându războiu vitejaşte, au căzut de ai noștri şapte 
sute, iară trei sute au scăpat. Iară tătarii cu pagubă mai multă de apă decâtu 
de oaste au avut, s-au întorsu la Piericop. Iară Bogdan vodă îngrozindu-să 
de acea pagubă, au trimis la craiul leșăscu soli, de au poftitu ajutor 
împotriva tătarilor, de vor vrea să vie de iznoavă, ca să să apere, alta pentru 
ca să-i sloboază solii, să treacă la Moscu și de toate i-au făcut craiul pre 
voie. 


Aşijdirea de nişte tătari ce au mai prădat de iznoavă Ţara Moldovei 


Nu multă vreme trecându, ci într-același an, de iznoavă au mai intratu 
tătarii cu oaste mare în ţară şi făcându multă pagubă şi pradă. Și făcându 
cale, întorcându-să înapoi, Bogdan vodă i-au lovitu cu oaste proaspătă și au 
scos tot pleanul de la dânșii. 


Cându au venit Trifăilă cu oaste ungurească asupra lui Bogdan vodă 


Vă leato 7022 (1514) fevruarie 26, în al zecile an al domnii lui Bogdan 
vodă, fără véste au intratu în ţară un Trifăilă, ce să făciia ficioru de domnu, 
venindu din Țara Ungurească cu ungurii și iarna, cându era toţi oştânii pre 


la casile lor. Ci simţindu ai noștri, s-au strânsu degrabă din câți s-au putut şi 
i-au datu războiu la pod, din jos de Vasluiu, fevruarie 27. Şi înfrângându-l ai 
noştri, i-au topitu toată oastea lui și el au pierit, că prinzându-l viu, i-au tăiat 
capul. 


Iară la leatul 7024 (1516) martie 10, au murit Laslău craiul ungurescu. 


Vă leato 7025 (1516) noiemvrie 8, semnu mare s-au arătatu pre ceru, 
că au strălucit dispre miiazănoapte ca un chip de om, de au stătut multă 
vreme şi iară s-au ascunsu în văzduh. 


Aşijdirea, curundu după același semnu, într-acâiaş lună, au fostu 
cutremur mare de pământu, într-o luni. 


De moartea lui Bogdan vodă cel Grozavu 


Bogdan vodă cel Grozavu, ficiorul lui Ștefan vodă cel Bun, s-au 
pristăvitu în anii 7025 (1517), aprilie în zile 18, în ceasul cel dintăi al nopții, 
în târgu în Huși, nu cu puţină laudă pentru lucrurile cele vitejăști ce făciia, 
că nu în beţii, nici în ospâţe petrecea, ci ca un strejar în toate părțile 
priveghiia, ca să nu să ştirbească ţara ce-i rămăsâse de la tată-său. Şi 
domnindu 12 ani şi 9 luni şi 3 săptămâni, multe lucruri bune au făcut. Şi 
decii cu mare cinste l-am îngropat în mănăstire în Putna. Iară ce va fi lucrat 
înlăuntru sau în ţară la noi, dispre partea judeţilor şi a direptăţii, nu aflăm, ci 
cunoaștem că unde nu-s pravile, din voia domnilor multe strâmbătăţi să 
faac. 


De domniia lui Ștefan vodă cel Tânăr, ficiorul lui Bogdan vodă, nepotul 
lui Ștefan vodă cel Bun, 7025 (1517) aprilie 


Dupre moartea lui Bogdan vodă, pre urma lui, fiiu-său, Ştefan vodă, 
ce-i zic cel Tânăr, s-au așezat la domnie. 


(AXINTE URICARIUL) 


Cum scrie la un létopisețu sârbescu c-au fostu de 9 ani, cându s-au 
aşezat la domnie. 


Și fu miruit de mitropolitul Theoctist în târgul Sucâvii. 


Cându au intrat în ţară Albu sultanu cu tătarii și l-au bătut Ștefan 
vodă, leatul 7026 (1518) avgust 8 


În al doilea anu a domnii lui Ștefan vodă, în luna lui avgustu, 8 zile, 
rădicatu-s-au Albu sultan cu tătarii de la Piericop, cu multă oaste tătărască și 
au trecut Nistrul, fără veste şi au tras cătră Prut, de au ajunsu la locul ce să 
chiamă Șerbanca. Și deciia s-au apucat a prăda ţara. Ci norocul cel bun al 
lui Ștefan vodă, s-au prilejitu cu oaste gata în gura Goroviei și au dat véste 
şi ţărâi, de sârgu să să strângă. Și dacă s-au bulucitu, suindu pre Prut în sus, 
au trimis Ștefan vodă pre Petrea Cărăbăţu vornicul și cu toţi giosenii să 
treacă Prutul. Și daca au luatu învăţătură şi au trecut Prutul, luundu ajutoriu 
den Dumnezeu, luni dimineaţa, în răvărsatul zorilor, i-au lovit fără véste, 
cându ei nici o grijă nu avea şi cu norocul lui Ștefan vodă i-au răzbit şi 
mulți din tătari au pieritu, mulți în Prut s-au înecat şi s-au fostu înglotindu 
în Ciuhru. Şi pre mulţi i-au prinsu vii, aşijdirea și pre doi mârzaci mari, 
anume: Tamizu şi Bicazu. Și câţi au rămas, i-au gonitu priste câmpi, tăindu- 
i și săgetându-i, pănă la Nistru. Acolo fiindu obosiţi caii de fugă multă, 
intrându în Nistru s-au înecatu, numai sultanul cu puţini au scăpat, însă și el 
rănit rău în cap, de s-au întors cu multă pagubă şi pierire şi ruşine. Încă şi 
aceia câți au scăpat, fără arme și fără cai au scăpat. 


Iară Ștefan vodă s-au întorsu cu mare laudă și au dat învăţătură tuturor 
boierilor să să strângă la Hârlău, la zioa sfântului mucenic Dimitrie şi acolo 
daca s-au adunat, ospâţe și bucurie mare au fostu, şi pre toţi vitejii cei buni 
i-au dăruit Ştefan vodă. Și decii ş-au luat luiş doamnă. 


De moartea lui Basarabă vodă domnul muntenescu 


Vă leato 7030 (1521) septevrie 15 zile pristăvitu-s-au Basarabă vodă, 
domnul muntenescu şi au apucatu în locul lui să domnească un turcu, pre 
nume Mahmetu, ce să trăgea din seminţiia lui. Ci pentru legea lui cea 
întunecată să oscârbiră oamenii de dânsul și mulți dintru dânșii să cerca să 
apuce domniia, ales pribegii carii era de păziia de multă vreme una ca 
aceasta. Şi intre multe amestecături, au aşezatu la domnie pre Radu vodă. 


Vă leato 7031 (1523) martie în 20 de zile, pribegit-au Șarpe- 
postelnicul, de frica lui Ștefan vodă, în Ţara Leşască. 


Cându au pierit Arbure hatmanul cu ficiorii lui 


Într-acest an, în luna lui aprilie, în cetatea Hârlăului, Ștefan vodă au 
tăiat pre Arburie hatmanul, pe carile zic să-l fie aflat în viclenie, iară lucrul 
adevărat nu să ştie. Numai atâta putem cunoaște că norocul fie unde are 
zavistie, ales un om ca acela, ce au crescut Ștefan vodă pre palmile lui, 
avându atâta credinţă şi în tineréțile lui Ștefan vodă toată ţara otcârmuia, 
unde mulți vrăjmașşi i s-au aflatu, cu multe cuvinte rele l-au îmbucat în 
urechile domnu-său. Ci pururea tinerii să pleacă şi cred cuvintele cele rele 
(a puhlibuitorilor). Şi acea plată au luat de la dânsul, în loc de dulceaţă 
amar, pentru nevoinţa lui cea mare, că nici judecatu, nici dovedit au pierit. 
De care lucru mulți înspăimântați din lăcuitorii țării au început a gândi cum 
vor lua şi ei plată ca şi Arburie, că nu multă vreme după aceia, într-același 
an, au tăiat şi pe ficiorii lui Arburie, pre Toader și pre Nichita. 


Cându s-au rădicatu boierii Moldovei asupra domnu-său, Ștefan vodă 
cel Tânăr, 7032 (1523) septevrie 7 zile 


Văzându boierii şi lăcuitorii ţărâi Moldovei moartea lui Arburie 
hatmanul, mai apoi şi a ficiorilor lui, ştiind ce bine au avut Ștefan vodă de 
la dânşii și mai apoi cu ce plată le-au plătit, cu toţii s-au întristat de 
vrăjmășiia lui Ștefan vodă, socotind că și ei vor lua acea plată, care au luat 
şi Arbure, cu toţii s-au rădicat asupra lui, septevrie șapte zile. Ci nimica nu 
au folosit, că celui fricos și înspăimat, ştiindu-și moartea de-a pururea 
înaintea ochilor, nici un loc de odihnă nu-i, nici inima de război. Și văzându 
că lui Ștefan vodă i-au venit țara întru ajutoriu, s-au răsipitu printr-alte ţări, 
lăsându-și ocinele şi moşiile. Iară pre Costea pârcălabul şi pre Ivanco 
logofătul şi pre Sima vistiiernicul și pre alții pre mulţi, i-au prinsu vii și le- 
au tăiat capetile în târgu în Roman. 


De o oaste turcească 


Intru același an, întorcându-să o samă de oaste turcească de la Țara 
Leşască, din pradă, pre apa Prutului, la Tarasăuţi, le-au ieşit Ștefan vodă 
înainte și din 4 mii de oameni, puţini au hălăduit la locurile sale. 


Pentru legătura păcilor ce au tocmit Ștefan vodă cu craiul cel lesescu 


Pre aceia vreme Jicmontu craiul leşescu au trimis la Ștefan vodă soli, 
poftindu ca să poată avea niguțătorii lor cale deșchisă la turci și să fie întru 
una asupra tătarilor. Iară Ştefan vodă aşijdirea au trimis solii săi, ca să-i 
întărească priiteșugul şi să trimiță la margine, să facă légea celor cu 
strâmbătăţi şi să-i sloboază solii săi, să treacă la Moscu. Ci de a facerea 
legea marginii, au făgăduit, iară la Moscu să treacă solii prin ţara lui, nu au 
suferit, nici au lăsat, pentru neaşezarea ce avea cu Moscul. 


Cându au prădat Ștefan vodă cel Tânăr, Țara Muntenească, pănă la 
Târguşor, 7034 (1526) fevruarie 5 dni 


Semeţindu-să Ștefan vodă pentru vâlhva ce-i mergea cu noroc la 
războaie, strâns-au ţara şi cu mare urgie au intrat în Ţara Muntenească 
asupra Radului vodă, fevruarie în cinci zile, şi au prădat ţara pănă la 
Târgşoru şi nicăirea nu i-au cutezatu a-i sta împotrivă Radul vodă, ci cu 
pace au nevoitu de i-au potolit semeţiia și déciia s-au întorsu Ștefan vodă 
înapoi, fără de nici o zminteală. 


Vă leato 7035 (1526) septevrie 20 zile, pristăvitu-s-au Pătru vodă, 
ficiorul lui Bogdan vodă, fratile lui Ștefan vodă cel Tânăr. 


De moartea lui Ştefan vodă cel Tânăr, 7035 (1527) ghenarie 14 


Așijdirea într-acestaş an, ghenuarie patrusprăzece zile, pristăvitus-au 
Ștefan vodă cel Tânăr, ficiorul lui Bogdan vodă, în citatea Hotinului și cu 
cinste l-au îngropat în mănăstirea în Putna, carea este zidită de moșu-său, 
Ștefan vodă cel Bun, şi au domnit 9 ani şi 9 luni. 


Scrie la un létopisețt moldovenescu de zice că pre acesta Ștefan vodă l- 
au otrăvit doamnă sa. 


Acestu Ștefan vodă întru tot simăna cu firea moșu-său, lui Ștefan vodă 
cel Bun, că la războaie îi mergea cu noroc, că tot izbândiia şi lucrul său îl 
ştiia purta, măcară că era tânăr de zile, amintrilea era om mânios și pre 
lesne vărsa sânge. 


De domniia lui Pătru vodă Rareș, ficiorul lui Ștefan vodă cel Bun, vă 
leatul 7035 (1527) ghenuarie 20 


După moartea lui Ștefan vodă cel Tânăr, strânsu-s-au boierii și ţara de 
s-au sfătuit pre cine vor alege să puie domnu, că pre obiceiul ţării nu să 
cădiia altuia domniia, fără carile nu vrea fi sămânță de domnu. Și iscodindu 
unul de la altul, aflatu-s-au unul de au mărturisit că au înţeles din rostul 
mitropolitului, carile s-au fostu săvârșit mai nainte de Ştefan vodă și fiindu 
Ștefan vodă bolnav la Hotin, au lăsat cuvântu, ca de să va săvârşi el, să nu 
puie pre altul la domnie, ci pre Pătru Măjariul, ce l-au poreclit Rareș, dipre 
numele muierii ce au fostu după alt bărbat, târgoveţ din Hârlău, de l-au 
chiemat Rareş. Aşa pre Pătru aflându-l şi adeverindu-l că este de osul lui 
Ștefan vodă, cu toţii l-au rădicatu domnu, ghenuarie 20. Carile apucândusă 
de domnie, niminea de nădejde nu s-au scăpatu, că pace și odihnă era 
tuturora şi ca un păstoriu bun ci străjuiește turma sa, aşa în toate părțile 
străjuia și priveghiia și nevoia ca să lăţască ce au apucat. Că nimica după ce 
au dobândit domniia n-au zăbovit, ci de războaie s-au apucat şi la toate îi 
mergiia cu noroc. 


Cându au prădat Pătru vodă întâi Ţara Săcuiască, vă leatul 7036 
(1528) 


Pătru vodă Rareş în al doilea an al domniei sale, rădicat-au oaste mare 
asupra săcuilor, la Țara Ungurească şi au împărţitu oastea în doao polcuri, şi 
pre doao poteci şi-au trecut oastea. Și deaca au intrat la dânșii, în toate 
părţile i-au spartu şi i-au răsipitu și oraşile le-au jăfuit şi pe toţi i-au supus şi 
i-au plecat lui şi cu pace s-au vârtejit înapoi, la scaunul său, la Suceava. 


Pre acele vremi Pătru vodă au urzit mănăstirea Pobrata şi o au zidit-o 
pănă în jumătate. 


Al doilea războiu ce au făcut Pătru vodă cu săcuii la Ţara Ungurească, 
din sus de Braşov, 7036 (1528) iunie 


Într-acestaş an, după ce au prădat Pătru vodă Ţara Săcuiască, trimis-au 
lanoșş craiul ungurescu solii săi la Pătru vodă, de l-au poftit ca să-i fie întru 
ajutoriu împotriva a o samă de domni ungurești, carii nu vrea ca să i să 
plâce şi-i făgădui orașul Bistriţa cu tot ţinutul dintru aceia ţară și încă şi alte 
făgăduințe mai multe i-au adeverit că-i va da, numai de-i va birui și să-i 
pléce supt ascultarea lui. Văzându Pătru vodă pofta lui Ianoş craiul, una 
pentru făgăduinţa, alta pentru prieteşugul ce avea împreună, îndată au gătit 
oaste şi au trimis pre Grozea vornicul cel mare și pre Barbovschii hatmanul, 
carii era mai credincioși din boierii săi şi au învăţat o samă de oaste să 
treacă pre drumul Braşovului, iară o samă pre drumul Sucévii mai pre sus 
să intre în [ara Ungurească. Iară ungurii degrabă deșteptându-să ca din 
somnu, simțind că-i acopere vrăjmașii, degrabu s-au gătit de războiu, că nu 
aşa să-ngrijiia de oastea din sus, cum de cea din jos, auzindu că vine asupra 
lor. Și sculându-să mulți domni din Ardeal şi alţii carii era gata să moară 
pentru moşiile sale şi multe puşci și arme luund cu sine şi apropiindu-să din 
sus de Braşovu oaste de oaste și înhierbântaţi, ascuţindu unii spre alalți 
armile şi să arăta groaznici vrăjmașşilor săi. Şi bulucindu-să cineș la ai săi şi 
gătindu-să sacuii de războiu, iară moldovânii ajutoriu știind numai de la 
Dumnezeu și așa s-au lovit cu dânșii. Și dând războiu vitejaşte, mare moarte 
s-au făcut dispre amândoao părțile. Mai apoi, văzându săracii dintru atâta 
pierire că pierdură războiul, lăsându toate armile și şi pușcile cu carile avea 
nădejde să-şi amistuiască capetile, au dat dosul a fugi și mulţi din domni au 
picat la apa Bârseii. Și după războiu, multă pradă făcându, s-au întorsu cu 
izbândă la domnu său, Pătru vodă. 


Iară cei din sus ce au intrat pre drumul Sucevii, mai puţină izbândă au 
făcut, prădându şi arzând şi cu pace s-au întorsu înapoi. Auzindu lanoşu 
craiul ce s-au lucrat, mult s-au bucurat și pre lângă făgăduinţa dintăi, ce-i 
făgăduise Bistriţa, și alte oraşă, i-au mai dat lui Pătru vodă. 


Întru acestu an Pătru vodă trimis-au oamenii săi ca să ia acele cetăţi ce- 
i făgăduise, ce bistricenii nu suferiră să ia ei loruș strein mai mare și încă 
îndemnară și alte cetăţi, adecă Brașovul şi altele de prinprejur, lepădându-să 
de lanoşu craiul. 


Cându au prădat Pătru vodă al treia oară Ţara Săcuiască 


Văzându Pătru vodă că bistricenii nu-l poftescu pre el, nici vor să 
priimască judeţe de la dânsul, încă și de craiul loru lepădându-să, însuși 
capul său s-au pornit cu toată oastea sa, cu mare urgie asupra lor. Și 
strângându-i cu nevoi din toate părţile și cu foc îngrozindu-i, iară ei 
văzându nevoia lor ce le-au venitu asupra lor, s-au închinat și de la dânsul 
mai mare au priimitu. Mai apoi cu multe daruri fu dăruitu şi cu mare 
dobândă, el și toată oastea lui s-au întorsu la scaunul său, la Suceava. 


Cându au prădatu Pătru vodă Pocutiia în Ţara Leşască, 7037 (1529) 
avgust 


Printr-acâste războaie cu noroc, semeţindu-să Pătru vodă, gândi ca să 
facă războiu şi cu l6şii. Și pentru pricină, ca să nu zică că este fără cale, 
trimise soli de pofti ca să-i întoarcă moșiia sa, Pocutiia, care o au fostu 
vândut-o domnilor, moşilor săi. Ce leşii nu socotiia că cere cu cale, ci 
zădăraşte loc de price, nici i-au dat ce au poftit, ci s-au întorsu solii fără 
ispravă. Văzându Pătru vodă că cu rugăminte nu poate scoate moşiia sa, 
gândi cu sabiia să o ia. De care lucru aprinzându-să de mânie inima lui 
Pătru vodă de războiu, degrabu strângânduș oastea, au intratu în Țara 
Leșască, de au prădat Pocutiia și au arsu satele și târgurile: Colomăia, 
Sneatinul, 'Tismeniţa, pănă la Halici și pretitindirea prinprejur au prădatu. 
Déciia cu mare izbândă s-au întorsu înapoi, fără de nici o zminteală. 


Războiul dintăi ce au făcut Pătru vodă cu l6şii la Pocutiia 


Într-acâia auzindu-să la craiul această pradă ce au prădat Pătru vodă, 
au trimis craiul pre hatmanul său, pre Tarnovschii, cu oastea. Într-acâia 
vr&me mare semnu s-au arătat pre ceriu, carile multă vreme au stătut. Și 
atuncea au trecut leşii Nistrul spre Pocutiia și ca să scoaţă pre moldovâni, 
pre carii lăsase Pătru vodă, să ţie orașele, să fie de apărare. Și în 12 locuri 
au avut războiu. Ci văzându ai noştri mulțimea léşilor, au trimis la domnu- 
său, Pătru vodă, să le vie într-ajutoriu, că au nevoie de oaste leșască. Şi fiind 
supt Obertin oastea leşască, de sârgu au sosit și Pătru vodă cu oastea sa cea 
proaspătă. Atuncea înțelegându hatmanul Tarnovschie de Pătru vodă, multu 


au stătut în gânduri, ca să lase tabăra cu pușci cu tot și el să fugă. Mai apoi, 
legându tabără, de rușine s-au apucat de războiu (de care lucru de multe ori 
unde piierde omul nădejdea, de frică mai apoi să întoarce în vitejie) și multă 
vreme bătându-să, cu multă moarte dintru amândoao părțile, moldovenii 
mai cu multe rane încruntaţi, n-au mai putut suferi, ci le-au datu cale și s-au 
întorsu înapoi. 


Al doilea războiu, cându s-au bătut moldovenii cu leşii 


Iară Tarnovschii hatmanul leşăscu, după izbândă ce făcu, au lăsatu 
oastea sa la Pocutiia și el s-au dus la craiul. Temându-să de iznoavă să nu 
intre moldovenii să prade, au socotitu ei să intre mai nainte să prade. Şi așa 
au intratu o samă de leşi ca să prade, den carii puţini au hălăduit, că 
prinzându-le de veste moldovânii, au datu asupra lor, de i-au tăiatu și i-au 
răsipit. Al treilea războiu al moldovenilor cu l6şii Într-acâia Ianoşu craiul 
ungurescu, văzându aceste amestecături intre léşi şi intre moldoveni, umbla 
la mijlocul lor să-i împace, ce nimica n-au folositu, că nu i-au putut împăca, 
pănă nu au mai intrat oastea leșască să prade, pre carii i-au acopierit oastea 
moldovenească la Tarasăuţi, de nu au scăpat niminia dintre aceia. 


Atuncea de iznoavă lanoșu craiul, umblându la mijlocul lor, i-au 
împăcatu pănă în 5 luni, mai apoi au mai îndelungat pacea pănă s-au umplut 
anul. 


Cându au prădat l€şii la Moldova şi moldovenii la l€şi 


Îndelungându-să pacea din zi în zi intre l&şi şi intre moldovâni, nu 
răbdară oastea leşască ce era la margine lăsată de strajă, ci au intrat în ţară 
la Moldova, de au prădatu și au arsu Cernăuţii și alte sate, pănă la Botășani, 
neavându moldovânii nici o grijă, fiindu pacea legată. 


Văzându moldovenii această călcătură de lege şi amăgitură, nu 
suferiră, ci cu toţii să gătiră să intre la Podoliia, să prade. Şi ş-au dat 
cuvântu să-și potcovască caii, că au fostu iarnă goală și gheţoasă. Şi daca au 
intratu, au arsu Cernova şi laghelniţa și s-au apucatu de Ciamocojinţi. 


Al patrulea războiu ce au avut moldovânii cu légii 


Prinzându de véste leşii cum moldovenii au intrat la dânșii să prade, de 
sârgu s-au gătit de războiu şi s-au bulucit şi au ieşit înaintea moldovânilor la 
apa Sirstiului. Şi dându războiu vitejaşte, așa au strânsu pre leşi, cât 
niminea de arme nu să apuca, ci de fugă, să scape. Și dându în Sirâtiu, mulți 
s-au înecat, mulți tăiaţi și împușcați, de au pierit mai mulți de 2.000 într- 
acel războiu, fără robiţi și răniţi. Pierit-au boieri aleşi dintru dânșii: 
Venglinschii, Pileţchii, iară pe Vlodec l-au prinsu viu, fără alți mulți 
necunoscuţi. Şi aşa iară fu izbânda la moldovsâni. 


Cându au venit asupra lui Pătru vodă Suleiman împăratul turcescu cu 
toată puterea sa şi muntânii cu domnu său şi sultanul cu tătarii 
dimpreună şi Tarnovschii hatmanulcu oastea leşască, vă leato 7046 
(1537) septevrie 20 


Văzându leşii multă neîngăduință şi mare zarvă ce este intre domnii 
Moldovei şi intre crăiia lor şi ştiindu că Țara Moldovei este suptu mâna 
turcului, strânsu-s-au cu toţii, de s-au sfătuit să trimiţă soli la împărăție cu 
jalbă, să-şi ceară judecată cu Pătru vodă. Şi aleseră de trimiseră sol mare pre 
Cretcovschii caștaleanul de Brescu, ca să spuie împăratului că, de nu-l va 
rădica și din ţară și din domnie, îl vor scoate ei cu oaste, că nu mai potu 
suferi răotăţile ce s-au iscat intre dânșii. Ci turcul după puţină vreme, 
înțelegându că l6şii să rădică cu tărie mare asupra lui Pătru vodă şi 
temându-să ca să nu ia ţara, să aibă mai multă gâlceavă și pagubă apoi cu 
dânșii decât cu Pătru vodă, de oaste au învăţatu să să grijască şi la tătari au 
trimis ca pre o vreme să intre în Țara Moldovei, așijdirea și la munteni, să 
să găteaze de oaste. Zic că și din ţară au mersu jalbă pentru dânsul pre taină 
la împărăție, de care lucru împăratul mai vârtos socoti să-l scoaţă, ca să nu 
să lipască lăcuitorii la alte părţi și să închine ţara. 


Și toate acâste pre o vr&me s-au tâmplatu cându Tarnovschi hatmanul 
leşescu, cu mare oaste trecusă Nistrul la Hotin şi cetatea începusă a bate în 
anii 7074 (1539), aşteptându şi pre Avgust craiul, carile au venit pănă la 
Liov, nu cu puţină putere. Tătarii de altă parte umpluse ţara, de robiia şi 
ardea, turcii trecea Dunărea, mai dântru înlăuntru boierii și ţara cunoscându 
la ce vine lucrul, să sfătuia şi unul de la altul cerea sfat, ce vor face, ca să 
poată hălădui de atâta nevoi ce s-au ațâţatu pen ţări, de s-au strânsu o 
grămadă de răotăţi și răsipă asupra ţărilor. 


Ac6stea toate daca i-au venit la urechile lui Pătru vodă şi mai vârtos 
Hârea chielariul i-au spus cum că și ţara să voroveşte să-l părăsească, multă 
scârbă intră la inima lui, că încătro vrea întoarce oastea mai naintea, nu 
putea cunoaște, că leşii venise cu tărie, puterea turcului mare, mulțimea și 
iuţimea tătarălor neoprită, ce şi dinlăuntru slabi și plin de vicleșug. Ce din 
toate ş-au ales cu ai său de au sfătuitu ca să ajungă la lanoșu craiul 
ungurescu, să-i împace şi să întoarcă oastea asupra tătarilor, ca de-i va birui, 
pre turcu pre lesne îl va împăca. Ci sfatul, măcară câtu-i de bun, un lucru ce 
este din voia lui Dumnezeu nu să poate schimba. Măcară că Avgustu craiu 
leşescu l-au împăcat lanoșu craiul și fu slobod dintr-acolo, iară oastea 
tătărască şi puterea împărăției turceşti ca un puhoiu degrabu ce vine 
acopieritu-l-au, de i-au căutat a lăsa tot şi s-au dat spre munţi, părăsitu de 
toată slujba ce avea. 


Cându au pribegit Pătru vodă de multe nevoi în Țara Ungurească 


Văzându Pătru vodă că-l împresoară vrăjmașii săi de toate părţile și ai 
săi l-au părăsit toţi, lăsat-au scaunul și s-au dat spre munţi, unde 
cunoscându că nici Tara Ungurească. Și aşa aflându-ș calea deschisă pin 
acolo nu să va putea amistui, au gânditu să treacă la târgu, prin Piatră, au 
trecut pre lângă mănăstirea Bistriţa și să lăsă ca să poată ceva odihni, 
deasupra mănăstirii în munte, văzu unde ca un roiu di pretitinderile 
încunjurară mănăstirea, ca să-l poată prinde. El cunoscându acâstea, au 
încălicat de sârgu pre cal şi singur au fugit să hălăduiască, în 18 zile ale lui 
septevrie. Și intrându în munte, întradâncu, fără drum, fără povaţă, au dat la 
strimtori ca acelea de nu era nici de cal, nici de pedestru, ci i-au căutat a 
lăsa calul. Și așa 6 zile învăluindu-să prin munte, flămându și truditu, au 
nemerit la un râu ce cura spre săcui. Şi mergându pre părâu în jos, au datu 
priste nişte păscari, carii daca i-au luat sama, cu dragoste l-au priimit. lară 
Pătru vodă înfricoşindu-să de dânșii, s-au spieriiatu. Iară ei cu jurământu s- 
au jurat înaintea lui, cumu-i vor fi cu direptate şi nimica să nu să teamă. Iară 
el le-au dat lor 70 de galbeni și daca au văzut ei galbenii, cu bucurie l-au 
priimitu şi l-au dus la otacul lor, de l-au ospătat cu pâine și cu péşte friptu, 
ospăţu păscărescu, de ce au avut și ei. Şi daca au înserat, l-au îmbrăcat cu 
haine proaste de a lor şi cu comănac în cap și décii l-au scos la Ardeal. Şi 
fiindu oastea ungurească tocmită de strajă, la margine, i-au intrebatu pre 


dânşii: „Ce oameni sunteți. ?" Ei au zis: „Suntem păscari". Şi aşa au trecut 
prin straja ungurească și niminea nu l-au cunoscut. 


Décii păscarii l-au dus la casa unui boierin ungurescu, carile au fostu 
avându priiteșug mare cu Pătru vodă, ci pre domnu nu l-au aflatu acasă, 
numai pre jupâneasa lui și pre taină i-au spus ei de Pătru vodă. Înţelegându 
de Pătru vodă, cu dragoste l-au priimit la casa sa şi i-au făcut ospăţu. Și un 
voinic oarecarele, ce fusese aprod la Pătru vodă, prilejindu-să întru acel sat, 
fiindu scăpatu şi el dintru acele răotăţi, îi spuseră lui de păscarii ceia ce 
venise din munte. Și știindu el că Pătru vodă este în munţi intrat și nimica 
de dânsul nu să ştie și cugetându întru inima sa ca doară va putea şti ceva de 
domnu său, au mersu la păscari, ca să poată înţelege ceva, pre un cuvântu 
dintru dânșii. Şi daca i-au văzut, îndată au cunoscut pre domnu-său, Pătru 
vodă, şi au căzut de i-au sărutat picioarile. Văzându Pătru vodă pre 
credincioasă sluga sa, multu s-au bucurat și s-au mângâiatu şi multe cuvinte 
de taină au lăsat cătră dânsul. Și îmblânzindu-i-să inima, au adormit puţinel. 
Nici zăbavă multă n-au făcut, că pănă a odihni Pătru vodă, iară acea 
jupâneasă au gătit leagăn cu cai şi 12 voinici într-armaţi. Şi daca l-au 
deşteptat, au șăzut în leagăn, numai cu aprodul și au mersu pre locuri fără 
drum, pănă au sosit la casa altui boierin ungurescu, ce şi acela era priieten 
lui Pătru vodă, carile daca l-au văzut, cu dragoste l-au priimitu și l-au 
ospătatu. Şi îndată i-au gătitu leagănu cu 6 cai, că loc de a să zăbovi nu era, 
că dindărătu dupre urmă prins6se de veste oastea de la straja ungurească, 
cum Pătru vodă au trecut pintre dânșii și nu l-au cunoscut. Și decii s-au 
pormitu după dânsul, a-l cerca, ca să-l poată ajunge undeva. Ci Dumnezeu, 
cela ce-i otcârmuitoriu tuturor celora ce i să roagă cu credință, au acopieritu 
pe Pătru vodă și i-au datu cale deşchisă. Și mergându cu nevoinţă, au sosit 
la Ciceu și sămbătă în răsărita soarelui, septevrie 28 de zile, au intratu Pătru 
vodă în cetatea Ciceului și au închis porţile. Iară aceia ce-l goniia dindărătu, 
văzându că au hălăduit Pătru vodă denaintea lor, s-au întorsu înapoi. Acolo 
multă plângere și tânguire era de doamnă-sa Elena și de fii săi, de Iliiașu şi 
de Ștefan şi de fiică-sa, Roxanda și de alţi căsași, pentru multă scârbă și 
nevoie ce le venise asupră, știindu din câtă mărire au căzut la atâta 
pedeapsă. Decii Pătru vodă au intrat în biserică, de s-au închinat, 
mulțămindu lui Dumnezeu că l-au izbăvitu din mânule vrăjmașilor săi. 


Iară S uleiman împăratul turcescu cu oștile sale în urma lui Pătru vodă, 
la Moldova, multă pradă şi scădere făcându ţărâi și călcându ţara, au ajunsu 
pănă la Suceava. 


De domniia lui Ștefan vodă ce l-au poreclit Lăcustă, 7047 (1538), 
septemvrie 


Prădându şi stropşindu Ţara Moldovei, împăratul Suleiman și fiindu 
țara bejenită spre munți, strânsu-s-au vlădicii şi boierii ţărâi, la sat la 
Badeuţi, de s-au sfătuit cu toţii, ce vor face de acea nevoie ce le venise 
asupră. Mai apoi din toate ș-au ales sfat ca să trimiţă sol la împăratul, cu 
mare rugăminte și plângere, să-i ierte. Și așa au ales dintru dânșii pre Trifan 
Ciolpan, de l-au trimis sol în Suceava, la împăratul, de să rugară de pace și- 
şi cerură domnu. De care lucru văzându împăratul rugămintea lor, s-au 
milostivit şi i-au iertat şi au trimis la dânşii cu Ciolpanu pre un ceauş mare 
cu credință, de i-au chiematu pre toţi la împăratul în Suceava. Carii cu mare 
frică au mersu și au căzut la picioarile împăratului, pre carii i-au iertat 
împăratul şi cu dragoste i-au priimitu, ca pre nişte robi ai săi. Mai apoi le-au 
pus domnu pre Ștefan vodă, ficiorul lui Alixandru vodă și el s-au întorsu 
înapoi cu multă dobândă dimpreună cu toată oastea sa. Décii Ștefan vodă cu 
vlădicii și cu toți boierii au petrecut pe împăratul pănă la Dunăre şi acolo au 
întorsu împăratul tot pleanul şi robii, câţi s-au aflatu de faţă și birul încă le- 
au iertatu. Şi decii au trecut Dunărea, iară Ştefan vodă s-au întorsu la 
scaunul său, la Suceava. 


De multe nevoi ce au petrecut Pătru vodă la Ardeal de unguri în cetatea 
Ciceului, după ce au scăpat și s-au închis acolo 


Petrecându Pătru vodă Rareşu la Ardeal, în cetatea Ciceului, multe 
pedepse și nevoi îi veniia asupră-i de la nepriietenii săi, că nu numai de la 
cei streini, ce şi de la ai săi avea pedepse, de la carii miluise şi-i boierise la 
binile lui, de la care nu vrea avea nădejde să petreacă nevoie. 


Că întăi Simeon pârcălabul, carele îl pusese Pătru vodă mai denainte 
vreme tocmitoriu și socotitoriu şi judecatoriu cetăţii aceiia, dimpreună și cu 
vlădica Anastasie, gândind la inima lor rău asupra domnului său, Pătru 
vodă, s-au sfătuit dimpreună, ca să prinză pe Pătru vodă şi să-l ucigă și 


capul lui să-l trimiţă la Ștefan vodă, pe carile îl lăsase sultan Suleiman 
împăratul la scaunul Moldovei, gândindu şi cugetându întru inimile sale că 
vor dobândi cinste de la Ștefan vodă. Ci Dumnezeu cel direptu, carile ştie 
inimile tuturor, ştiut-au şi acesta sfat (de care lucru niminea fără voia lui 
Dumnezeu nimica nu poate face), că prinzându de veste Pătru vodă și 
înțelegându acesta sfatu, că vor să-l ucigă, silit-au cu meșterşug, de i-au 
scos din cetate şi i-au gonit Pătru vodă pentru aceasta. 


De noroc era Pătru vodă de a păţirea nevoi dispre vrăjmaşii săi, că bine 
de una nu să curăţiia, alta sosiia. Că scăpându de vrăjmașşii săi de la 
Moldova, preste straja ungurească dederă și de acolo strecurându-să pre 
taină și intrându în cetatea Ciceului, spre vrăjmaşii săi nemeri, bine de 
aceştea nu să mântui, iată sosi fără véste de la lanoșu craiul ungurescu 
oaste, care au încunjuratu cetatea de toate părțile. Văzându Pătru vodă 
vicleșugul lor și nevoia ce i-au venitu asupră, s-au închinatu lor şi au dat 
cetatea ungurilor. Carii daca au dobânditu cetatea pre mâna lor, multă 
pacoste şi pedeapsă făciia lui Pătru vodă, că ce era al lui le ţiniia toate ei şi 
nu era volnicu cu nimica, ales de Maelatu, domnul Ardealului, multă nevoie 
avea de dânsul. 


Cându au trimis Pătru vodă din Ciceu carte pre ascunsu la Suleiman 
împăratul turcesc, cu rugăminte să-l ierte, 7048 (1540) 


Petrecându Pătru vodă în cetatea Ciceiului un an și 6 luni, cu multe 
nevoi și pedepse de la unguri și nu mai putu suferi răotăţile şi nevoile ce 
petrecea la dânșii, au socotit să să dezbată de suptu mâna ungurilor și s-au 
sfătuitu cu doamnă-sa ca să trimită carte cu mare jalbă și plângere la 
Suleimanu împăratul turcescu, ca să i să facă milă, să-l ierte, plecându-și 
capul suptu sabiia împăratului și să trimiţă cărţi la lanoșu craiul ungurescu, 
ca să-l sloboază din ţară, să margă la împărăție, să slujască porţii 
împăratului. Şi ştiindu carte sârbască Elena, doamnă-sa, au scris la 
împăratul cu mare jalobă și plângere, poftindu ca să să milostivască, să-i 
ierte. Și o au pecetluit-o şi o au dat-o la Pătru vodă, iar Pătru vodă o au 
slobozit-o pre o zebrea din cetate de sus și au căzut jos, dinafară, lângă 
zidul cetăţii. Și decii au chiematu pre o slugă a sa credincioasă, ce era sârbu 
şi i-au arătat cartea şi i-au zis în taină să o ia şi să o ducă la mâna 
împăratului. El luundu învăţătură, s-au dus și au luat cartea și o au dus-o în 


Țarigrad și o au tins-o la mâna împăratului. Ci împăratul cetindu cartea şi 
văzându atâta jalbă și plângere a lui Pătru vodă (sau cum zic unii, pentru 
lăcomiia turcească, că turcul bucurosu-i pe fieştecarele să-l priimască, 
numai să i să plece, şi să-i dea bani), s-au milostivit împăratul și l-au iertat 
şi cu bucurie l-au priimit, văzându că i să pleacă. Și de sârgu au învăţatu să 
scrie carte la lanoșu craiul ungurescu, ca să sloboadză pre Pătru vodă, să 
margă la împărăție. Și au trimis sol de olac la lanoșu craiul ungurescu, ca să 
facă pre cuvântul împăratului, ci craiul n-au băgat în samă, nici l-au 
slobozitu. Ducându olăcariul această solie la împărăție, de iznoavă, pănă în 
6 ori au mai trimis împăratul la craiul, poftind să lase pre Pătru vodă să 
margă la împărăție. Ci ungurii nici într-un chip n-au vrut să-l lase, dându-i 
vină că ţiind scaunul la Moldova, multă asupreală au avut de cătră însul. Și 
încă adăogea, de-l făcea notceagoșu, zicându că are moșii și ocine cu dânşii 
împreună. Mai apoi, a șaptea oară au trimis împăratul soli cu hochimuri la 
craiul, aducându-i aminte și de unile şi de altile și de-abiia l-au slobozit pre 
zisa împăratului, ca să fie deplinu. Dâcii au trimis împăratul hochim la 
Pătru vodă, ca să margă cu-ncredinţare, să nu să teamă. 


Cându au purces Pătru vodă din Ciceu la împărăție la Țarigrad vă 
leatul 7048 (1540) ghenarie 


Văzându Pătru vodă atâta adeverinţă de la împăratul, fu bucuros foarte 
şi inima i să veseli, cunoscându că cum să rădică o negură întunecată şi să 
răsipeşte, aşa şi el să curăţi de scârba ce-i zăcea la inimă. Și décii să găti de 
cale şi au ieșit din Ciceu, în luna lui ghenuarie, într-o duminecă, lăsându-și 
doamna și coconii şi au purces spre Țarigrad, acolo era multă jălanie şi 
plângere la împărţitul lor. Decii Pătru vodă, daca au trecut Dunărea, au 
mulțămitu Domnului că l-au izbăvit den mâinile ungurilor. Şi decii s-au dus 
la "Țarigrad, de ş-au plecat capul suptu talpele împăratului. Pre carile cu 
mare bucurie l-au priimitu împăratul Suleimanu. 


Cându au omorât pre Ştefan vodă boierii ţării, Găneştii cu Arbureştii, 
în târgu în Suceava 


Ștefan vodă domnind la Moldova, nu puţină grijă au avut, ştiindu pre 
vrăjmașul său, pre Pătru vodă viu, carile avusese mai di demult avuţiia sa 


scoasă la Ciceu și doamna cu coconii la [ara Ungurească, cum s-au 
pomenit mai sus. Mai apoi oblicind că şi daca au mersu la împăratul, este la 
cinste mare, acâstea toate îi era ca o ghiață la inimă lui Ştefan vodă. Mai 
apoi în zilele acestui Ștefan vodă, fost-au foamete mare și în Ţara Moldovei 
şi la unguri, că au venit lăcuste multe, de au mâncat toată roada, pentru 
acâia l-au poreclit de i-au zis Lăcustă vodă. 


Mai apoi urându-l curtea toată, s-au vorovit o samă de boieri din curtea 
lui, anume: Găneştii și Arbureștii și la aşternutul lui, unde odihniia, l-au 
omorât în cetatea Sucevii. Începătoriu şi aţâțătoriu acestui lucru au fostu 
Mihul hatmanul și Trotușanul logofătul, de s-au vorovitu într-o sară, ca 
nişte lupi gata spre vânat, ca să în6ce oaia cea nezlobivă, adecă pre Ștefan 
vodă şi dându învăţătură slugilor sale, ca toţi să să într-armeaze și dându-le 
şi jurământu, ca să le fie cu direptate, s-au pornitu cu toţi. Și într-un foișor, 
sus în cetate, unde odihniia la aşternutul lui, au răsipit uşa și neștiind Ștefan 
vodă nimica de aceasta, s-au sculat, fiind numai cu cămeașa, iară ei cu toţii, 
ca nişte lei sălbatici au năvălit asupră-i şi multe rane făcându-i, l-au 
omorâtu și l-au scos afară. Aceasta plată au luat Ștefan vodă de la acei ce-i 
miluise. Mai apoi de la Dumnezeu curându, peste puţină vreme, le-au venit 
şi lor osânda asupră, de au luat și ei plată pentru moartea lui Ștefan vodă. 
Acestu Ștefan vodă ce l-au poreclit Lăcustă vodă au domnit doi ani și trei 
luni. 


De domniia lui Alexandru vodă Cornea 


Acei lei sălbatici şi lupi încruntaţi, anume Mihul hatmanul și 
Trotușanul logofătul, dimpreună și cu alţii carii era, de le pristăniia lor, daca 
omorâră pre Ștefan vodă, cu toţii au rădicat domnu pre Alixandru vodă, ce-i 
ziciia Cornea, carile fusease atuncea portariu la cetatea Sucâvii, iară mai 
denainte vreme fusâse slugă la Mihul hatmanul. Și daca l-au rădicatu 
domnu, i-au pus numele Alexandru vodă. 


Într-acâia vreme, sultan Suleiman împăratul turcescu, gătindu-să să 
margă la Odriiu, au purces cu toată putârea sa şi daca au sosit la Odriiu, 
înţelegându împăratul de atâta amestecături ce să făcuse în Țara Moldovei 
şi nu să putea aşeza ţara, ştiind pre Pătru vodă că este în socotință la 
împărăție, atuncea socotind împăratul ce va face, ca să poată așeza ţara, iată 


avu vreme şi Pătru vodă, de-și cerșu la împăratul domnia la moșiia sa, la 
Moldova, care i-o făgăduisă împăratul mai denainte vreme, încă când 
venise Pătru vodă la Țarigrad din Țara Ungurească. Și de aceasta pre voie i- 
au fostu, că îndată i-au dat steag şi domnia la Moldova și au trimis pre 
credinciosul său, pre Imbrea aga cu ieniceri şi cu multă oaste turcească, ca 
să ducă pre Pătru vodă la scaun. 


Și luundu ajutoriu de la Dumnezeu, în zioa de bogoiavlenie, ghenuarie 
6, au purces Pătru vodă pre Dristor şi de acolo s-au sculat şi au trecut 
Dunărea şi au sosit la Brăila. Acolo tocmindu-și oastea ca să margă asupra 
lui Alexandru vodă Cornea, iată boierii țărâi Moldovei prinseră de véste 
cum domniia este dată lui Pătru vodă şi au venitu la Brăila. Înţelegându de 
aceasta, cu toţii au părăsitu pre Alixandru vodă şi l-au lăsat în Cetatea Noao 
dimpreună cu Mihul hatmanul şi cu 'Trotușanul logofătul și cu Pătrașco și 
Crasneșu și Cozma și ei cu toţii s-au dus la Brăila, de s-au închinatu la 
domnu său, Pătru vodă și s-au rugat să-i ierte de greșala lor. Văzându Pătru 
vodă atâta rugăminte de la ţară, i-au iertatu pre toţi și cu dragoste i-au 
priimitu şi le-au grăit lor : „Fiţi în pace și iertaţi de greșalile voastre, câte 
mii-aţi făcut oarecând". Iară ei cu toţii strigară: „În mulţi ani să domnești, 
cu pace", şi iarăși ziseră: „Bine ai venit la scaunul tău domnul nostru cel 
dintăi”. 


Și multă bucurie și veselie era tuturora, că toți îl iubiia ca pre un 
părinte al său şi era bucuroși toți de venirea lui, căci că li să supărase de 
amestecăturile ce să aţâţasă în ţară și de răotatea acelor lei cumpliți și fără 
suflet. 


De moartea lui Alexandru vodă Cornea 


Pătru vodă, dacă ş-au tocmitu oastea bine la Brăila, au purces 
dimpreună cu toți boierii săi. Şi daca au sosit la Galaţi, s-au tăbărât la 
țărmurile apei. lară Alixandru vodă prinzându de veste, s-au gătit degrabă 
cu oastea, de câtă avea și au ieșit înaintea lui Pătru vodă la Galaţi. Ci nimica 
nu au folosit, că părăsindu-l ai săi toţi, au căzut în mânule vrăjmașului său, 
lui Pătru vodă şi de sârgu au învăţat Pătru vodă de i-au tăiat capul, 
dimpreună cu Pătrașco, carile să ţinea de dânsul, într-o miercuri, în luna lui 
fevruarie. Acest Alexandru vodă au domnit numai 2 luni şi 3 săptămâni. 


Când s-au așezat Pătru vodă de a doao domnie la scaunul său, 7049 
(1541) fevruarie 19 zile 


Pătru vodă, daca au tăiatu capul lui Alixandru vodă la Galaţi, cu toată 
puterea sa s-au pornit spre scaunul său, spre Suceava. Ce cându au sosit la 
Bârlad, acolo mare ospățu şi cinste i-au făcut credinciosul şi cinstit 
boierinul său, Huru vornicul. De acolo purcezându, au venit la târgul 
Romanului şi de acolo cu multă bucurie năzuindu, au intrat în Suceava, 
fevruarie noaosprăzece zile, luni după sfeti Theodor, în a doao săptămână în 
postul cel mare, dimpreună cu Imbrea aga și au şăzut în scaun. 


Cându au pierit Mihul hatmanul şi Trotuşanul logofătul şi Crasneș și 
Cozma 


Pătru vodă, daca au sosit la Suceava şi s-au așezat la scaunul său, acolo 
au aflatu în viclenie şi pe Mihul hatmanul și pre Trotușanul logofătul și pre 
Crasneș și pre Cozma, de carii multă pedeapsă și nevoie avusese Pătru vodă 
în domniia dintăi, pre carii, cându au pribegitu Pătru Vodă din ţară, i-au 
fostu închis în cetatea Romanului, avându prepus de viclenie, cum s-au și 
arătatu mai apoi adevărat că au fost vicleni. Și decii îndată au învăţat de i-au 
prinsu și cu grele munci i-au muncitu, mai apoi le-au tăiat și capetile. 


Invăţătură şi certare 


Iani socotește cum plătește Dumnezeu celora ce fac rău, aceştia fiindu 
lei sălbateci și lupi încruntaţi multe supărări au făcut lui Pătru vodă în 
domniia dintăi. Mai apoi stâmpărându-și mâniia inimilor sale asupra lui 
Ștefan vodă, neavându nici o vină, cu rea moarte l-au omorât, cum s-au 
pomenit mai sus la domniia lui Ștefan vodă. lată dară după fapta lor cea rea, 
curândă vréme le trimisă Dumnezeu osândă asupră, de luară și ei plată cu 
sabiia, ca şi Ştefan vodă. Şi într-aceiași zi, Pătru vodă au pus pe Petre, 
ficiorul lui Vartic, hatman şi pârcălabu de Suceava. 


Când au venit Elena doamna lui Pătru vodă și cu fiii săi din Ţara 
Ungurească 


Întru acestaş anu, daca s-au așezat al doilea rând Pătru vodă la domnie, 
trimis-au de ș-au adus pre doamnă-sa, pre Elena, și pre fii săi pre Iliiașu şi 
pre Ştefan și pre fiică-sa, Roxanda, de la Ciceu. Și sosindu la Suceava, mai 
25 de zile, le-au ieşit Pătru vodă înainte trei mile. Acolo multă bucurie și 
veselie era la adunarea lor, că pre câtă jale era când să despărţisă de la 
Ciceu, de să dus6se Pătru vodă la Țarigrad, mai multă bucurie și veselie era 
acum la împreunarea lor. 


Décii, daca să aşăzară cu toţii la scaun, nu uită Pătru vodă datoriia sa, 
cu care mai nainte pre toţi îi îngrădiia, ci ca un păstor bun grijiia de oile sale 
céle pierite, ca să le afle. Trimisă solii săi la craiul leșescu, de-și ceriia robii, 
ceia ce-i luase Tamovschii hatmanul cu oaste cându venise la Hotin. Ci 
nimica nu au folositu, că nici cu o ispravă nu s-au întorsu solii săi înapoi. 


lar deacă s-au aşedzat Pătru vodă la domnie, nemica de alta nu-i era 
grijă, numai cu toată casa sa a petrece în ospeţe și în dezmierdăciuni. 


Aceste poveşti ce spun de Pătru vodă Rareş că au lăsat scaunul şi au 
pribegit preste munţi, la Ţara Ungurească şi de multe nevoi ce au petrecut 
acolo şi cum s-au dus acolo la Țarigrad, mai apoi iarăşi cum au dobândit 
domniia la moşiia sa, la Moldova, cronicariul leşescu de aceste poveşti 
foarte pre scurt scrie, că poate fi că nu au ştiut di toate. Iară létopisețul cestu 
moldovenescu de ajunsu şi deșchis, toate pre rându le însemnează, carile 
toate, daca le-am luat sama, le-am socotit a fi adevărate şi le-am tocmit 
careleș la locurile sale. 


Cându s-au bătut Pătru vodă cu Maelat voievodul Ardealului, în Țara 
Ungurească, cu ungurii, 7049 (1541) 


Călcând ungurii priiteșugul ce avea cu Pătru vodă, daca s-au aşezat al 
doilea rând, venit-au hochim împărătescu de la sultan Suleiman la Pătru 
vodă, ca să margă asupra ungurilor şi să prinză pre Maelat voievodul 
Ardealului și i-au trimis într-ajutor pre Cuciuc Bali bei, cu oaste turcească, 
aşijderea şi pre Radul vodă cu muntenii. Vrându Pătru vodă ca să umple 
voia stăpânu-său împăratului, în anii 7049 (1541) iunie 8, s-au pornitu cu 
toată puterea sa, de au trecut pre Oituzu, la Ardeal, dimpreună şi Radul 
vodă cu muntânii și Chiuciuc bei cu turcii și mergându cu toți asupra lui 


Maelat voievodul Ardealului. Încă n-au ajunsu la Făgărași, acolo i-au 
timpinat şi Maelat, domnul Ardealului, cu oaste ungurească și dându 
războiu vitejaşte dispre amândoao părţile, iulie 20, pierdu Maelat războiul şi 
pre însul încă l-au prinsu viu Pătru vodă și l-au ferecat în obezi și decii l-au 
trimis Pătru vodă la Suleiman împăratul turcescu. Iar Pătru vodă, prădându 
ţara și arzându și multă pradă făcându, s-au întorsu înapoi, fără de nici o 
sminteală. 


Cându au prădat Pătru vodă a cincea oară Ţara Ungurească, 7050 
(1541) septevrie în 12 dni 


Dupe ce au prinsu Pătru vodă pre Maelat voievodul Ardealului şi l-au 
ferecat în obezi de l-au trimis la împăratul, în al doilea an de iznoavă au 
venit carte de la împăratul sultan Suleiman, la Pătru vodă, ca să margă să 
prade de iznoavă [ara Ungurească pentru multe neîngăduințe și 
amestecături ce să ațâța. Și umplându Pătru vodă zisa împăratului, ca să fie 
deplin, alta pentru că şi el avea scârbă mare spre unguri, pentru multe nevoi 
ce-i făcuse, încă cându era la Ciceu, de nu-și era volnic cu nimica, mai apoi 
şi priieteşugul ce avea împreună îl călcase, rădicatu-s-au cu toată puterea sa 
şi au trecut la Ţara Ungurească de au prădatu şi au arsu pănă la Cetatea de 
Baltă. Acolo au şăzut 6 zile şi multă pagubă făcându, s-au întorsu pre la 
Bistriţă, fără de nici o zminteală şi trecându muntele au ieşit la Câmpul 
Lungu şi s-au pogorât la Bae și decii cu mare laudă s-au dus la scaunul său, 
la Suceava. 


Cronicariul cel leşescu de această pradă ce au făcut Pătru vodă al 
cincilea rându la Ţara Ungurească, nimica nu scrie, că poate fi că de au 
mersu Pătru vodă, nici un războiu cu niminea nu au făcut, că nu au fostu 
niminea ca să-i stea cineva împotrivă, ci au prădatu ţara şi s-au întorsu, 
pentru acéia n-au însâmnatu cronicariul cel leșescu. Iară létopisețul cestu 
moldovenescu arată cu adevărat cum au mersu și al cincilea rându Pătru 
vodă la unguri, de au prădat și au arsu, iară războiu cu niminea nu au făcut. 
Pentru acâia noi n-am lăsat aicea ca să nu pomenim. 


lară daca să întoarse Pătru vodă de la Ţara Ungurească, într-acâia 
laudă au sfârşit mănăstirea Pobrata, carea era zidită de dânsul și o au sfinţit. 
Aşijderea şi mănăstirea Râșca au început. Din Dobrovăţul încă au săvârşitu, 


de la Căpriiana mănăstirea au lucrat, încă şi alte lucruri bune multe să află 
făcute de dânsul, cumu-i la mitropoliia de Roman și la mitropoliia de 
Suceava şi la mănăstirea de Bistriţă şi biserici de piiatră în Hârlău și în Bae 
şi încă și alte lucruri bune multe să află în ţară de dânsul făcute. Cu adevărat 
era ficior lui Ştefan vodă celui Bun, că întru tot simăna tătâne-său, că la 
războaie îi mergea cu noroc; că tot izbândiia, lucruri bune făcea, ţara şi 
moșiia sa ca un păstor bun o socotiia, judecată pre direptate făcea. 


Almintrilea de stat era om cuvios și la toate lucrurile îndrăzneţu şi la 
cuvântu gata, de-l cunoştea toţi că este harnic să domnească ţara. 


In luna lui mai, în 15 zile, au purces lIliiașu vodă, ficiorul lui Pătru 
vodă, la Țarigrad. 


Cându au murit Pătru vodă vleat 7054 (1545) 


Pătru vodă fiindu bătrân de zile şi căzându în boală grea, au plătitu 
datoriia sa, ce au fostu dator lumii şi s-au săvârşit septemvrie 2, vineri, la 
miiazănoapte și cu cinste l-au îngropat în mănăstire în Pobrată ce este 
făcută de dânsul, cu multă jale și plângere, ca după un părinte al său, carile 
n-au fostu mai jos decât alţii, ci au lăţit hotarul țării, că pre săcui de multe 
ori i-au arsu şi i-au prădat și luundu-le cetăţile și oraşile supt puterea sa i-au 
supus. Și atâta groază le didease că la vremea norocului celui prostu, ce era 
şi pribeag la dânşii și să scăpasă de domnie și după ce să dusese la turci, 
lăsându-ş doamna sa cu coconii și avuţiia în Ciceu, necum să să bage să-i 
jefuiască, ce încă i-au păzit şi i-au socotit pănă la venirea sa al doilea rându. 
Așijdirea şi cu leşii de multe ori s-au bătut și Pocutiia încă le-au fostu luatu. 


Mai apoi, după atâta trudă a sa, creştinâşte în ţara sa s-au săvârşit, după 
ce s-au umplut domniei lui cei dintăi și acei de apoi 17 de ani. 


De domniia lui Iliiaș vodă, ficiorul lui Pătru vodă Rareş, carele mai 
apoi s-au turcit, 7055 (1546) septevrie 


Pre urma lui Pătru vodă Rareș cu dragoste rădicară boierii cu toată ţara 
pre Iliașu, fiiu-său cel mai mare, la domnie, sâmbătă septevrie 3, că şi firea 
şi faţa îl lăuda să fie blându, milostivu și aşăzătoriu, gândindu-să că va 


sămăna tătâne-său. Ci nădejdea pre toţi i-au amăgitu, că dinafară să vedea 
pom înflorit, iară dinlăuntru lac împuţit. Că avându lângă sine sfetnici tineri 
turci, cu carii zioa petrecea şi să dezmierda, iar noaptea cu turcoaie curvind, 
din obicâele creştinâşti s-au depărtat. În védere să arăta creştinu, iară 
noaptea în slobozenie mahmetenească să dideasă. Și atâta să călcasă legea 
creștinească, cât de-l vrea cruța Dumnezeu mult, pre toţi îi vrea duce din 
lumină la întuneric. Ci Dumnezeu în zilele lui atâta certare lăsase, că și 
copacii și pomii și viile secase de geruri mari. Și în domniia lui, sâmbătă 
după Paşti, au tăiat capul lui Vartic hatmanul în târgu în Huși şi l-au dus de 
l-au îngropatu în mănăstire, în Pobrata, în anii 7056 (1548) aprilie 7. 


Mai apoi intre multe făr'delegi ce făciia Iliașu vodă, umplându-l satana 
de învăţătura lui, au lăsatu domniia la mâna frăține-său, lui Ștefan vodă și a 
mâni-sa, în anii 7059 (1551) mai 1 și el s-au dus la împăratul Suleiman, de 
au priimitu l&gea lui Moamethu, lepădându-să de Hristos, gândindu-să că va 
dobândi cinste mare de la împăratul. Ci mai apoi rău s-au înşelatu, că după 
ce s-au turcitu, apucându-l și îndulcindu-l cu bine, l-au pus pașă la Dârstor, 
nume puindu-i Mahmet. Nici într-acea boierie ce-i dedeasă împăratul, n-au 
trăit multă vreme şi îndelungată, ce după doi ani, îmbucându-l mulți din 
nepriietenii lui cu multe cuvinte r6le cătră împăratul, au căzut la închisoare, 
că au trimis împăratul de l-au legat şi i-au luat toată avuţiia. Şi decii l-au 
trimis peste mare la Brusa, de l-au închis. Mai apoi de inimă rea, peste 
scurtă vreme au murit şi rău ș-au dat sufletul său în mâinile diiavolului, în 
legea turcească. Acest Iliaş vodă au domnit la Moldova 4 ani şi 8 luni şi 
decii s-au turcit, cum am scris mai sus. 


De domniia lui Ștefan vodă, ficiorul lui Pătru vodă, fratele lui Iliiaşu 
vodă, 7059 (1551) iunie 15 zile 


După ce au părăsit Iliaşu vodă și ţara şi legea, iară boierii şi lăcuitorii 
țării să sfătuiră şi puseră domnu pre Ştefan vodă, ficiorul lui Pătru vodă, în 
anii 7059 (1551) iunie 15, gândindu-să că de n-au simănatu lui Pătru vodă 
cel dintăi, doară va face datoriia şi obiceiul părinţilor acesta. De care lucru 
şi el s-au apucatu cu osârdie și spre toți blându și milostivu și nevoitor spre 
lucruri bune, bisericilor s-au arătat cu dumnezeire mare, ca să poată stinge 
numele cel rău al frăține-său. Şi ca să nu să vază ceva că este răsărit de la 
pravoslavie, toţi eriticii din ţara sa vrea, au să-l întoarcă, să fie la o lege, au 


să iasă din ţară. Pre armeni, pre unii din bună voie, cu făgăduințe 
umplându-i, pre alții cu sila i-au botezatu și i-au întorsu spre pravoslavie, 
mulţi din ţară au ieșitu la turci şi la l6şi şi printr-alte ţări, vrându să-și ţie 
legea sa. Cu aceasta vrându Ștefan vodă să astupe faptele frăține-său, de 
lucruri ce făciia, cu nevoinţă siliia. Iară ce cerea pravoslaviia şi legea 
creştinească nu ţinea, că mai apoi nu numai lăcomiia și asupreală făciia, ce 
şi curvie nespusă era într-însul, nu răbda de muieri cu bărbaţi, nu era 
fecioarile nebatjocurite, nu jupânésile boierilor săi neasuprite. Mai apoi, de- 
i vrea fi a domni multu, nu vrea putea fi să nu urmeaze frăține-său. 


De moartea lui Ștefan vodă, ficiorul lui Pătru vodă, fratele lui Iliaș 
vodă, care au pierit la Ţuţora, v leato 7060 (1552) septevrie 


Petrecându acéste nevoi réle boierii şi lăcuitorii țării dispre domnu său, 
Ștefan vodă, n-au mai putut suferi fărădelegile și răotăţile lui, ce întăi s-au 
sfătuit cu taină ce vor face, ca să să poată curăţi de dânsul. Și sfătuindu-să, 
aciiaşi aflară sfat ca să ajungă degrabu la boierii cei pribegi, carii era în 
Ţara Leşască ieşiţi de multe nevoi. Dâcii, daca au avut ştire şi răspunsu de 
la dânşii, cum ei vor veni fără zăbavă, noaptea cu toţii s-au rădicat la podul 
de la 'Ţuţora şi au tăiatu aţile cortului asupra lui Ștefan vodă și cu multe rane 
pătrunzându-l, au muritu, după ce au domnit doi ani şi patru luni. 


Certare şi învăţătură 


Mulţi vor să zică cum au fostu boierii şi capetile ficleni, de au omorât 
pre cel mai mare, că pre cel mare Dumnezeu l-au lăsat și judeţul său cel 
cerescu pre pământu i-au datu, cum iubeşte să vază judecătoriu blându în 
ceriu, aşa să să arate blându și el pre pământu acelora ai săi şi cum nu sufere 
Dumnezeu strâmbătatea, așa și el să nu facă altuia. Carele poate să fie om 
ca acela, să-şi vază muierea sa silită şi batjocurită și să sufere, carile nu va 
suspina văzându ficioara sa din sânul său, ce o au cruţat-o, să o ia şi să-și 
râză de dânsa, carile mai apoi slujitoriu și boierinu va priimi să-i ia fămâia 
spre pofta sa cea nestâmpărată şi nu-i va gândi rău ? Ci vom putea da vină 
aceluia ce nu va putea suferi amarul inimii sale, că nu el, ce Dumnezeu îi 
semeţește pre unii ca aceia, umblători şi cercetători de păcate ca acela, ci nu 
ei de la sine, ci Dumnezeu i-au trimis sfârşenie, ca să nu să mai adaogă 


păcatul. Că cei buni vedem că s-au săvârşitu bine și lăudat, iară cei răi rău s- 
au săvârşitu. (După cuvântul prorocului la Psalom 33, zicându: „Moartea 
păcătoşilor este cumplită".) 


Domniia lui Joldea vodă, carile au domnit 3 zile, vă leatul 7060 (1551) 
septevrie 


Daca uciseră boierii pre Ștefăniță vodă la 'Ţuţora, cu toţii s-au sfătuitu 
şi au rădicatu domnu pre Joldea şi i-au datu pre Roxanda să-i fie doamnă 
fata lui Pătru vodă, sora lui Ștefăniță vodă. Şi deciia au purces Joldea vodă 
pre Jijiia în sus, să meargă la Suceava, să facă nuntă şi au mersu pănă la 
Șipote, neştiindu nimica de venirea altui domnu. Înţelegându acesta boierii 
carii fiindu pribegi în Ţara Leşască ce s-au lucrat la Moldova, degrabu s-au 
adunatu cu toţii de au sfătuit în pripă și au aflat cum au vreme prin-demână 
să-şi margă la moșii. Și îndată au căzut după Sin6vschii voievodul rusescu 
şi hatmanul coruniei, ca să le dea ajutoriu, să vie în ţară. Ce voievodul 
înţelegându-ș cu craiul, nimica nu au zăbovit, ci au strânsu oastea degrabă 
şi au purces spre ţară. Ci sfătuindu-să boierii pribâgi carii era acolo, ca să 
nu vie fără cap, au rădicat domnu pre Petrea stolnicul, în 'Terebulea și i-au 
pus nume Alexandru vodă, pe carile l-au poreclit Lăpuşneanul și l-au ales 
pribegii dintru sine. Și au intratu în ţară cu oaste leșască, pre cuvântul 
boierilor celor de ţară, ce trimisese mai denainte vreme la pribegii în Ţara 
Leşască, că să vie fără zăbavă cu cap, că ei vor sili să să curățească de 
Ștefan vodă, cum s-au şi tâmplatu. Că gătindu-să pribegii cu oaste leşască, 
să intre în ţară, boierii cei de ţară aflară vreme să să curățască de Ștefan 
vodă și tăindu-i aţele cortului la 'Țuţora, l-au omorât, cum s-au pomenit mai 
sus. 


Décii n-au așteptat pre cuvântul ce trimisese la pribegi, ca să vie cu 
cap, ci îndată au rădicatu la domnie pre Joldea, cum s-au zis mai sus, şi au 
mersu pănă la Șipote pre Jijiia. 


Într-acâia vr&me intrându şi pribegii cu Alixandru vodă în ţară şi de 
sârgu oblicindu că ţara au rădicat cap pre Joldea la domnie, carile mergea 
spre Suceava să facă nuntă cu Roxanda, de sârgu au trimis Alexandru vodă 
pre Moţoc vornicul cu o samă de oaste înainte, ca să prinză pre Joldea vodă. 
Și prinzându-i calea la Șipote, neavându el nici o ştire de nicăirea, l-au 


împresurat oastea cea leşască şi l-au prinsu viu. Pre carele mai apoi, daca au 
sosit Alexandru vodă, l-au însemnat la nas şi l-au dat la călugărie. 


De domniia lui Alexandru vodă Lăpuşneanul, cându s-au așezat în 
scaun la Suceava, vă leato 7060 (1552) 


Deaca veni Alixandru vodă Lăpuşneanul în ţară și însemnă pre Joldea 
la nas şi-l dede la călugărie, decii luo pre Roxanda, fata lui Pătru vodă, să-i 
fie doamnă iui, care era mai nainte să o ia Joldea. Și cu dragoste îl priimiră 
boierii și mergându pre la Hârlău, au tras la Suceava și au șăzut în scaun. 
Décii s-au cununat cu Roxanda și au făcut nuntă. 


Într-acelaş an fu omor mare și iarnă grea. Dâcii daca să aşeză 
Alixandru vodă la domnie, nu grijiia de alta, numai de pace în toate părţile 
şi așezarea țării. Iară cu doamna sa, Roxanda, au avut doi ficiori, pe Bogdan 
şi pre Pătru. 


De mănăstirea Slatina și de Pângăraţi 


Mai apoi, domnind Alixandru vodă ţara, întru lauda lui Dumnezeu au 
zidit mănăstirea Slatina, cu multă chieltuială şi osârdie şi o au sfinţit-o 
Grigorie mitropolitul şi la sfinţenie zic să fie fost preoţi cu diiaconi 116. 
Aceasta s-au lucrat în anul 7066 (1557) și o au sfinţit-o octovrie 14. Mai 
apoi și Pângărațul au făcut, mai mult de frică, decât de bună voie, că de 
multe ori arătându-i-să în vis sfântul mucenic Dimitrie, de-l îngroziia ca să-i 
facă biserică pre acel loc, s-au apucat cu toată osârdiia și o au făcut. 


Aceste poveşti ce suntu scrise mai sus, carile spun de Iliaşu vodă şi de 
Ștefăniță vodă și de Joldea vodă și de Alixandru vodă, cronicariul cel 
leşescu tinde povâstea mai deşchis, iară nu aduce aminte de toate sémnile 
pre rându câte s-au făcut. lar letopiseţul moldovenescu măcară că este scris 
pre scurt, însă arată toate semnile pre rându, carile toate le-am tocmit prin 
povâste, careleș la locurile sale. 


Cându s-au așezat la scaun Ștefan craiul ungurescu, ficiorul lui lanoșu 
craiul 


Iară în al patrulea an a domniei lui Alexandru vodă, trimis-au 
împăratul Suleimanu hochim la Alixandru vodă și la Pătru vodă domnul 
muntenesc, ca să margă cu oaste în Țara Ungurească, dupe pohta lor, să le 
puie craiu pre Ștefan, ficiorul lui lanoș craiului, la scaunul cel de moșie al 
tătâne-său. 


Umplând voia domnii și zisa mai marelui său, dusu-l-au și l-au aşezat 
la domnie, sau cumu-i zic ei, la crăie. Și decii să plecară ungurii a da bir 
turcului. Iară domnii să întoarseră cu toată oastea lor, cineșşi la locul său, 
aducându mult jaf şi dobândă de la unguri. 


Pre acâia vreme fost-au iarnă grea, mare și friguroasă, de au înghieţat 
dobitoace şi heri pin păduri. 


Vă leato 7066 (1558) ghenarie 1, pristăvitu-s-au Macarie episcopul de 
Roman, ziditoriul și începătoriul mănăstirii Rișcăi, carile au fost la scaunul 
Romanului 27 de ani și cu cinste l-au îngropat la mănăstirea sa, la Râșca. 
Pre locul lui fu sfințit Anastasie, om destoinic a umplea slujba păstoriei 
sale, carile 14 ani au fostu episcop, mai apoi și la mitropolie au ajunsu. 


De domniia lui Dispot vodă ereticul vă leatul 7069 (1560) noiemvrie 18 


După al noaolea an a domnii lui Alixandru vodă Lăpuşneanul, s-au ivit 
Dispot pre poreclă, iar numele i-au fost Heraclu Vasilicu, ce au fost de 
naşterea sa din ostrovul Samos, carile fiind italian au fostu ştiind multe 
limbi, frânceşte, latineşte, greceşte şi nemţâște. Acesta fiind nemerit la Țara 
Leșască și intre slujitori la războiu umblându, avându-și viiaţă intre soţii, s- 
au încleștat cu o samă de evangheliţi (că el încă nau fostu pravoslavnic) și 
s-au făcut ficioru de domnu. Și nu putea aievea să să apuce să vie în ţară, 
căci Alixandru vodă vieţuia bine cu leşii şi leșii avea legătura tare cu turcii 
pentru amistecături ca acestea. Iară Dispot pre ascunsu cu protivnicii săi să 
gătiia și intre cazaci ș-au făcut priieteni. Acestea înțelegându starostei de la 
margine, au datu ştire la craiul, craiul au trimis cărțile sale pretitinderea, de 
cap îngrozindu, carile să va băga să treacă piste învăţătura lui şi pre Dispot 
să-l oprească la Pomoranu. Ci măcar că deodată au alinat lucrul, iară mai 
apoi Dispot de iznoavă mai bine s-au gătit, luund într-ajutoriu pre Albrihtu 


Laschii şi au intrat în ţară cu nemții, cu şvezii și cu șpanioli și cu léşi şi cu 
cazaci. 


Războiul lui Alixandru vodă Lăpuşneanul, cându s-au bătut cu Dispot 
vodă la Verbie, noiemvrie 18, 7069 (1560) 


Alexandru vodă, daca au înţeles un lucru așa degrab', cum Dispot vodă 
fără veste au intrat în ţară, de-l împresură cu oaste streină, neavându de ce 
să apuca, ca dintr-un somnu deșteptându-să, degrabu şi cu puţini negata i-au 
ieșit înainte la Jijiia. Că ţara pizmuind lui Alixandru vodă, n-au vrut să saie 
la oaste. Și întâmpinându-să cu Dispot vodă la Verbie, i-au datu războiu, 
noiemvrie 18 zile, în anii 7069 (1560). Ci cei puţini di cei mulţi și cei 
negata de cei gata n-au putut suferi, ce au dat dosul. Și Alixandru vodă au 
fugit în jos. 


Invăţătură şi certare 


Zic unii că şi acolea să fie fostu războiul cu viclenie, că cela ce piierde, 
fieşte cându nu va să afle vina sa, ci mută la altul, iară acestea de la 
Dumnezeu suntu tocmite ca nimica să nu fie stătătoare pre lume, ci toate de 
răsipă şi trecătoare: pre cei de jos îi suie şi pre cei suiți îl pogoară, ca să fie 
de pildă şi de învăţătură noao, să cunoaștem că nu avem nimica pre lume, 
fără numai lucruri bune. 


Cându s-au dus Alexandru vodă Lăpuşneanul la Țarigrad vă leatu 
7069 (1560) noiemvrie 


Alixandru vodă, daca să bătu cu Dispot şi pierdu războiul, fugi în jos 
spre lași şi de acolo îşi luo doamna și fugi la Huşi. Acolo să grijia să strângă 
ţara şi să ia ajutoriu de la turci, să să întoarcă asupra lui Dispot vodă, ci 
nimica nu au folosit. Că Dispot vodă daca s-au bătut cu Alixandru vodă la 
Verbie și l-au răzbit pre Alixandru vodă, nu s-au pornitu după dânsul, ci s- 
au întorsu spre Suceava și au apucat scaunul și cetatea Sucévii cu toată 
averea lui Alixandru vodă. Decii pre slujitori îi umplu cu bani, pe boieri cu 
cuvinte dulci îi îmblânziia și să făgăduia să le facă bine mai mult decât vor 
pofti ei. Aşa umplându pre toți de nădejde, i s-au închinat Ţara de Sus toată 


şi s-au gătit de iznoavă asupra lui Alixandru vodă. Și au pogorât la Iaşi, apoi 
la Huşi, ca să poată apuca pre Alixandru vodă acolo. Ci Alixandru vodă 
auzindu şi văzând că este golit de tot ajutoriul său, s-au pogorât la Chiliia şi 
de acolo s-au dus la împărăție, ca de acolo să să ajutorească. 


Când au trimis Dispot vodă la împărăție pentru steag 


Dispot vodă după goană ce au gonit pre Alixandru vodă pănă la Huşi, 
s-au întorsu înapoi şi au venit pănă la lași, unde au poftit vlădicii, pre 
Grigorie mitropolitul și Anastasie episcopul de Romanul şi episcopul 
Evthimie de Rădăuţi și toţi boierii țărâi, de i-au cetit molitva de domnie și i- 
au pus nume Ion vodă Dispot. Decii Dispot vodă au trimis boieri de ţară la 
Țarigrad, la împărăție pentru steag. Și cu bani umplându gurile vrăjmașilor 
şi ş-au aşezat domniia şi i-au trimis şi steag. Iară daca i-au sosit steagul la 
Iași, decii s-au dus la Suceava, cu mare bucurie. Iară Alixandru vodă, daca 
s-au dus la împărăție, fu trimis la Iconiia. 


Cându s-au așezat Dispot vodă la scaun la Ţara Moldovei 


Dispot vodă, daca au dobândit domniia și i-au venit steagul de la 
împărăție și s-au așezat la scaun, blând să arăta și tuturor cuvios și aievea 
pravoslavnic, iară la taină eretic şi avea sfetnici de ai săi, de o lege cu 
dânsul. Mai apoi ş-au ivit şi necredinţa lui. 


Trimis-au după aceia soli la craiul leşesc și la împăratul nemţescu, 
dându-le ştire că s-au aşezat la domnie și pre soli bine i-au priimit şi au fost 
bucuroși unuia ca aceluia ce slujâse și la curtea împăratului nemţescu și la 
corona leşască. Mai apoi puse pre ţară greotăţi mari, bisericile dezbrăca, 
arginturile le lua, de făcea bani și altile câte nu au zis ţara că va vedea. 
Făcându acâstea Dispot vodă, iară Laschii carile venise cu dânsul, 
cunoscându că va veni asupra lor rău, s-au dus înapoi. 


(SIMION DASCĂLUL) Pentru acest Dispot vodă, de unde s-au ijdărât 
şi în ce chip s-au scos nume de domnie 


Pentru domniia acestui Dispot vodă letopiseţul acest moldovenescu 
foarte pre scurt scrie, că numai ce arată cum au venit Dispot din Ţara 
Leşască cu oaste leșască streină și s-au lovit cu Alixandru vodă la Verbie și 
au biruit pre Alixandru vodă și l-au gonit pănă la Huși şi décii s-au întorsu 
la Iași, unde i-au citit vlădicii molitva de domnie şi i-au pus nume Ion vodă. 
Și arată câţi ani au domnit, iară de lucrurile şi războaiele ce s-au făcut în 
zilele lui, nimica nu însemnează, nici arată de ce rudă este. 


Iară răposatul Ureche vornicul, vrându să arate această povâste a lui 
Dispot mai deşchis și mai adevărat, împreunându izvoadile, au cetit la 
cronicul leşescu, carile este izvodit de cronicariul Bielschii și de acolo 
aflându mai ales de Dispot, au scos această poveste ce mai sus scrie, că este 
Dispot de la ostrovul Samos de nașterea sa şi cum s-au împrietenit cu 
Laschii şi au venit cu oaste spre Moldova și au gonit pre Alexandru vodă și 
au apucat scaunul și decii, toate pre rându, cum spune mai sus. Însă mai 
adevărat nu-l arată de unde s-au ijdărât şi cum ş-au scos nume de domnie. 


Iară eu Simion Dascalul, vrându cu adevărat ca să pociu dovedi acest 
lucru mai ales şi mai deșchis pentru Dispot vodă, cetindu izvoadile, am 
cercat şi cu la cronicul leșescu și am aflatu izvodul carile este chizmitu mai 
denainte vreme de Alixandru Gvagnin pre limba latinească și dâcii dipre 
acela izvod l-au izvodit Marţin Paşcovschii, din limbă latinească pre limba 
leşască, de acolo și eu am silit cu nevoinţă de am izvodit dipre acela izvod, 
pre limba românească această poveste lui Dispot, de unde s-au ijdărât şi în 
ce chip ş-au scos nume de domnie. 


Marţin Paşcovschii 


Pentru acesta Dispot vodă, scrie Marţin Paşcovschii, cronicariul 
leşescu, că oarecându au fost un Dispot oarecarile, lăcuind la Moldova, om 
de cinste şi de folos foarte, carile întru nimica n-au fostu mai de jos decât 
cei de frunte, avându și un nepot anume Vasilicu. Acesta Dispot şi cu 
nepotu-său, viind Alixandru vodă la domnie, de frica lui, cu toată averea lui 
au pribegit din ţară și au tras spre Râm, unde nu multă vréme trecându, au 
pierit nepotul lui Dispot la un războiu. Și de acolo mutându-să Dispot la alt 
ostrov, ş-au cumpărat ocine şi s-au aşezat. Unde nu după multă vreme au 
murit şi Dispot, rămâindu-i toată avuţiia lui pre mâna slugilor sale. Și fiind 


unul dintre slugi de rudă grecu, anume Heraclu, carile era de folos şi mai de 
cinste decât toți şi mai credincios la Dispot decât toate slugile, fiindu şi om 
istețu la fire şi ascuţit la minte, au chiematu pre toți tovaroşii săi, pre slugile 
lui Dispot și le zise: "Fraţilor, iată stăpânul nostru muri și averea lui toată 
pre mâinile noastre rămasă. Și iată cumu-i obiceiul la acesta loc, că daca 
moare omul și nu are ficiori sau altă rudă, iau judecătorii rămășiţa toată a 
mortului. Și acmu de vor oblici de moartea lui Dispot, vor veni de vor lua 
toată avuţiia stăpânu-nostru şi noi vom rămânea cu nimica. Iară de veţi vrea 
ca să mă ascultați pre mine şi să faceți precum voiu zice eu, noi fără grijă 
vom fi dintr-acolo şi avuţiia stăpânului nostru noi o vom pojivăi, numai să 
priimiţi un cuvântu, să mă mărturisiți pre mine că suntu nepot lui Dispot şi 
Dispot au murit și avuţiia lui pre mâna mea au rămas. Și să mă mărturisiţi la 
judecători, cum nu voiu să vă plătescu simbriile, că ei nu ştiu că Vasilicu, 
nepotul lui Dispot, au murit la războiu. Ci văzându ei că mă mărturisiţi că 
suntu nepot lui Dispot și mă pârâţi pentru simbrii, vor crede cu adevărat că 
sunt nepot lui Dispot şi nu vor lua avuţiia stăpânu-nostru, ci-m vor zice să 
plătescu simbriile. Decii vom împărţi toată avuţiia stăpânului nostru 
dimpreună și eu voiu lăsa să luaţi voi tot ce va fi, numai să-mi daţi mie 
catastişile şi zapisile, câte suntu, toate, şi ceva bani de cheltuială, cât vă veţi 
îndura, că voao nu vă suntu de nimica acele hârtii, nici vă suntu nici de o 
treabă. Și decii ne vom rășchira, carile încătro îl va îndrepta Dumnezeu." 


Deci ei cu toții priimiră aceste cuvinte și i să jurară cum, nu numai 
înaintea judecătorilor sau cătră alți oameni, ce şi pintr-alte ţări îl vor 
mărturisi cum este Vasilicu, nepotul lui Dispot. Aşa meşterșuguindu-i într- 
acestaşi chip Heraclu cu tovaroşii săi, au împărţitu avuţiia lui Dispot şi el au 
apucat catastişile și zapisile întru carile au fostu şi dirâsile cele de domnie a 
lui Vasilic, nepotului său, al lui Dispot, carile pierise la războiu. Şi au luat și 
din bani oarece, ca să-i fie de cheltuială. Și împreunându-i tovarășii numele 
său, i-au zis Heraclu Vasilic, nepotul lui Dispot, luundu numele celuia ce 
pierisă la războiu. 


Și decii răşchirându-să toţi în toate părțile, Dispot au apucat nume de 
domnie şi au trecut la Ţara Nemţască. Căruia daca i-au luat sama chesariul 
nemţescu, cu dragoste l-au priimitu, daca ș-au arătat dirâsile câle de 
domnie, l-au crezut cu adevărat că este nepot lui Dispot şi era la cinste 
mare. Însă lui nu-i era de cinste, ci socotiia cum ar putiia face cumva să 


dobândească domniia la moşiia sa, la Moldova. Carile umblându pentru 
domnie, au lăsat nemţii și au trecut la l6și şi slujindu coruniei leșeşti și 
umblându intre voinici la războaie, s-au împrietenit cu Albrihtu Laschii 
voievodul Siraschii, carile daca i-au luat sama, cu toată nevoinţa au silitu ca 
să-l ducă la domnie, adeverindu-să Dispot că oricât va cheltui pentru 
dânsul, li va întoarce mai cu asupră chieltuiala. Acestea cuvinte 
înţelegându-le Laschii, s-au înfârtăţit cu dânsul. 


Când au otrăvit Alexandru vodă pre Dispot 


Înţelegând Laschii şi cu Dispot de multe asupreale ce făciia Alixandru 
vodă boierilor săi, gândiră că pe lesne să vor împrieteni cu o samă de boieri 
de ţară. Şi sfătuindu-să amândoi, au lăsat Dispot ca să strângă Laschii oaste, 
iară el făcându-să om prostu, fiind necunoscut, s-au dus în ţara, la Moldova. 
Că fiindu om cu minte mare, umblându cu taină pre la boieri, pre toți i-au 
făcut priieteni. Mai apoi umblându cu înţelepciune mare, s-au apropiiatu de 
au grăit şi cu Roxanda, doamna lui Alixandru vodă, care i-au fost soră bună. 
Roxanda au spus lui Alixandru vodă de dânsul și s-au rugatu să aibă 
socotinţă, nici Alixandru vodă i-au frântu voia, ci l-au priimitu. Mai apoi, 
după multă vreme, prepuindu-ș Alixandru vodă pre Dispot, l-au otrăvit pre 
ascunsu. Carile daca s-au priceput într-acesta chip otrăvit s-au dat la doftori, 
de s-au păzit şi nimica nu i-au fost. Iar Laschii în Ţara Leșască, zălojindu-și 
multe sate și ocine şi luundu bani dupre la alţii și strângiia oaste. lar Dispot 
daca au ieșit de la doftor, îndată au fugit în Ţara Leşască şi s-au dus la 
priietinul său, la Laschii şi i-au povestitu de toate câte petrecuse la 
Moldova. 


Când au purces Dispot şi cu Laschii întăi spre Țara Moldovei cu oaste 


Laschii voievoda Siraschii, daca au strânsu vreo 4.000 de oameni pre 
leafă luundu pre Dispot cu sine, au tras spre hranița Moldovei unde sosindu 
la Nistru şi gătindu-să sa intre în ţară, au prinsu véste Alixandru vodă, cum 
Dispot vine cu oaste leşască asupra lui şi au sosit la margine. Așa Alixandru 
vodă degrabu se găteaşte cu vreo patru zeci de mii şi le-au ieșitu înainte la 
Nistru, aşteptându pre Laschii şi pre Dispotu. 


Cându au venit veste la Alexandru vodă, cum că au murit Dispot 


Înţelegându Albrihtu Laschii şi cu Dispot cum Alexandru vodă le-au 
ieșit înainte la margine cu atâta putere, n-au cutezat să intre în ţară, ci s-au 
întorsu înapoi, cruțându-să pre altă dată şi au răşchirat oastea toată pre la 
sate, lăsândule cuvântu, cându le va da știre, să fie cu toţi gata. Iară pre 
Dispot l-au închis Laschii într-o taină a sa, unde niminea nu intra acolo, fără 
numai L.aschii și au scos cuvântu la gloate cum Dispot s-au războlit. 


Și aşa din zi în zi, arătându-să Laschii cu voie rea cătră toți pentru 
boala lui Dispot și umblându tristu, nu după multă vreme într-una de zile au 
ieșit Laschii afară la gloate, arătându-să posomorât la fată și cu haine negre, 
arătându-să jalnicu şi cu voie rea, mărturisindu cătră toți cum Dispot au 
murit. Şi au învăţat să grijască ce trebuie la pogrebanie şi au poruncitu de au 
făcut un sicreiu şi l-au băgat în taină, unde era Dispot şi au pus în sicriiu o 
piiatră mare și au smolit sicriiul bine, cum ar fi om mortu întrânsul, zicându 
că au smolit pre Dispot într-însul. Şi decii aducându preoți mulţi cu toate 
gloatile sale și cu multă jale au făcut îngroparea și au astrucat acel sicriiu. 


Decii vrându Laschii ca să crează cu toții că au murit Dispot, au trimis 
cuvântu şi scrisori în toate părțile, dându ştire de moartea lui Dispot. Iară 
pre ascunsu cum putea vitejaşte să gătiia. Şi fiindu acolo şi iscoadile lui 
Alixandru vodă şi văzându ei cu ochii lor, cum Dispot au murit și l-au 
îngropat, de sârgu au alergat la Alixandru vodă, ducându-i véste bună, cum 
Dispot au murit și au văzut cu ochii săi unde l-au îngropat și cum este 
Laschii jalnic pentru moartea lui Dispot. Crezându Alixandru vodă aceste 
cuvinte cu adevărat, cum au murit Dispot, cu mare dar au dăruit pre 
vestitorul acela şi bucurându-să că s-au mântuit de vrăjmașul său, au 
slobozit oştile pre acasă. 


Cându au mersu al doilea rându Laschii cu Dispot cu oaste spre Ţara 
Moldovei, asupra lui Alixandru vodă și s-au dat războiu la Verbiia, 

Albrihtu Laschii voievoda Siraschii, scoțându cuvântu în toate laturile 
cum Dispot au murit și înțelegându cum Alixandru vodă oștile sale le-au 
răschirat, află vreme prin demână ca să lovască fără veste de iznoavă asupra 


lui Alixandru vodă. Și de sârgu au trimis la porușnici, cum mai curându ca 
să să strângă oastea toată launloc. Unde dac-au adunat oastea, s-au aflat de 
toată 12.000 de oameni. Şi decii au zis Laschii lui Dispot să să scoale din 
morţi, adecă să iasă de la taină unde era închis. Şi de sârgu mergându spre 
hranița Moldovei, făr' veste au trecut Nistrul. Unde înțelegându așa degrabu 
socotitorii lui Alixandru vodă ce era la margine, de sârgu au alergatu la 
domnu său, la Alixandru vodă, de i-au dat știre cum Dispot îl împresoară 
fără veste și au intrat în ţară. De care lucru cu adevăratu ştiind Alixandru 
vodă că Dispot au murit, n-au crezut, ci au învăţat să taie capul aceluia ce 
au adus această véste, dându-i vină că face spaimă ţării, că el ştie bine cum 
Dispot au murit. Însă nesăvârșindu-să olăcarii viind unul după altul şi tot o 
véste spun, cum Dispot sosâște, înțelegându aceasta Alixandru vodă, 
deşteptându-să ca dintr-un somnu, un lucru aşa degrabu neavându di ce să 
apuca, fiind oastea rășchirată cineşi pre acasă, au apucat puşcile cu vreo 
1.500 de oameni, ce au putut strânge degrabu şi au ieșit înaintea lui Dispot, 
la Jijiia, la sat la Verbie. Și au tocmit pușcile împotriva podului, ca să poată 
sprijini pre Dispot. Unde făcându năvală mare pedestrașii lui Laschii, au 
apucat puşcile şi le-au întorsu spre oastea lui Alixandru vodă. Unde 
împresurându pre moldoveni cu focul pușcilor și din sineaţe cu gloanţile ce 
pica ca ploaia, de multe rane n-au mai putut suferi moldovenii, părăsindu 
pre domnu-său, pre Alixandru vodă, au dat dosul a fugi și au rămas izbânda 
la l6și. 


Iară Alixandru vodă, văzându-se golit şi părăsit de tot ajutoriul, au 
fugit în jos spre Huși și de acolo s-au dus la turci. Iar Laschii au tras la 
Suceava şi au aşizatu pre Dispot la scaun. Iară el nu după multă vréme s-au 
dus înapoi, lăsându lui Dispot oaste, joimiri și nemți şi unguri, ca să-i fie de 
apărare, dincătro va avea nevoie, iară lui să-i întoarcă toată chieltuiala ce au 
făcut pănă l-au așezat la domnie. 


Pentru izvodul amânduror cronicarilor leșăști şi de tocmeala lor 


Pentru acestu Dispot vodă letopiseţul cest moldovenescu foarte pre 
scurtu scrie, iară cronicarii cei leşăști spun mai deșchis și de ajunsu, măcar 
din ceputul lui Dispot nu spun amândoi într-un chip. lar mai apoi tot să 
tocmescu, că cu această dată tot au fostu izbânda la Dispot vodă, că au bătut 
pre Alixandru vodă și au apucatu scaunul. Unde daca s-au așezat la domnie, 


multe răotăţi făciia priste voia ţării, pre carile mai apoi nu l-au putut suferi 
boierii și ţara, văzându de la dânsul atâta pedeapsă și strâmbătate asupra lor, 
carile de-l vrea cruța Dumnezeu îndelungu la domnie, nu vrea putea fi într- 
altu chip, ca să nu primenească legea şi să nu răsipască ţara. 


Pentru aceia şi eu, văzând că de aicea înainte să tocmesc scrisorile la 
povâste amânduror cronicarilor, am silit de am împreunat scrisorile lor 
launloc; cronicarii aleg carele au scris. 


Cându s-au sfătuit Laschii ca să scoaţă pre Dispot vodă din domnie 


De această povâste scrie cronicariul Marţin Pașcovschii, cum Albrihtu 
Laschii voievoda Siraschii, daca au aşezat pre Dispot vodă la domnie cu 
multă a sa chieltuială, s-au dus înapoi la Ţara Leşască lăsându cuvântu lui 
Dispot vodă ca să-i trimiță tot ce au chieltuit pentru dânsul, să-și 
răscumpere satile şi ocinile carile zălojise pentru Dispot. Ci Dispot daca s- 
au văzut așezat la domnie, nimica de aceasta nu grijiia, ci numai de a 
prădarea și a face răotăţi în ţară, cele-și făciia. Așa întrându scârba intre 
dânșii, înțelegându Laschii de atâtea asuprâle și strâmbătăţi ce face Ţării şi 
lui nu-i plătește chieltuiala gândi ca să-l scoaţă din domnie. De care lucru 
daca s-au adunat la seim, la Petricov cu Dumitrașco Vișnoveţschii, carile şi 
acela era om cu putere mare și sfătuindu-să amândoi, au tocmit Laschii ca 
să-l ducă la domnie şi să scoață pre Dispot. De care lucru încredințându-să 
amândoi, nu după multă vreme s-au rădicat Vișnoveţschii cu oaste 
căzăcească şi au venit la Nistru, așteptându acolo și pre Laschii, ca să margă 
asupra lui Dispot. 


Când s-au sfătuit boierii Ţării Moldovei să scoaţă pre Dispot vodă din 
domnie 


Într-acâia vreme sfătuindu-să boierii ţării dimpreună cu episcopii, ce 
vor face cu acel risipitor de lege, că nu numa că calcă obicâele ţării şi face 
şi jafuri, ce și legea cu totul rămăsâse de batjocură. De care lucru cu toţii, 
mai cu denadinsul sfătuindu-să cu Tomşa hatmanul, ca să scoată pre Dispot 
din domnie și așa jurară pre Tomşa carile era cu inimă mare, ca să fie el 
începătoriu acestui lucru. 


(SIMION DASCĂLUL) 


Într-acâia vreme înțelegându boierii cum Dumitrașco Vișnoveţschii au 
venit la Nistru cu oaste căzăcească şi aşteaptă pre Laschii, vrându să vie 
asupra lui Dispot vodă și s-au sfătuit cu toţii și au ales ca să trimiță la 
dânsul, să-l pohtească să vie la domnie și să nu zăbovească, nici să vie cu 
oaste multe, că pot ei cu ţara să-i dea domniia fără oaste, nici să aşteapte pre 
Laschii, zicând că de va veni Laschii, va fi slava lui, iară nu a lui 
Vişnoveţschii. Văzându acâste cuvinte Vişnoveţschii și adeverinţa boierilor 
de ţară, au intrebat sfat de Pisatcenschii porușnicul său, cum va face, 
aştepta-va şi pre Laschii au ba, că boierii cei de ţară îl poftescu. Deci 
Pisatceschii negândindu-să de vicleșug, văzându atâta adeverinţă de la 
boierii țării, i-au zis să nu aștepte pre Laschii, ci să margă la domnie, deaca 
îl poftescu boierii, să nu fie lauda lui Laschii, ci a lor. Ascultându acesta sfat 
Vișnoveţschii s-au gătit cu vreo 500 de oameni, ca să vie spre ţară. 


Cându au prinsu de véste Dispot vodă că vine Vişnoveţschii asupra lui 


Scrie Bielschii cronicariul leşesc aceasta povâste: 


Tomşa hatmanul vrându să amăgească pre Dispot vodă, să-i rășchire 
oastea, ca să nu aibă cu ce să sprijini dispre vrăjmașii săi, arătându-să 
priietin, au spus lui Dispot vodă, cum Vișnoveţschii să găteaște şi vine 
asupra lui şi au sosit la Nistru și au chiematu întru ajutoriu şi pre tătari și 
încă adăogea de zicea că tătarii stau gata la margine și vor să intre în ţară. 


(SIMION DASCĂLUL) Cându au trimis Dispot vodă la Vişnoveţschii 
pentru pace 


Scrie cronicariul leșescu Marţin Pașcovschii că deaca au înţeles Dispot 
vodă de venirea lui Vişnoveţschii, știindu că dispre Laschii, de unde-i era 
toată nădâjdea, are scârbă mare, pentru ce nu-i întors6se chieltuiala, socoti 
că de acolo nu să va putea ajutori, înțelegându că și Laschii va să fie cu 
Vișnoveţschii asupra lui, neștiind nimica de vicleşugul boierilor săi, au 
trimis sol la Dumitrașco Vișnoveţschii pentru pace, giuruindu-i 1.000 de cai 
şi câteva mii de boi, numai să facă pace și să să întoarcă înapoi. De care 


lucru intrebându Vișnoveţschii sfat de Pisacenschii poruşnicul său, de la 
carile pentru sfatul lui mai apoi i-au venit toată răotatea asupra capului lui, 
că vrând Vişnoveţschii să facă pace pre cuvântul lui Dispot şi să să întoarcă 
înapoi, iară Pisacenschii tot l-au îndemnat ca să margă, zicându că deaca îl 
pohtesc boierii şi ţara, mai bine să fie el stăpân decât altul. Și așa 
Vişnoveţschii ascultându sfatul lui Pisatcenschii, nu făcu pace cu solii lui 
Dispot, ci s-au pornitu spre ţară, unde mai apoi și capul ş-au pus. 


Cându au trimis Dispot vodă să facă pace cu Laschii 


Văzându Dispot vodă că dispre Vişnoveţschii nimica nu foloseşte, au 
trimis iarăși la priietinul său, la Laschi, cu multă rugăminte, ca să-și 
întoarcă scârba dinspre dânsul și să nu-l lase la nevoia lui, ci să-i vie întru 
ajutor, să-l sprijinească dispre vrăjmașii săi şi ce va fi pohta şi chieltuiala 
lui, şi de întăi și de apoi, toată să i-o întoarcă și încă şi alte daruri multe i-au 
adeverit. Unde văzându Laschii rugămintea lui Dispot, fiindu şi Laschii 
atuncea sosit la Nistru, la marginea ţării, au chiematu pre toţi porușnicii săi 
şi au cetit cartea lui Dispot înaintea lor a tuturora. De care lucru intrebând 
sfat de dânșii: scoate-va pre Dispot din domnie, au sprijini-l-va dispre 
vrăjmașii săi ? Înţelegându poruşnicii acâstea cuvinte, văzând că şi 
Vişnoveţschii nu i-au așteptatu, precum le era tocmeala, ci au intrat în ţară, 
au sfătuit pre Laschii să nu lase pre Dispot la nevoie, de vreme că mai 
nainte cu ajutoriul lui l-au așezat pre Dispot la domnie, zicându că de va ieşi 
Dispot din domnie și chieltuiala lui Laschii va fi pierită. Iară de va fi Dispot 
la domnie, tot este cu nădâjde că-i să va întoarce cheltuiala. De care lucru 
luundu L.aschii acesta sfat, au purces ca să apere pre Dispot vodă. Unde au 
venit Laschii la ţermurile Sirâtiului cu patrusprăzâce mii de oameni. 


Cându au viclenit Tomșa hatmanul pre domnu-său, Dispot vodă şi 
oastea i-au răsipit 


Simion Dascălul: De această poveste scrie Bielschii cronicariul 
leşescu. 


Intr-acâia vreme înțelegându Tomșa hatmanul cum Vișnoveţschii au 
intrat în ţară, află vreme ca să viclenească pre domnu-său, Dispot vodă, şi 
mârse de-i spuse de venirea lui Vişnoveţschii, zicându că au chiemat și pre 


tătari într-ajutoriu și au intratu în ţară. Așa spăimântându-l cu acestea 
cuvinte, au poftit să-i dea lefecii lui ce avea, că era nemți, unguri, l6și și 
oameni streini, ca să iasă cu dânșii împotriva tătarilor, zicându că de va 
putea opri tătarii, să va întoarce de sârgu înapoi şi pre Vişnoveţschii pre 
lesne va sprijini, că pănă la aceia vreme să va strânge și ţara și pre lesne să 
vor curăți de vrăjmaşii săi. Crezându Dispot acâstea cuvinte, datu-i-au 
slujitorii săi n&mţii, fără pedestrime, carii i-au oprit lângă sine, pre carii era 
nedejdea. 


(SIMION DASCĂLUL) Cându au pierit nâmţii lui Dispot 


Aicea nu să potrivesc la poveste cronicarii leşeşti. Cronicariul leşescu 
Marţin Paşcovschii scrie că s-au rădicat lanoșu craiul ungurescu întraceia 
vréme cu câtăva oaste și apropiindu-să la hranita Ardealului suptu munţi, 
înţelegându de aceasta boierii moldovenești, fiindu vicleni domnusău, avură 
prileju ca să împuţineze oastea lui Dispot vodă, ca să trimiţă oastea dispre 
hranița ungurească, să fie de strajă. Şi așa au trimis Dispot nemții săi, carii 
era slujitori la dânsul şi pre o samă de moldoveni. Şi cu dânșii au trimis pre 
Tomşa hatmanul și pre Moţoc vornicul și alţii cu dânşii, carii avându 
viclenie ascunsă la inima sa asupra domnului său, au învăţatu cu taină pre 
moldoveni, carii noaptea, daca au adormit nâmţii, i-au împresuratu 
moldovenii şi pre toţi i-au tăiatu, ne avându ei nici o grijă dispre soțiile sale. 


Într-acâia vreme fiindu Dispot vodă închis în cetatea Sucâvii de frica 
lui Vișnoveţschii, că nici Vişnoveţschii nu era departe, de sârgu s-au vârtejit 
Tomşa cu Moţoc și cu moldovenii și au încunjurat cetatea, că ungurii lui 
Dispot încă-i plecase Tomşa spre sine. Iară Dispot vodă numai ce rămăsese 
cu pedestrași. Și puindu Tomşa strajă pregiur cetate, au ieșit înaintea lui 
Vişnoveţschii la Sirâtiu, cum să va pomeni mai jos. ==Simion Dascălul: 
Bielschii cronicariul leșescu această povâste ce scrie mai sus pentru 
moartea acestor nemți nu o scrie așa precum o scrie Marţin Pașcovschii, ce 
scrie ==într-alt chip, de să tocmâşte cu létopisețul cestu moldovenescu, cum 
vei vedea, cetin du înainte 


Tomşa hatmanul, daca ș-au tocmitu lucrurile sale cele de viclenie 
dispre domnu-său, Dispot vodă, înţelegându că Vişnoveţschii va să intre în 
ţară, datu-i-au ştire de Vişnoveţschii cum vine, zicându că au chiemat într- 


ajutoriu şi pre tătari, carii au intratu în ţară şi au poftitu să-i dea lefecii lui, 
n6mţii, ca să iasă cu dânşii împotriva tătarălor şi apoi să va întoarce 
împotriva lui Vișnoveţschii. De care lucru ascultându-l Dispot vodă, datu-i- 
au lefecii săi, n&mţii, pe carii daca i-au apucat Tomşa la mâna sa, au purces 
cu oaste în jos și au trecut Prutul pre la Frăţilâni şi tabăra ş-au pus la sat la 
Săpoteni. Și daca s-au așezat acolo, la vreme de mas, Tomșa și cu alţi 
împotrivitori ai săi au sfătuit în ce chip vor putea pleca nemții, ca să fie 
întru una cu dânșii asupra lui Dispot. Ce ştiind că nemţii unde slujăscu, cu 
direptate slujăsc domnu-său și nu pre lesne îi vor pleca, ci aflară să trimiţă 
iscoade pre ascunsu, să nu ştie nâmţii, să să facă a să duce împotriva 
tătarilor, mai apoi întorcându-să, să aducă véste bună, cum tătarii s-au 
întorsu înapoi. Și cându fu a doao zi, făcură véste că s-au întorsu tătarii şi 
pentru bucurie ziseră boierii să să veselească toți și cinstiră pre nemți, pănă 
îi îmbătară şi priste noapte îi uciseră pre toţi. 


De domniia lui Ștefan vodă 'Tomșea, 7071 (1563) avgust 


Iară a doao zi dimineaţa, după sfatul ce sfătuisă boierii şi uciseră pre 
acei némți ai lui Dispot vodă, cu toţii rădicară domnu pre Tomşa hatmanul 
şi-i puseră nume Ștefan vodă. Dâcii degrabu purcesiră spre Suceava, ca să 
încunjure cetatea, pănă nu prinde de veste Dispot vodă. Și daca sosiră la 
cetate, avându ştire cum soseşte și Vișnoveţschii, puse strajă pre lângă 
cetate şi încă de acâstea Dispot vodă nimica nu ştiia. Tomşa au ieşitu 
înaintea lui Vişnoveţschii, la podu la Vercicani, pre Sirétiu. 


(SIMION DASCĂLUL) Cronicariul Marţin Paşcovschii 


Acolea tocmindu-și Tomşa oastea sa în doao polcuri, vrându să înșale 
pre cazaci, au pus un polcu de o parte de pod, altu polcu de altă parte de 
pod, dându-le învăţătură într-acesta chip: daca să vor înşira cazacii la pod, 
atuncea să-i lovască fără véste de doao părţi, cum s-au și tâmplatu. Însă mai 
nainte cu o zi au trimis Tomşa olăcari înaintea lui Vișnoveţschii, dându-i 
véste cu înşelăciune cum mâine dimineaţă vor ieși boierii toți înainte-i, de i 
să vor închina și vor merge cu toții asupra lui Dispot. De care lucru 
înţelegându Vișnoveţschii această véste, cu mare bucurie au purces a doao 


zi, aşteptându să-i iasă boierii înainte, să i să închine. Unde mai apoi, cu 
mare înșălăciune s-au înșelat. 


Simion Dascălul: Bielschi și Marţin Paşcovschii amândoi cronicarii 
leșăşti scriu 


Aşteptând Tomşa pre Vişnoveţschii cu oaste tocmită la pod, la 
Vercicani, iată au sosit şi Vişnoveţschii cu cazacii săi. Ci Vişnoveţschii nu 
veniia ca la un răz boiu, ci ca la o domniie deșartă de stăpâni, cu puţini și 
încă el fiind bolnav de sănătate. Şi acopierindu-i negura deodată, Tomșa cu 
oastea sa cea tocmită făr' véste i-au lovit, de i-au spart și i-au răsipit. Și pe 
mulți i-au prinsu vii, unora le-au tăiat urechile și i-au slobozit, pre alţii 
dimpreună cu domnu său, Dumitrașco Vișnoveţschii, i-au trimis la 
împărăție. Că Vişnoveţschii neavând nădejde de o poticală ca aceia și fiind 
negata, lovindu-i Tomşa fără véste, pierdu Vișnoveţschii războiul și au dat 
dosul a fugi. Şi văzându că nu va scăpa, că era slabu de boală, au intrat într- 
o căpiţă de fân, la un sat la Botăşani. Viindu un popă la fân, să-l încarce, l- 
au aflat ascunsu şi l-au dus la Tomșa, de l-au închinatu. Mai apoi, precum s- 
au pomenitu mai sus, l-au trimis la împărăție dimpreună cu cumnatu-său, 
Pisatcenschii, de i-au închinat. 


De moartea lui Dumitrașco Vișnoveţschii 


Aducându oamenii 'lomşii pe Dumitrașco Vișnoveţschii și pre 
cumnatu-său Pisatcenschii la împărăție, au dat peste oamenii lui Alixandru 
vodă, carii veniia să ia ţara cu cărțile împăratului. Că împăratul auzindu de 
atâtea amestecături ce să fac în ţară şi să scoală unul preste altul, nu suferi, 
ci dede domniia iarăși lui Alixandru vodă Lăpuşneanul, și scaunul cel 
dintăi. Așa daca timpinară ducându pre Dumitrașco şi pe Pisacenschii la 
Țarigrad, îi luară din mâinile oamenilor Tomșii şi-i trimiseră de i-au 
închinat de la Alexandru vodă, zicându că ţara pohteşte pre dânsul și în 
nădejdea lui au făcut slujba împăratului. Iară împăratul pre Vișno veţschii şi 
pre Pisacenschii i-au pus în cârlige dispre Galata și acolo au trăit vii, pănă a 
treia zi, cu multe sudălmi și ocări spre Mehmet. Mai apoi turcii, ca într-o 
proșcă săgita într-înșii, de-i umplea de săgeți și aşa s-au sfârşit viiaţa lor. 


Cându au mersu Ştefan vodă Tomşa asupra domnului său, Dispot vodă 


Ștefan vodă Tomşa, după izbândă cu noroc ce au bătut pre 
Vișnoveţschii, de iznoavă s-au întorsu spre Suceava. Și strângându ţara, au 
încunjurat cetatea unde era închis Dispot vodă şi au apropiiat pușcile, de o 
bătiia. Într-acâia multă gâlceavă şi hreamăt să auziia dinlontru, că Dispot 
prepuind de viclenie pe căpitanul pedestrașilor, anume Dervici Pătru, că s- 
au ajunsu cu Tomșa şi va să-i dea cetatea, au scos sabiia şi l-au omorât. Într- 
acâia slujitorii văzându năpastea și moartea căpitanului lor, mare zarvă 
făcură şi întăi să ispitiia să omoară pre Dispot vodă, apoi să sfătuiră că vor 
zice că nu pentru căpitanul l-au omorât, ce au viclenit pre domnu-său și s-au 
lăcomit de au luat bani de la Tomşa vodă. Şi aşa rupseră sfat ca să trimiță să 
le jure Tomşa să fie ei slobozi, iară ei să-i deşchiză cetatea și să hălăduiască 
ei şi de nume de viclenie să să curățască. Așa luundu adeverinţă de la 
Tomşa, au deșchis cetatea. 


De moartea lui Dispot vodă eriticul 


Dispot vodă, dacă văzu că l-au viclenitu toți boierii și l-au părăsit toți 
slujitorii şi ţara s-au rădicat asupra lui şi ajutoriu de unde avea nădejde, de 
la priietinul său, de la Laschii, nu-i vine, așa văzându pierirea lui sosită la 
capul său, îmbrăcatu domnește au ieșit afară din cetate, mai sus de Suceava, 
la Ar€ni, unde era ţara adunată și să închină Iomșii. Iară Tomşa cu multe 
cuvinte l-au mustrat, aducându-i aminte de multe lucruri fărădelâge ce 
făciia, că nu numai ţara pustiiește şi bisericile dizbrăca, ce și de lege își 
râdea. Cu acestea cuvinte mustrându-l Tomşa, l-au lovit cu buzduganul și 
decii toată oastea s-au lăsat la dânsul, unde acopierindu-l mulțimea, cu 
multe rane i-au pătrunsu trupul. Şi aşa au fost sfârșitul lui Dispot vodă, după 
ce au domnitu trei ani, noiemvrie. Décii s-au lăsat în pedestrime, de i-au 
tăiat şi i-au snopit, unora le-au tăiat urechile și nasurile. 


(SIMION DASCĂLUL) Cându au trimis Ştefan vodă Tomşa la Laschii 
voievoda Siraschii să să întoarcă înapoi. Marţin Paşcovschie 
cronicariul scrie: 


Într-acâia vr&me cându au pierit Dispot vodă la Suceava, iată sosise și 
Albrihtu Laschi voievoda Siraschi la ţermurile Sirâtiului, carile veniia întru 
ajutoriu lui Dispot vodă cu 14.000 de oameni, ci nimica nu i-au folosit, că 
cumu-ş suntu l6şii de să gătează princet, pănă a veni Laschi să apere pre 
Dispot vodă, iară Tomșa au înşelat pre Dispot vodă, de i-au împărţit oastea 
şi i-au omorât nemţii și decii au bătut pre Vişnoveţschi, mai apoi i-au 
omorât şi pre Dispot. Decii înțelegându Tomşa de venirea lui Laschi, au 
prinsu pre căpitanul n&mţilor celor pedestri, de i-au tăiat nasul și urechile și 
l-au dezbrăcat de haine și l-au trimis la Laschi, să-i spuie că au pierit Dispot 
vodă, iar el de va mai veni, cum au păţit Vişnoveţschi, așa va păţi și el și 
cum au păţit oamenii lui Dispot, aşa vor păţi oamenii lui, că ţara nu este fără 
cap, cumu-i pare lui. lar de-i este voia să-i fie oamenii fără nas şi fără 
urechi, cumu-i acel neamţu el să vie. Acestea toate daca le-au spus neamţul 
lui Laschi, au intrebat sfat de poruşnicii săi, cum va face. Ci poruşnicii i-au 
zis lui că, daca au pierit Dispot vodă, pentru carile mergea ei să-l apere, şi 
chieltuiala lui Laschi au pierit: "N-avem noi ce căuta, să umblăm pe la 
Suceava, ci să ne întoarcem înapoi”. Însă nu-și putură afla cale curată să să 
întoarcă, pre urmă pre unde venise să temea de vicleșug, să nu le iasă 
înainte oamenii Tomșii, să pață mai rău decâtu Vişnoveţschii. Pre la Codrul 
Cozminului să temea să treacă de ţărani, înțelegându de dânșii, să nu 
săciuiască pădurea asupra lor, să pață mai rău decât Albert craiu. Mai apoi 
ş-au aflatu cale, să să întoarcă pre urmă, pre unde au venit. Socotiră de vor 
şi ieşi vrăjmașii lor înainte, să vor apăra din sinéțe şi să vor sprijini din arme 
şi vor hălădui. Carii daca s-au întorsu înapoi, pre multe lucruri le făcea 
țăranii năvală cu îmblăcie şi cu coase. Ci nimica nu le-au stricat, intregi au 
hălăduit în ţara sa, numai unul dintr-înşii au pierit. Această dobândă au făcut 
Laschi de la Dispot vodă, pentru mult bine ce-i făcuse şi-l așşezase la 
domnie. 


Războiul lui Ștefan vodă Tomșa, cându s-au bătut cu Mircea vodă, 
domnul muntenescu, la Milcov, vă leatul 7072 (1564) 


Într-acâia vreme Mircea vodă, domnul muntenescu, înţelegându de 
atâta amestecături ce să făcea intre domnii Moldovei, gândi ca să să 
ispitească să apuce ţara, să fie suptu ascultarea sa, socotindu că pre lesne o 
va dobândi, pentru împărechiierea ce era intre călăraşi şi intre pedestrași, 
alta și pentru supărarea ţării ce făcuse Dispot vodă. Gândi că fiindu slăbită 


de răotăţi, nu va avea cine să-i stea împotrivă, alta că și domniia Tomșiei 
este neașezată, că steag de la împărăție încă nu-i venise. Așa Mircea vodă 
cu toată oastea sa s-au pornit asupra 'Tomșii. Ci Tomşa prinzându de véste, 
de sârgu s-au gătit şi i-au ieșit înainte la Milcov şi dându războiu, au bătut 
pre Mircea vodă şi decii s-au întorsu la leşi. 


De această poveste ce au bătut Tomșa spre Mircea vodă, cronicariul cel 
leşesc nu scrie, ce-n l6topisețul acestu moldovenescu să află această 
povâste. 


A doa domnie a lui Alixandru vodă Lăpuşneanul, carile apoi au tăiat 47 
de boieri, 7072 (1564) 


Într-acâia vr&me înţelegându sultan Suleiman împăratul turcescu de 
atâta amestecături ce să fac în Ţara Moldovei şi să scoală unii spre alții, nu 
suferi, ci dede domniia iarăşi lui Alixandru vodă Lăpuşneanul. Iară Ştefan 
vodă, daca omori pre Dispot vodă la Suceava și bătu pre Mircea vodă la 
Milcov, să întoarse la Iași și gătind ca să trimiţă boieri și oameni de ţară la 
împăratul, să-i ceaie steag, veniră-i olăcarii de-i dede de domniie véste, cum 
este dată lui Alixandru vodă și el au venit la Brăilă și să gătește ca să intre 
în ţară. Înţelegându dé aceasta, Ștefan Tomşa vodă să sfătui cu boierii săi ce 
vor face și aflară ca să trimiţă să margă la Alixandru vodă oameni juraţi de 
la ţară, să-i spuie că ţara nu-l va, nici-l iubescu şi de acolo să treacă la 
împărăție şi pănă nu le va veni răspunsul, să nu-l lase pe Alixandru vodă ca 
să intre în ţară. 


Deaca au mersu solii Tomşii și i-au spus, zic să le fie zis Alixandru 
vodă: „De nu mă vor, eu îi voiu pre ei şi de nu mă iubescu, eu îi iubescu pre 
dânșii și tot voiu merge, ori cu voie, ori fără voie". Decii pre soli i-au oprit 
şi au trimis hochimurile împăratului la tătari, de au acopierit ţara ca un roiu, 
prădându și arzându. De altă parte el au intrat cu turcii și cu oastea ce au 
avut lângă sine. Văzându Tomșa vodă că împotriva acei puteri nu va putea 
sta, cu sfetnicii săi, cu Moţoc vornicul şi Veveriță postelnicul şi cu 
Spanciog spătar, au trecut în Ţara Leşască și s-au așezat la Liov, după ce au 
domnitu 5 săptămâni. 


(AXINTE URICARIUL) 


lară la un létopisețu sârbescu scrie păn' la patru luni că au fostu 
domniia lui. 


După ce s-au aşezat Alixandru vodă al doilea rându la scaun şi de 
moartea lui Ştefan vodă Tomşa 


Alixandru vodă Lăpuşneanul, daca au dobândit scaunul său la Iași şi s- 
au aşezat al doilea rând la domnie, scos-au ceaușu împărătescu pre un turc 
mare, de au trimis cu pâră la craiul leşescu, pohtindu pre viclenii săi, pre 
Tomşa și pre soțiile lui. Craiul pentru pacea ce avea cu turcul, a doao și 
pentru multă pâră ce-l părâia l6şii pentru moartea lui Vișnoveţschi și pentru 
sluţiia a mulți ce făcuse, au trimis pre sluga sa, pre Crasiţschii la Liov, de i- 
au tăiatu capul Tomșii și lui Moţoc, vornicul şi lui Spanciog spătariul și lui 
Veveriţă postelnicul, pre carii i-au îngropat afară din târgu, la mănăstirea lui 
sfeti Onofrie. Și așa au fost sfârşitul Tomşei. 


Cându au omorât Alixandru vodă 47 de boieri 


Alexandru vodă daca s-au curăţit de toată grijă denafară și au adus pre 
doamna să Roxanda și pre fii săi din [ara Muntenească, au vrut să să 
curăţască şi de vrăjmaşii săi cei din casă, pre carii prepusese el că pentru 
vicleșugul lor au fost scos din domnie ș-au învăţatu cu taină într-o zi lefecii 
săi, pe carii au avut streini, de i-au supus în curte cea domnească, în laşi. Și 
i-au chiematu pre obicâiul boierilor la curte, carii făr nici o grijă şi de 
primejdie ca aceia negândindu-să, daca au intrat în curte, slujitorii, după 
învăţătură ce au avut, închis-au poarta și ca nişte lupi într-o turmă făr' de 
nici un păstor, au intrat într-înșii, de-i snopiia şi-i junghiia, nu numai boierii, 
ce şi slujitorii. Nici alegea pre cei vinovaţi, ci unul ca altul îi puneau suptu 
sabie, cădea mulțime, dipre zăbrele săriia afară, de-și frângiia picioarile. Și 
au pierit atuncea 47 de boieri, fără altă curte, ce nu s-au băgat în samă. Şi 
aşa după atâta nedumnezeire, îi păriia că ş-au răscumpărat inima. 


Nacazanie, adecă învăţătură și certare celor mari şi puternici 


Pre Moldova este acest obiceiu de pier făr' de număr, făr' de judecată, 
făr' de leac de vină, însăș păraște, însăşi umple legea şi de acesta noroc 


Moldova nu scapă, că mai mulți suntu de le este drag a vărsa sânge 
nevinovat. Apoi zicu şi dau vina lăcuitorilor că suntu viclâni. Dară cui nu 
este urât a muri, cine n-ar pofti să vieţuiască ? Place-le lor viaţa, alţii încă 
nu o ar lepăda; crezu, mai bine pentru dragostea decât de frică să-i slujască. 
Iani, de s-ar învăţa cei mari de pre niște muște fără minte, cumu-ș ţin 
domniia, cum este albina, că toate-şi apără cășcioara şi hrana lor cu acile și 
cu veninul său. lară domnul lor, ce să chiiamă matca, pre niminea nu 
vatămă, ci toate de învăţătura ei ascultă. Mai bine ar fi pentru blândeţe să-l 
asculte și să-l iubască și cu dragoste să-l slujască, decât de frică și de groază 
să i se plece. Că cela ce-i este voia să să teamă atâta norod di un om, 
trebuieşte și el să să teamă de toţi, că tot vărsătoriul de sânge de frică face 
să-i ia spaima și să să teamă toţi de dânsul, ci ar putea face cu blânde. Ci 
de acestea destulu-i. 


Când au răsipit Alexandru vodă cetăţile din Ţara Moldovei 


Alixandru vodă vrându să intre în voia turcilor, precum să făgăduisă 
înaintea împăratului că va răsipi toate cităţile din Ţara Moldovei, numai să-i 
dea domniia, văzându împăratul atâta amestecături ce să făcea în țară, gândi 
ca să slăbească ţara din temelie, să nu să afle apărături și lăsă cuvântu că 
cine va răsipi cetăţile din Ţara Moldovei, aceluia va da domniia. Deci 
Alixandru vodă făcându pre cuvântul împăratului, umplându toate cetățile 
de lemne, le-au aprinsu de au arsu și s-au răsipit, numai Hotinul l-au lăsat, 
ca să-i fie apărătură dispre leaşi. 


Invăţătură şi certare 


De acesta lucru cunoaștem că nici un bine nu au făcut ţărâi, că vasul 
cel fără de fund, măcară câtă apă ai turna într-însul, nu-l mai poţi umplea, 
aşa şi turcul, de ce dai mai mult, de acâia îţi face mai multă nevoie, că el 
darul îl scrie obicină, mai apoi de n-ai vrea să-i dai, numai ce-ţi caută ca să-i 
dai. 


Vă leato 7073 (1564) septevrie 23, Theofan ucenicul lui Macarie, ce 
era din tinerețe episcop, l-au pus Alixandru vodă mitropolit la Suceava. 


7074 (1565) iunie, într-acest an s-au rădicat din Țara Ungurească 
asupra lui Alixandru vodă un Ştefan pe poreclă Măzgă cu mulţi haiduci de 
s-au fost făcând os de domnu, strângându și păstori şi altă adunătură, au 
intrat în ţară smomindu pe oameni, ca să i se închine și să-l ducă la domnie. 
Ci Alixandru vodă daca au înţeles, au trimis împotriva lui slujitorii săi, carii 
l-au timpinat mai din sus de Cetate Neamţului şi dându-i războiu, l-au bătut 
şi oamenii i-au răsipit, iară pe carii i-au prinsu vii, le-au tăiat nasul și 
urechile, iară el au scăpat prin munţi, pedestru. 


De moartea lui Suleiman împăratul turcescu, 7075 (1566) septevrie 26 


Suleiman împăratul turcescu s-au rădicat cu mulțime de oaste și s-au 
dus asupra nemților în anii 7075, iar de la Hristos 1566 şi multă pradă au 
făcut. Mai apoi fiind acolo apucat de boală, au murit, după ce au împărăţit 
44 de ani. 


(AXINTE URICARIUL) 


Iară la hronograful grecescu scrie că au împărăţit 47 de ani şi este mai 
de crezut. 


Și după moartea lui au stătut împărat fiiu său sultan Selim. 
De moartea lui Alixandru vodă Lăpuşneanul, 7076 (1568) 


Alixandru vodă căzu în boală grea și-și cunoscu moartea și chiemă 
episcopii şi boierii și toată curtea, de i-au învăţat înaintea morţii și le-au 
arătat moşan pre fiiu-său Bogdan vodă, ca să-l puie pre urma lui la domnie. 
Iar el, daca au umplut treisprăzece ani i pol a domniei sale, și cei dintăi şi 
cei de apoi, au răposat. 


Zic unii că şi moartea lui Alixandru vodă au fost cu înșălăciune, că el 
mai nainte de moartea lui, văzându-să în boală grea ce zăcuse și neavându 
nădejde de a mai firea viu, au lăsatu cuvântu episcopilor și boierilor, de-l 
vor vedea că este spre moarte, iară ei să-l că lugărească. Decii văzându-l ei 
leşinându şi mai multu mort decât viu, după cuvântul lui, l-au călugărit şi i- 


au pus nume de călugărie Pahomie. Mai apoi, daca s-au trezit și s-au văzut 
călugăr, zic să fie zis că de să va scula, vă popi și el pre unii. Mai apoi 
episcopii şi boierii înțelegându acestu cuvântu și mai cu denadinsul 
Roxanda, doamnă-sa, temându-să de un cuvântu ca acesta, carile era de a-l 
şi crederea, ştiind câtă groază şi moarte făcusă mai nainte în boierii săi, 
temândusă doamnă-sa să nu pață mai rău decâtu alţii, l-au otrăvit şi au 
murit. Şi cu cinste l-au îngropat în mănăstirea sa, Slatina, ce este de dânsul 
zidită. 


Acestu Alixandru vodă, zic cum că au fost scoțându ochii oamenilor și 
pre mulţi au sluţit în domniia lui. 


De domniia lui Bogdan vodă ficiorul lui Alixandru vodă Lăpuşneanul, 
7076 (1568) mart 


După moartea lui Alixandru vodă, fiind cocon brudiu Bogdan vodă, de 
15 ani, cu toţii l-au rădicat domn. Lucrurile ţării le otcârmuia mumă-sa, 
Roxanda, că era o fămee destoinică, înțeleaptă, cu dumnezeire, milostivă şi 
la toate bunătăţile plecată. Și au domnit cu fiiu-său dinpreună, doi ani şi 
noao luni şi asuprind-o boala, au mersu și ia pe urma moşilor săi, în anii 
7078 (1570) noiemvrie 12, și s-au îngropat în mănăstirea Slatinii, unde și 
domnu-său Alixandru vodă. 


Cându au clevetit pre Bogdan vodă vrăjmașii săi la împărăție, de l-au 
mazilit împăratul 


Daca muri Roxanda doamna lui Alixandru vodă şi rămasă domniia pre 
fiiu-său Bogdan vodă sângur, el cumu-ș era blându și cucernic aşa tuturora 
arăta direptate, de să vedea că nimica nu s-au dipărtat de obiceiul tătâne- 
său. Nici de carte era prost, la călărie sprinten, cu sulița la halca nu pre 
lesne vrea avea protivnic, a săgita din arc tare nu putea fi mai bine. Numai 
ce era mai di treabă domnii lipsiia, că nu cerca bătrânii la sfat, ci de la acei 
tineri din casă lua învăţătură, iubiia glumile și măscăriile și jocuri 
copilăreşti. Mai apoi lipi de sine léşi de-i era și de sfat şi de a bate halcao cu 
sulița, răsipind averea domnească. Deprinzându den zi în zi aşa, năpusti 
trebile țărâi, că pre cât îl iubiia întăi, pre atâta îl urâsă apoi. Mai pre urmă 
acâste lucruri cu hulă trăgându-să la urechile vrăjmașilor la împărăție, nu 


cum era, ci mai pre sus le adăogea. Intrându în urechile svetnicilor 
împărătești, aflându vreme şi ei să-și umple pungile, dat-au știre 
împăratului. De care lucru mai cu deadinsul daca au înţeles împăratul de 
niște cuvinte ca acâstea, au socotit să-l scoaţă și au trimis la Rodos, de au 
adus pre Ion vodă, carile era de minte ascuţit, de cuvântu gata și să vediia 
că-i harnic, nu numai de domnie, ce și altor ţări să fie cap mai mare. 


De domniia lui Ion vodă, ce-i zic Armeanul, carile mai apoi turcii l-au 
rupt cu doao cămile, 7078 (1570) 


Acest Ion vodă unii zic că au fost ficior de armean, alții zic că au fost 
ficior unui Ștefan vodă. 


(AXINTE URICARIUL) 
Aşa să află el scris la uricile lui. 
(SIMION DASCĂLUL) 


Iară Marţin Pașcovschii cronicariul leşescu scrie că au fost acest Ion 
vodă din Mazoviia, din Țara Leşască. 


lar cu adevărat nu să ştie, nici-l arată al cui ficior este. Într-acâia 
vreme, Selim împăratul, ficiorul lui Suleiman împăratul turcescu, 
înţelegându de Bogdan vodă că s-au împrietenit cu l6șii și va să-şi mărite 
surorile dupre léşi şi el încă va să ia fată de leah, socoti să nu să cumva 
lepede dispre dânsul și să să lipască spre aceia parte şi să închine ţara, mai 
apoi să nu aibă mai multă gâlceavă cu l6şii. Ci mai cu deadinsul socoti să 
mazilească pre Bogdan vodă și au trimis de au adus pre loan vodă de la 
Rodos și i-au dat domniia la Moldova. 


Carile daca au luat steag de la împărăție, au purces spre ţară cu oaste 
turcească. lar Bogdan vodă, daca au înţeles de venirea lui Ion vodă, îndată 
au trimis la boieri în Ţara Leşască, pre care şi-i făcusă priietini, ca să-i 
trimiță oaste, să nu lase pre vrăjmașul său să intre în ţară. Și de nu vrea fi 
pripit şi loan vodă cu oastea turcească și tătărască, nu pre lesne s-ar fi aşăzat 


la domnie, că pănă a veni ajutoriul leșescu, loan vodă au căzut cu oaste în 
țară. lar Bogdan vodă văzându că-l împresoară vrăjmașul său, i-au dat cale 
şi s-au dus la Hotin. 


Iară Ion vodă pre postul cel mare au venit în lași și au şăzut în scaun în 
luna lui martie, în anii 7080 (1572). Şi arătându-să groaznic ca să-i ia 
spaima toţi, nu de alta să apuca, ci de cazne groaznice și vărsări de sânge și 
tăie pre Ionașco Zbiera în zioa de Paşte și multe cazne făciia. 


Războiul lui Ion vodă cu Bogdan vodă 


Ion vodă ştiind pre Bogdan vodă la Hotin că nu doarme, ci strânge 
oaste împotriva lui, strâns-au și el ţara şi oaste turcească încă avea. lar 
Bogdan vodă au tras ajutoriu din Țara Leşască, că mulţi priieteni avea, că şi 
cumnațţi îşi făcusă, că o soră o dideasă după Panevschii, alta o tocmisă după 
Zborovschii şi el încă tocmisă să ia fata lui Tarlo, de nu ar hi schimbatu-să 
norocul. Și așa daca au dobânditu la vreo 2.000 de leşi și Mieliţschii 
hatmanul venise cu capul său, de era oaste pre mâna lui și Sinavschii 
voievod rusescu și alţii, ş-au trimis de au intrat în ţară şi s-au lăsat spre Prut. 
De acolo au trimis de au adus pușcile de la Hotin şi s-au pogorât la 
Ştefăneşti. Acolo au prinsu de véste că și straja lui Ion vodă nu este departe 
şi au trimis o samă de dânșii înainte să vază, carii au dat la Prut spre 
moldoveni. Ei după învăţătură ce au avut, războiu n-au dat, ci au trecut 
Prutul pre de ceia parte şi s-au lăsat în jos, de mergea moldovânii de pe 
ceasta parte de Prut, leşii pe de câia parte. A doao zi și de harțu s-au ispitit. 
Ce moldov&nii tot s-au dat înapoi spre temâiu, unde era cu turcii launloc 
strânși. Și apropiindu-să spre laşi, s-au arătat oastea toată a lui Ion vodă și 
era vreme atuncea joi după Rusalii. Văzându Mieliţschii hatmanul atâta 
mulțime de oaste nainte, să făciia într-o zi a cerca vadul la Prut, să treacă 
spre oastea lui Ion vodă. Și daca au înserat, s-au întorsu înapoi. A doao zi, 
daca au dat moldovenii că l6șii au dat dos a fugi, s-au lăsat după dânșii a-i 
goni. Şi daca i-au ajunsu, în multe locuri s-au bătut și mulţi au pierit de 
îmbe părţile și din moldoveni şi din leşi. Iară a-i răsipi nu i-a putut. Mai 
apoi cu toată nevoinţa au silit să-i spargă şi nu i-au putut, nici la trecătoare, 
nici la Nistru suptu cetate nimica nu le-au putut strica, că cetatea fiind pre 
mâna lor, pre dânşii îi rășchira, iară pre sine să apăra. Acolo le venise l6șilor 
într-ajutor lazloveţschii hatmanul cu 800 de oameni, ci i-au întâmpinat la 


trecătoare. Ci văzându că nu le-au slujit norocul, s-au lăsat atuncea ca să să 
găteaze mai bine pre altă dată. Ci Bogdan vodă, bolnăvind de ochi, de nu 
gândiia de domnie, ci de nevoia sa, s-au tras la Moscu, unde și moarte i s-au 
prilejit acolo. Toată domniia lui Bogdan vodă au fost un an și trei luni, fără 
cât au mai domnit și cu mumă-sa, doamna Roxanda. 


(SIMION DASCĂLUL) 


Această poveste ce scrie mai sus, că au venit l6şii cu oaste asupra lui 
Jon vodă, scrie mai deșchis şi de ajunsu Marţin Pașcovschii cronicarul 
leşăscu, însă noi n-am vrut să însemnăm aicea, iară cui va tribui să ştie mai 
cu adevărat, acolo sa citească şi va afla. 


Cându s-au așezat Ion vodă la scaun 


Ion vodă, după izbândă cu noroc ce goni pre vrăjmaşii săi din ţară, să 
așeză la domnie, carele dintăi la toate era pre voia ţărâi, iară mai apoi pre 
toți i-au covârşit cu vrăjmășiia lui și cu morţi groaznice ce făciia. Și vrându 
să ia agonisita tuturora, nu cu alt meşteşug, ci cu vărsare de sânge și din zi 
în zi izvodiia feliuri de munci noao. Băgat-au în foc de viu pre vlădica 
Gheorghie, de au arsu, dându-i vină de sodomie, auzind că are strânsură de 
avuţie. Mitropolitul Theofan n-ar fi ieșit intreg de dânsul, de nu ar fi fugit 
prin munţi de groaza lui. Temniţile pline de călugări. Și îngropă de vii pre 
Veveriţă şi pre popa Cozma și pre Molodeţu călugărul, iar din boieri şi din 
cei de cinste sabiia lui nu mai știia și cu toate feliurile de morţi îi omoriia. 
Şi asta socotiia că niminea n-au fostu mai destoinic decât dânsul. De lége își 
râdiia, că în postul cel mare s-au însurat şi alte călcături de lege multe 
făciia. 


Cându au venit véste lui Ion vodă că l-au mazilit împăratul şi au dat 
domniia lui Pătru vodă Schiopul și când s-au sfătuit Ion vodă cu ţara să 
să rădice asupra turcilor, 7081 (1573) 


Intr-acâle belituri şi morţi groaznice fără dumnezeire ce făciia Ion vodă 
în domniia sa şi nimica nu-şi aducea aminte, cum va veni la cea de apoi, 
iată i-au venit véste că l-au mazilit împăratul și domniia este dată lui Pătru 


vodă Șchiiopul. Acestu Pătru vodă era din Ţara Muntenească, ficior Mircii 
vodă și nepot de soră Mihnii vodă. 


Ion vodă, daca să văzu înstreinat de mila stăpânu-său, împăratului 
turcescu, gândi ca să ţie ţara cu sabiia și de sârgu trimisă la cazaci, de i-au 
poftitu să vie cu leafă într-ajutor. 


Și strângându ţara, cătră carei să ruga cu multe cuvinte blânde, ca să le 
poată întoarce inimile spre dânsul și arăta nesaţiul turcescu și lăcomiia lor 
(că a lui nu o vedea), zicându că turcii toate schimburile le fac pentru 
mâzda, de-i îngreuiază ca să-i sărăcească și să-i slăbească. Și le arăta cum 
poate de lesne să dipărteaze mâna turcului de pe dânșii, de vor vrea şi ei, că 
pre l6şi îi are spre sine plecaţi, cazacii s-au făgăduit că cât le va da ştire, vor 
veni, la carii au trimis, cărora nu le pot sta înainte niciodată turcii, ci numai 
țara îi lips&şte, că de să vor pleca şi ei să fie întru una, nici oaste nu vor 
trimite, ci vor face ţărâi pre voie. Iară dispre sine, să nu-l ştie ca pre un 
vrăjmașu, ci ca pre un părinte să-l ţie, iară de au făcut cuiva şi înaljosul, tot 
pentru turci au făcut, să le intre în voie și să-i umple și nu i-au putut sătura. 
De care lucru, pre cât l-au cunoscut de rău, să-l cunoască mai mult spre 
folosul lor. Aşa Ion vodă umplându pre toți cu nădejde, cu glas mare 
strigară că lângă dânsul vor pieri, cum s-au și tâmplat. 


Cându s-au gătit Ion vodă cu oaste să iasă înaintea turcilor Ion vodă, 
daca au luat credinţa ţării, să gătiia de războiu şi în toată ţara trimisă în 
grab, să iasă toţi la oaste. Trimisă și la Henric craiul leșăscu, pohtindu-l să-i 
dea oaste într-ajutor, ci de acolo nu s-au folosit. Craiul s-au mântuit cum că 
cu turcul are legătură ţara lor, mai mult de 100 de ani și stă neclătită. Iară 
cazacii, cumu-şi suntu ei gata de a să amestecarea la toate, neintrebându, s- 
au strânsu 1.200 de oameni şi au venit şi la Ion vodă. Pre carii văzându-i 
Ion vodă, nu într-alt chip, ci ca când ar fi văzut îngerul din cer cu veste bună 
şi de izbândă pogorât şi cu multe daruri pe capitile, cine era, i-au dăruit. 


Cându au bătut straja lui Ion vodă pre straja lui Pătru vodă și a lui 
Alixandru vodă 


Ion vodă daca ş-au strânsu oastea toată şi s-au bulucit la un loc toţi, 
iată i-au venit veste cum Pătru vodă și cu Alixandru vodă au intrat în ţară cu 


mulți oameni și de la Țara Ungurească și muntenii şi turcii. Aşa au ales Ion 
vodă cap dintre cazaci pre Sfirciovschii cu câţiva cazaci și cu o samă de 
oaste de ţară cu Dumbravă vornicul şi i-au trimis înainte, de strajă, să vază 
cu ochii. Și el cu altă oaste au purces după dânșii. lar Sfirciovschi şi cu 
Dumbravă vornicul cu acea samă de oameni au nemerit 400 de oameni, 
straja lui Pătru vodă și fără veste i-au încunjurat şi i-au prinsu pe toți. 


Războiul dintăi, cându au bătut Ion vodă pe Pătru vodă Schiopul 


Sfirciovschi și cu Dumbravă vornicul, daca au biruit acea strajă şi au 
prinsu de véste cum Pătru vodă nimica nu ştie de oastea lui Ion vodă, îndată 
au răpezit oameni de ţară, să dea știre lui Ion vodă, să sârguiască să-i 
lovască fără véste, că are vréme, de-i este voia să-i bată. Şi i-au dat ştire 
cum este oaste foarte multă. Înțelegându aceasta Ion vodă, cum au putut 
mai tare au sârguit. Și daca s-au împreunat toţi, împărțindu-să în trei 
polcuri, i-au lovit cându ei dormiia fără grijă. Așa nimini de nimica nu să 
putea apuca, fiind dezbrăcaţi şi fără cai, căci caii le era slobozi la păjune în 
nădejdea strejii. Aşa împresurându-i fără veste şi multă moarte făcând într- 
înşii, birui Ion vodă. Iară domnii amândoi de-abiia au scăpat, lăsând tot în 
tabără și au hălăduit numai cu trupurile la Brăila. 


Cându au prădat Ion vodă Ţara Muntenească şi au pus acolo domnu 
pre Vintilă vodă 


Ion vodă, daca au bătut pre Pătru vodă Șchiopul şi pe Alixandru vodă, 
s-au lăsat în goană după dânșii și au slobozit oastea în pradă, de au jăcuit 
Ţara Muntenească mai mult di jumătate. Și puse domnu în [ara 
Muntenească pre Vintilă vodă și el s-au întorsu înapoi. 


Când au arsu târgul Brăila Ion vodă 


Daca s-au întorsu oastea lui Ion vodă din pradă de la [ara 
Muntenească, apucatu-s-au de Brăila, de au ars târgul cu totul, numai 
cetatea au rămas. Și gătindu-să ca să bată cetatea, să o ia, ci nu-i era greu a 
o lua, de nu-i vrea fi venit veste dindărăt, cum tătarii au intrat în ţară. Ci 
lăsându cele streine, s-au întorsu la ale sale, ca să le apere. 


Al doilea războiu, cându au bătut Ion vodă pre oastea turcească și 
tătărască 


Înţelegându Ion vodă că turcii şi tătarii de iznoavă s-au rădicat asupra 
lui, îndată au răpezit, cum mai degrab să să bulucească oastea di pre unde 
au fost răşchirată, dându-le știre că turcii de pre la cetăţi şi tătarii din 
Bugeac să strâns6se. Pre carii daca i-au lovit Ion vodă cu oastea sa și pre 
aceia pre lesne i-au spart. 


Cându au arsu Ion vodă Tighina şi Cetatea Albă 


Ion vodă, văzându atâta supărare dispre turci, umplându-să de mânie, 
cu foc au arsu Tighina şi Cetatea Albă şi multă pradă au făcut şi mulţi robi 
şi plean au scos. Decii Ion vodă, curăţindu-să de vrăjmaşii săi, au dat țărâi 
puţinea odihnă, să să răsufle. Iar cazacii nu să leniia, ci câmpii Bugeacului 
pururea cerca şi multă pradă făciia. 


Al treilea războiu, cându au bătut oastea lui Ion vodă pre o samă de 
oaste turcească 


Călcându cazacii câmpii Bugeacului şi multă pradă făcându, au dat 
spre o samă de oaste turcească, ce să strânsâse şi mergea să lovască pre loan 
vodă fără véste. Şi de sârgu au trimis cazacii la Ion vodă, de au cerşut să le 
trimiţă ajutoriu, ca să dea războiu acelor turci. Și daca le-au trimis, pre lesne 
i-au biruit şi i-au răsipit cu ajutoriul proaspăt. Că pănă a veni ajutoriul de la 
Ion vodă, aproape au fostu cazacii să piarză războiul de mulțimea turcilor. 
Ci apoi moldovenii proaspeţi şi odihniţi, dându războiu vitejeşte, pre lesne 
i-au spart. 


Al patrulea râzboiu cându s-au bătut Ion vodă cu turcii la Cahul, unde 
i s-au prilejit moarte, şi groaznică, nu ca altor creştini, 7082 (1574), 
iunie 


Auzind împăratul turcescu, sultan Selim, de semeţiia lui Ion vodă și 
câtă pagubă i-au făcut, au gândit ca să stropșască toată Ţara Moldovei şi pre 
hainul său, pre Ion vodă, să-l prinză. Și degrabu trimisă în toate părțile, la 


toţi sangeagii, să să găteaze de oaste și să treacă Dunărea asupra lui Ion 
vodă. Iară Ion vodă, daca au înţeles, cu oastea sa, cu toată, s-au pornit și au 
supus oastea sa suptu Tighina și au trimis o samă de oaste cu leremiia 
pârcălabul de Hotin, ca să apere trecătoarea turcilor, să nu treacă Dunărea. 
Ci nevoie este a opri cei puţini pre cei mulţi și cei slabi pre acei tari, că 
trecându întăi pușcile cu inicerii și cu pedestrimea, să apere vasile, aciiași şi 
oastea toată au sosit. Văzându leremiia pârcălabul că nu-i poate opri, s-au 
întorsu și de sârgu au dat ştire lui Ion vodă. Ci Ion vodă altă zăbavă n-au 
făcut, ci îndată au purces spre oastea turceasca. Însă întăi au trimis spre 
Sfirciovschii cu o samă de cazaci şi cu 6.000 de oameni de ţară, să poată 
prinde limbă. Și fără zăbavă au dat pre oastea turcească, unde nu era mai 
puţini decât oastea moldovenească și dându-i războiu, au fugit turcii. Nici 
altă limbă n-au putut prinde, fără numai un turc rău rănit, de n-au putut 
nimica dintr-însul să înțeleagă. Decii sângur Ion vodă cu vro 600 de oameni 
s-au lipit la baltă, la Cahul, unde era oastea turcească și s-au suit într-un 
piscu de deal, să poată cunoaşte câtă samă de oaste va fi de cea turcească, ci 
nimica n-au cunoscut, că oastea era pre văi, de nu să vedea, numai străjile în 
patru locuri au văzut. Şi décii s-au întorsu Ion vodă la tabără. 


Și acolo o samă de boieri cei mari, anume vornicul Murgul cel mare și 
Bilăi vornicul cel mare şi Slăvilă hatmanul, văzându atâta putere de oastea 
turcească ce venise cu Pătru vodă, temându-să ca să nu cază în preajma 
vrăjmașului său, au părăsit pre Ion vodă și au fugit la turci, de s-au închinat 
lui Pătru vodă. 


Cându s-au lovit ostile 


Décii Ion vodă au împărţit oastea sa în 30 de polcuri și la tot polcul au 
dat câte o pușcă, era şi 80 de pușci hușniţe. Iară toată oastea lui era 30.000, 
fără prostime și adunătură ce era pre lângă Ion vodă. La începutul 
războiului zic că o samă de moldoveni să să fie închinat la turci și turcii i-au 
pus în frunte, de s-au oprit focul într-înşii, de au pierit cu totul. Décii cazacii 
cu focul, moldovânii cu fuşturile arunca turcii, de nu să ştiia ce vor face. 
Văzându turcii pre moldoveni că vor să moară, decât să nu biruiască, cu 
multe meșterșuguri au nevoit să-i amăgească pre moldoveni, să-i ducă 
asupra pușcilor. Ci văzându moldovânii meşterșugurile lor, nu-i goniia mult, 
ce numai pănă da dos, că vediia că fuga lor este cu înșălăciune, că de 


mulțimea lor tot locul acopierisă. Décii lăsându turcii partea dispre cazaci, 
cu toată puterea s-au întorsu spre moldoveni şi puşcile toate le sloboziia 
întrânșii. Ci moldovânii aşa sta, cum s-ar fi gătit să moară au să 
izbândească. Și multă moarte s-au făcut intre amândoao părţile, că nu era 
loc a călca pre pământu, ci pre trupuri de om. Așa mai apoi să bătiia de 
aproape, cât și mâinile le obosisă și armile scăpa. Acela praf să făcusă, cât 
nu sa cunoştiia care de care-i este, de săneaţe și di trăsnetul pușcilor nu să 
auziia dispre amândoao părţile, nici pușcașii nu mai știia în cine dau. 


Dâcii Ion vodă au îndireptat pre ai săi dinapoia pușcilor, să să 
odihnească puţinel şi turcii aşijderea. Așa stându și privind unii la alţii, au 
dat o ploaie mare, de li s-au muiat praful. Ci nu au fost moldovenilor nici o 
îndemână, că puşcile li s-au muiat, de unde avea ajutor mare s-au scăpat. Ci 
de-a mână le-au căutat a să bate şi nu putea să sprijinească de mulțimea 
turcilor. Mai apoi oastea tătărască proaspătă i-au lovit de le-au căutat a da 
dos şi tătarii a-i goni şi a-i arunca. Numai pedâstrimea și oastea cea di 
strânsură au rămas şi 300 de cazaci. Ce fiind și turcii osteniţi, nu năvăliia. 


Așa scăpându-să de oastea cea călărăşască, Ion vodă ş-au dat glas cu 
cazacii, să să pedestrească toţi, că pedestrimea moldovenească, ce era 
adunați în dobândă decât pre leafă, era aproape de 20.000 de oameni. Şi 
năvălind cu dânşii însuși Ion vodă, au luat pușci uşoară de la turci şi 
legându tabăra, s-au dus înapoi și s-au tras înapoi, la un sat, la Roșcani, de 
s-au îngropat, unde mare nevoie avea de apă. lar turcii, daca s-au strânsu cu 
toţii, cu cei de la goană, i-au încunjurat, mai nainte de apusul soarelui şi 
toată noaptea i-au străjuit, să nu iasă dintr-acela loc. Daca s-au făcut zică, 
cu toate puşcile au început a bate într-înșii, ci nimica nu le strica, că să 
îngropasă bine în şanţuri, unde trei zile s-au apărat. 


Văzându Ion vodă că flămânzescu și mor de ste și praful încă îl 
împuţinasă, să fugă să scape, loc nu era, doară să zboare, că coprinsâse 
turcii tot locul, gândi ca doară cu blândeţe şi cu jurământu făcându cu turcii, 
doară să va scoate de la moarte. Începu a trimite la dânşii că să va închina, 
de vor trimite un om ca acela ca să-i jure lui, de ce va pohti el, că-i va face 
pre voie. Turcii bucuroși fură la una ca acâia, decât arme şi cu sânge, mai 
bine cu înșălăciune să-l dobândească. Așa decii trimiseră la Ion vodă, de-i 
jurară pre pofta lui, ca să-l ducă viu la împăratul, pre cazaci să-i lase 


neatinși, să să ducă de unde au venit, iară de aceialaltă adunătură să-i 
slăboază volnici, să să ducă la casile lor, că nu va fi paguba lui, ce a 
împăratului, căci suntu robi împărăteşti. 


De moartea lui Ion vodă 


Văzându Ion vodă tocmala și făgăduinţa mare și jurământul tare de la 
turci că-i vor face pre voie de toate câte scrie mai sus, cum au pohtit el, s-au 
gătitu să meargă la paşa, în tabăra turcească şi au împărţit tot al său ce au 
avut intre cazaci și di cătră toţi s-au luat iertăciune şi însuș al treilea la 
tabăra turcească au mersu. Acolo, daca l-au dobânditu, cu multă mânie l-au 
mustrat și l-au dat de viu, de l-au legat de coadile a doao cămile şi l-au 
slobozit prin tabără di l-au fărămat (atuncea zic să fie zis Ion vodă: "Caută 
că eu multe feliuri de morţi groaznice am făcut, iară aceasta moarte n-am 
ştiut să o fiu făcut"). Mai apoi s-au lăsat la câialaltă spuză, de i-au snopit și 
i-au sfărămat. Văzându cazacii spre ce stă lucrul și viiaţa lor, au silit să intre 
iară în șanțuri, ci n-au putut, căci coprins6se turcii. Ci văzându așa, au intrat 
în tabără şi în grămada turcească, tăindu şi oborându, de au pierit pănă într- 
unul. Așa au fostu sfârşitul lui Ion vodă. Acest Ion vodă au domnit trei ani. 


De prada tătarilor 


Iară daca au pierit Ion vodă, tătarii s-au lăsat în pradă piste toată ţara, 
de au robit, de n-au fost niciodată mai mare pustietate în ţară decât atuncea, 
că pre toți i-au coprinsu făr' grijă pre la casile lor, unde pănă astăzi intre 
Prut şi intre Nistru au rămas pustiitate, de nu s-au mai discălicat oameni. 


De domniia lui Pătru vodă Schiopul, ficiorul Mircii vodă, 7082 (1574) 
iunie 25 dni 


Turcii deaca ş-au dostoit inimile sale şi omorâră pre Ion vodă, dâderă 
domniia lui Pătru vodă, pre carile l-au poreclit Șchiopul și ei s-au întorsu 
înapoi. Iară Pătru vodă îndată au trimis pre Bilăi vornicul de prinse scaunul 
Sucevii şi dede veste de pace şi de domnu tânăr și scoasă băjăniile pre 
acasă. Iară Pătru vodă în luna lui iunie 25 de zile au șăzut în scaun şi pre 
toţi i-a tras cătră sine. 


Vă leato 7083 (1575) dichemvrie 18, Selim împăratul turcescu au 
murit, carile au împărăţit 8 ani şi 6 luni și au fostu băutor de vin, iară 
straşnic la războaie. Şi pre urma lui stătu împărat sultan Amurat. 


(AXINTE URICARIUL) 


Iară în anii 7084 (1576) sultan Amurat trimis-au multe întunerice de 
oşti turcești, de au trecut marea și s-au oştit asupra Vavilonului, care este la 
răsărit și vârtoase războaie au făcut cu haldei, ce să numescu acum 
cazâlbașşi și multă vreme s-au luptat cu dânșii și nimica nu au isprăvit şi 
mulţi turci fără samă au pierit. Vă leato 7085(1577) aprilie 15 răposat-au 
Alixandru vodă domnul muntenescu, fratile lui Pătru vodă Șchiopul şi l-au 
astrucat în mănăstirea Ostrovul aproape de Bucureşti, ce este zidită de 
dânsul, carile au domnit 9 ani și o lună şi au rămas domniia Mihnii vodă, 
fiiu-său. Într-acesta an s-au arătat în văzduh stea cu coadă sau cumu-i zic 
unii cometha, noiembrie. 


De Ivan Potcoavă, ce l-au poreclit şi Creţul, care ş-au pusu nume de 
domnie Ion vodă, vă leato 7085 (1577) 


Pre acâia vreme, fiind în al patrulea an a domnii lui Pătru vodă, 
oarecare un Ivan Potcoavă pe poreclă, pentru că au fostu rumpând 
potcoavele, iară unii i-au zis Creţul, ce s-au fostu făcând frate lui Ion vodă, 
răspunzându-să de moșie şi de naşterea sa de la Mazoviia, Simion Dascălul: 
(de unde și Ion vodă era), acestu Potcoavă ş-au scos nume de domnie. Și 
intre cazaci avându cunoștință, pre mulți au măglit lângă sine. Și vrându să 
vie spre ţară, au vrut cu meșterşug să aibă slobozenie şi de la cei mai mari și 
făcându scrisori cu multe peceţi de la boieri și curtânii din Țara Moldovei, 
au doară să fie fostu şi cu voia unora, cum zic unii, că s-au dus Creţul 
Potcoavă cu cărţile la voievoda Chievschii, ce era pre acele vremi cneazul 
Costantin și la starostea de Bar, de le-au arătat cumu-l pohtescu boierii şi 
ţara să-şi margă la moșiia sa, la Moldova. Şi făgădui mult să le dea, numai 
să-i fie întru ajutoriu. Ce starostile de Bar oaste au zis că nu i să cade să-i 
dea fără știrea craiului şi mai cu deadinsul şi pentru așăzarea păcilor. lar 
craiului s-au făgăduit că-i va da ştire, ca să ia învățătură. 


Cându au purces întăi Creţul Potcoavă cu oaste căzăcească spre Ţara 
Moldovei 


Într-acâia vreme sfătuindu-să Potcoavă Creţul cu starostea de Bar, iată 
şi un Copiţchii oarecarile, fiind atuncea nemerit la Bar, carile venise de 
curând de la câmp, înţelegându de Potcoavă, s-au adunat şi vorovind cu 
dânsul, cu multă giuruință l-au umplut Creţul, de-l va duce la domnie, la 
scaunul Moldovei. Decii Copiţchi avându mare cunoştinţă intre cazaci, s-au 
dus la dânşii, pre unii cu făgăduințe umplându-i, pre alţii cu bani ungându- 
le ochii, din ce au avut şi el, din agonisita sa, i-au plecat şi au mai lipit lângă 
sine pre un moldovan ce-l chema Ceapă, ce să însurasă intre cazaci. Și cu 
nevoinţa lor s-au strâns 330 de cazaci şi au pus hatman pre dânșii pre Șah şi 
au intrat în ţară. Așa oblicind Pătru vodă, au strânsu ţara şi s-au gătit de 
dânşii şi luund pușşcile, au ieşit să meargă împotriva lor. Auzind cazacii de 
aceasta, au apucat ce au putut de la margine şi s-au întorsu înapoi, cruțindu- 
să pe altă dată, să să gătească mai bine. 


Cându au mersu ponoslu de la Pătru vodă la craiul leşescu pentru 
zarva ce face Potcoavă Creţul cu cazacii şi cându au mersu Creţul al 
doilea rându lă Ţara Moldovei cu oaste căzăcească şi au apucat scaunul 


Avându Pătru vodă greu de Creţul şi de cazacii ce era cu dânsul, ca să 
nu intre iarăşi de iznoavă în ţară, să prade, trimis-au cărți la caştalanul de 
Halici, carile era să margă sol la împărăție, să lege pace, deci au dat ştire 
cum cazacii s-au rădicat și vor să puie pre Creţul la domnie, de care lucru, 
de nu-l vor prinde şi de nu vor face pace cu dânsul și de nu să vor certa ceia 
ce sunt cu dânsul, pacea cu împărăţiia nu va putea să stea. Ac6stea toate au 
scris caştalanul la craiul. 


Înţelegându craiul leşăscu de Potcoavă Creţul, cum s-au rădicat cu 
cazacii şi face zarve şi va să scoaţă pre Pătru vodă din domnie, îndată au 
scris la hatmanul și la o samă de boieri, la margine, sa puie nevoinţă ca să-l 
dobândească şi pre dânsul şi pre cazaci. Hatmanul, daca i-au venit cărțile 
crăiești, au trimis trei roate de ...(loc alb în manuscris) Boboleţschii, ca să-l 
afle la Nemirov, că acolea se ţinea mai nainte. Acolo daca au venit, l-au 
aflat, ci Creţul au prinsu de véste, au ieșit din târgu cu 50 de cazaci pedestri 
cu sinâţe şi au venit la un vad, unde au intrat în apă pănă în pântecile calului 


şi au pus cazacii denainte. lar Boboleţschi, daca au sosit la vad după el, 
văzându pre Creţul că este gata a să baterea și la loc strâmtu, nu s-au apucat 
de război, ci s-au întorsu înapoi şi aciiaş Creţul după dânsul în târgu. 
Boboleţschi la curte, iar Creţul în târgu la gazdă. Decii Boboleţschi au 
chiemat pre mai marile târgului şi i-au zis să prinză pre Creţul și să i-l dea. 
lar mai marile târgului s-au lepădat de dânsul şi au zis că: „Eu nu-l voiu 
prinde, nici ţi-l apăr, ci de-ţi trebuiește, tu ţi-l prinde”. Văzându omul 
hatmanului că nu foloseşte nimica, dusu-s-au și au spus hatmanului. 
Înţelegându acâstea toate, hatmanul le-au trimis la urechile craiului, cum n- 
au vrut să-l dea oamenii voievodului de Braslav. Ci craiul au trimis cu 
ponoslu la voievodul, ca să i-l prinză și să i-l trimiţă. Ci pănă a merge 
comornicul crăiescu cu cărțile, Creţul cu mai mulți oameni, mai bine s-au 
gătit şi au intrat în ţară pre la Soroca. Acolo cumu-și-i rândul oamenilor, 
daca l-au vestit de domnu tânăr, mulți i s-au închinat. 


Războiul lui Pătru vodă, cându s-au bătut cu Potcoavă Creţul, carile 
venise cu cazacii 


Auzindu Pătru vodă cum Ivan Potcoavă ce-i zic Crețul au intrat în ţară 
pre la Soroca cu oaste căzăcească, de sârgu s-au gătit şi au ieşit cu oaste 
împotriva lui. Luat-au şi puşcile cu sine şi s-au gătit de război şi au pus 
beşlii după puşci, dându-le învăţătură, că după ce vor slobozi pușşcile, să să 
răpază în cazaci. Ci cazacii cumu-ş sunt învăţaţi la războiu, cându au 
slobozit beşlii pușcile, ei au căzut cu toţii la pământu, de i-au covârşit focul. 
Turcii gândindu-să cum că sunt uciși toţi de puşci, s-au lăsat de dânşii, așa 
căzacii au slobozit într-înşii focul și multă pagubă au făcut în oastea lui 
Pătru vodă. Și aciiaşi oastei lui Pătru vodă au dat dosul și izbânda au rămas 
la cazaci. Décii cazacii s-au dus cu domnul său, Creţul, la Iaşi, şi au apucat 
scaunul, noiemvrie 23 de zile, iar Pătru vodă s-au dus în Țara Muntenească. 


Războiul al doilea, cându s-au bătut Pătru vodă cu Creţul la Docolina 


Pătru vodă daca l-au bătut Creţul cu cazacii, s-au dus în [ara 
Muntenească şi au dat ştire la împărăție, cum s-au rădicat cazacii asupra lui 
și l-au scos din scaun. Înţelegându de aceasta împăratul, de sârgu au trimis 
hochimurile sale la dobrogeni și la bugegeni și la munteni, să margă cu 


Patru vodă asupra Creţului. Dâcii Pătru vodă de sârgu grijindu-să de oaste, 
venitu-i-au într-ajutoriu și moldovenii giosâni. Așa dâcii Pătru vodă cu 
ajutoriul împăratului și cu a sa oaste ce au avut, s-au pornit spre laşi asupra 
Creţului. Auzind Potcoavă Creţul de venirea lui Pătru vodă, s-au gătit de 
războiu şi au ieşit înainte-i cu oastea căzăcească la Docolina. Fost-au şi 
oaste de ţară cu cazacii, că mulţi să închinase. Și tocmindu-să de războiu, au 
pus cazacii întăi pre moldoveni în frunte, mai apoi hatmanul Șah cel 
căzăcescu nu i-au lăsat, temându-să să nu-i viclenească moldovânii, au pus 
pre cazacii săi în frunte şi n-au vrut pe niminea să lasă la harțu. Şi 
apropiindu-să oastea lui Pătru vodă, văzându cazacii pre turci că aduc 
nainte cirezi de vaci, ca să stâmpere armele în dobitoace, n-au vrut cazacii 
să săgeate de departe, ce odată au slobozitu focul şi în oameni și în 
dobitoace. Ci dobitoacile mai multă zăhăială făciia turcilor decât cazacilor, 
că de trăsnite fugiia înapoi. Si dându războiu vitejaşte, după multă nevoinţă 
a cazacilor, iată al doilea rându pierdu războiul Pătru vodă şi iarăşi rămasă 
izbânda la cazaci. 


Când s-au întorsu Creţul în Ţara Leşască și au părăsit scaunul şi de 
moartea lui 


Potcoavă Creţul, carile își pusese nume de domnie Ion vodă, după 
războiu cu noroc şi de izbândă ce au făcut la Docolina, de au bătut pre 
oastea lui Pătru vodă, s-au întorsu la lași. Deciia văzându că nu să va putea 
aşeza la domnie, că şi din Ţara Ungurească să pogorâse lui Pătru vodă oaste 
întru ajutoriu, au părăsit scaunul și ţara şi cu ai săi, cu toţii s-au întorsu 
înapoi pre la Soroca spre Țara Leşască. 


De acolo nu-și putea afla cale pre voia sa, că pre câmpu era ometi 
mari, pre la Nemirov să temea de hatmanul și de voievoda Braslavschii, că-l 
cerca să-l prinză. Mai apoi dacă au intrat în [ara Leşască, au chiemat 
voievodul pre Șah şi i-au zis: „Voi aţi făcut un lucru mare împotriva lui crai 
şi a ţărâi, să stricaţi pacea cu turcul. Pentru aceia să aduceţi pre Creţul și să 
mergeţi cu dânsul la hatmanul. El îl va trimite la craiul şi voi vă veţi curăţi 
de acéa vină. Și Creţul încă va hălădui, văzându-l craiul aşa de folos." 
Ac6ste cuvinte daca au spus cazacii Creţului, el fu bucuros, gândindu-să că 
de va merge la craiul, îl va ajutori spre domnie. Decii s-au dus cu dânșii la 


hatmanul, hatmanul l-au trimis la craiul, craiul l-au dat la închisoare și peste 
puţină vreme i-au tăiat capul. 


Cându s-au așezat al doilea rându Pătru vodă Schiopul la scaun, 7086 
(1578) ghenarie 1 dni 


Inţelegându Pătru vodă că Creţul au părăsit scaunul și ţara și au trecut 
în Ţara Leşască, au venit la lași şi să aşeză la scaun al doilea rându. 


Pre aceia vreme Pătru vodă dede mitropoliia lui Theofan mitropolitul, 
carile la Ion vodă o lăsase și fugise prin munţi, de frica lui. 


De un Alixandru vodă, fratile Creţului, carele au apucat scaunul la Iași 
şi au domnit o lună 


Pătru vodă dacă s-au aşezat la domnie al doilea rând, nu după multă 
vreme, ci întru același an, fevruarie 9 zile, 7086 (1578), iarăşi au venit 
Alixandru, fratile Creţului, cu oaste căzăcească asupra lui Pătru vodă. Ci 
Pătru vodă ştiind poticala ce păţisă mai nainte cu cazacii, nu s-au apucat de 
războiu, ci i-au dat cale dintăi. Iară Alixandru au intrat în laşi şi au şăzut în 
scaun, fevruarie 9, iar Pătru vodă de sârgu au strânsu oastea turcească și 
muntenească şi ungurească, au încunjurat pre Alixandru în curte în lași și au 
bătut prejur curte, din câșlegi pănă la miiaze părâsemi. Iară noaptea martie 
12 zile, Alixandru şi cu cazacii au ieşit în curte, că n-au mai putut suferi, că 
şi iarba și bucatile li să împuţinase, și gândindu că vor scăpa, au fugit spre 
codru. Ce prinzându de veste oastea lui Pătru vodă, s-au pornit după dânșii 
şi la iezerul Ciurbeștilor i-au ajunsu şi pre toţi i-au surpat acolo. Şi pre 
Alixandru încă i-au prinsu, viu dimpreună cu boierii lui. Acestu Alixandru 
vodă au ţinut scaunul numai o lună. 


De nişte domnișori ce venisă iar cu cazaci 


De noroc era Pătru vodă cu cazacii, cum să tâmplă pururea omului de 
n-are odihnă, că bine de unii nu să mântuia, alţii veniia asupra lui. Că într- 
acelaș an, după ce s-au așezat al doilea rându și al treilea rându la domnie, 


tot la anii 7086 (1578) iulie 27, nişte cazaci cu un domnișor au venit la 
Nistru și ș-au pus toți capetile. 


Aşijdirea, curându după aceşti cazaci, la anii 7087 (1578) octovrie 12 
zile, un Costantin iar cu cazaci veniia în ţară şi s-au topit toţi în Nistru. 


Intr-aceşti ani au zidit Pătru vodă mănăstirea Galata în vale și nu după 
multă vreme s-au răsipit, care loc și pănă astăzi să cunoaşte. 


Întru acestaşi anu, 7087 (1578), în luna lui octovrie 2, când Costantin 
cu cazacii trecea Nistrul, iară Zborovschi cu oaste căzăcească au lovit 
Daşovul, de l-au arsu şi l-au prădat și, multe turcoaie au robit și mult plean 
au luat. Mai apoi s-au întorsu înapoi, fără de nici o zminteală. 


Cându au mazilit împăratul pre Pătru vodă Schiopul, vă leatul 7088 
(1579) dechevrie 2 


Acest Pătru vodă ce-i zic $chiopul, după ce au domnit 5 ani, l-au 
mazilit împăratul Amurat și au trimis pre un turc mare, de l-au luat din 
scaun și l-au trimis la Halep, la pază. Iar domniia o au dat-o Iancului vodă. 


De domniia lui lancul vodă, ce-i zic Sasul, 7088 (1580), fevruar 17, 
vineri 


Daca au mazilit împăratul pre Pătru vodă Șchiopul, dat-au domniia 
Iancului vodă, carile au fost de naşterea sa sas, de lege luteran. Pravoslaviia 
nu iubiia. Decii deaca au venit în ţară şi au șezut în scaun, fevruarie 17 zile, 
după aceia toată nedumnezeirea și ereticiia sa ş-au arătat, că lăcomie de 
avuţie nespusă avea, pentru care pre mulţi au omorât. Mai apoi de lăcomie 
mare ce avea, trimisă să ia a zecea din boi în toată ţara. 


De un domnişor ce-i zic Ion vodă Lungul, 7089 (1581) 


lancul vodă, fiind plin de lăcomie, izvodi obicină care n-au mai fostu 
niciodată, de au trimis în toată ţara să ia a zécea din boi, care obiceai nu l-au 
putut suferi ţara, ci s-au rădicat lăpușnânii, de s-au sfătuit ca să să dezbată 
de suptu mâna Iancului vodă. Şi bulucindu-să, au rădicat dintre dânșii 


domnu pre Lungul și i-au pus nume Ion vodă și dâcii au purces spre Prut în 
sus. 


Iară lancul vodă prinzându veste că lăpuşnénii s-au rădicat asupra lui, 
degrabu au trimis pre Bucium vornicul cel mare și pre Brut postelnicul cu 
oaste împotriva lor. Și timpinându-să oștile la Bolota, s-au lovit de faţă și 
dându război vitejaşte dispre amândoao părţile, pierdură lăpușnânii războiul 
şi domnișorul încă să înnică în Prut. 


Această povâste ce scrie mai sus, că s-au rădicat lăpușnenii asupra 
Iancului vodă, cronicariul cel lesescu nimica nu scrie, iar létopisețul nostru 
cel moldovenesc can pre scurt o semnează şi aceasta. 


Cându au pribegit boierii Moldovei prin ţări streine de nevoia Iancului 
vodă 


Multe lucruri spurcate și nedumnezeiești făcea lancul vodă în domniia 
sa, că de răotăţile lui toată ţara şi boierii să oțărâia, că legea creştinească nu 
o iubiia, la avuţie lacom și prădătoriu, ţara cu dările o îngreuia și era om 
curvariu preste samă, că nu numai afară, ce nice de curtea sa nu să feriia, că 
jupânesile boierilor de la masa doamnii sale le scotea, di le făciia silă. 
Acéstea toate neputându suferi boierii, mai vârtos Movileştii, vlădica 
Gheorghie, Erimiia vornicul, carile mai apoi au fostu şi domnu și frati-său 
Simion păharnicul, Balica hatmanul, s-au sfătuit pre taină ca să pribegească. 
Carii întăi ș-au făcut prileju cu voia lui, ca să margă să sfinţească 
mănăstirea Suceviţii şi apoi cu toţii au trecut la Ţara Leșască, alţii la turci, 
alţii la munteni, alţi printr-alte părți. Mergându decii jalbă la împărăție de 
răsipa ţării, i-au luat domniia şi au dat-o lui Pătru vodă Șchiopul. 


Când au pribegit lancul vodă și de moartea lui, 7091 (1583) 


Înţelegându Iancul vodă că l-au mazilit împăratul şi domniia o au dat-o 
iarăşi lui Pătru vodă Șchiopul, cunoscându la ce va veni mai apoi lucrul, 
gândi că de va merge la turci, va avea pâră multă și mai apoi să nu care 
cumva să şi piară, ci s-au sfătuit să treacă în Ţara Ungurească prin Țara 
Leşască că peste munţi, pin ţară, nu era putinţă ca să treacă, că să temea de 
țărani. Și aşa au ieşit din ţară şi trecându pre la Pocuția, i-au ţinut calea 


Iazloveţschi și l-au dus la Liov cu toată avuţiia lui. Şi îndată au trimis la 
craiul, de i-au dat știre. Craiul au scris la Sinavschii hatmanul şi la Herbortu 
starostea de Liov, să-i ia tot crăiescu şi lui să-i taie capul. Și îndată au trimis 
craiul pe podscarbul lui, să-i ia toată averea Iancului vodă, numai ficiorilor 
şi doamnii sale să le lase o parte, să le fie de hrană. Și după învăţătura 
craiului aşa au făcut şi i-au tăiat capul Iancului vodă. 


Scrie létopisețul cest moldovenescu că moartea Iancului vodă au fostu 
cu învățătura împăratului turcescu, de i-au tăiat capul. Şi au domnit lancul 
vodă trei ani şi șapte luni. Acestu lancul vodă zic cum că au fostu umblându 
vara cu sanie de os. Așa au petrecut lancul vodă ţenchiul său, viiaţa sa. 


A doao domnie a lui Pătru vodă Șchiopul, 7092 (1583) octovrie 17 


După ce au mazilit împăratul pre lancul vodă, dat-au domniia iarăși lui 
Pătru vodă Șchiopul, pre carile aşteptându-l toţi, iată au venit al doilea 
rându în ţară și au șezut în scaun, octovrie 17. Auzindu deciia pribegii carii 
era fugiţi pintr-alte țări de nevoia Iancului vodă, cu dragoste s-au întorsu la 
domnu său, Pătru vodă. Pre carii i-au miluit iară cu boieriile lor. 


De nişte cazaci ce veniia să apuce scaunul Moldovei, vă leat 7092 (1583) 
octovrie 27 


De noroc era Pătru vodă cu cazacii, că în domniia dintăi nu mai avea 
odihnă de dânşii, acum la a doao domnie, bine nu să așezase la scaun, iată 
cazacii veniia să apuce scaunul, într-această lună octovrie 27 de zile. Ci 
Pătru vodă prinzându de veste, le-au ieșit înainte la Prut, la sat la Munteni, 
cu câţi oameni au putut avea într-acea dată şi acolo i-au încunjurat, fiindu 
cazacii la strâmtoare mare, căutatu-le-au a să închina. Din carei au ales 
Pătru vodă o samă, carii i-au părut oameni de treabă, de i-au oprit să-i 
slujască, iar pre alţii cu jurământu i-au slobozit. 


De nişte cazaci ce au prădat nişte sate din sus de Tighina 


Nu multă vreme după acâia au mai lovit cazacii din sus de Tighina, pre 
decindea de Nistru, niște sate ce să discălicase pre hotarul leşescu, turci 


ciutaci, moldoveni foarte mulţi, carii ieşisă din ţară de răul nevoilor Iancului 
vodă şi mare moarte au făcut într-înșii și pradă și robii şi cu dobândă s-au 
întorsu pre la casile lor. 


Când au zidit Pătru vodă Galata din deal 


Într-acestaş an, daca s-au așezat Pătru vodă la domnie, nu vru să lase în 
deșert pomana sa, carea o zidisă întăi, mănăstirea Galata din vale, care apoi 
să răsipisă, ci cu toată nevoinţa au silit şi cu toată osârdiia au zidit Galata în 
deal, carea trăieşte şi pănă astăzi. 


Când cu prădat cazacii Tighina şi o au arsu, 7092 (1584) avgust 7 zile 


Întru acestaş an, avgust 7 zile, strânsu-s-au cazacii şi fără véste au lovit 
la Tighina, de o au arsu şi o au prădat-o şi au robit pre cei tineri, féte, copii, 
iar pre alţii, pănă la unul i-au tăiatu și multă dobândă au luat cu sine, 
neavându cine să-i oprească sau să-i gonească, ci cu pace s-au întorsu 
înapoi. 


De o sâcită mare ce au fostu în zilile acestui Pătru vodă, de au pierit 
toată roada, vă leato 7093 (1585) 


Domnindu Pătru vodă Ţara Moldovei, mare sécită s-au tâmplatu în 
țară, de au secat toate izvoarăle, văile, bălțile și unde mai nainte prindea 
peşte, acolo ara şi piatră prin multe locuri au căzut, copacii au secat de 
sécită, dobitoacile n-au fostu avându ce paşte vara, ci le-au fostu dărămând 
frunză. Și atâta prafu au fostu, cându să scorniia vântu, cât s-au fostu 
strângându troieni la garduri şi la gropi de pulbere ca de omet. Iar dispre 
toamnă deaca s-au pornitu ploi, au apucat de au crescut mohoară şi cu 
ac6lea ş-au fostu oprind sărăcimea foametea, că-i coprinsese pretitinderea 
foametea. 


Când s-au împreunat Pătru vodă cu Mihnea vodă, domnul 
muntenescu, leat 7094 (1586) avgust 15 


Împreunatu-s-au Pătru vodă cu nepotu-său, Mihnea vodă, domnul 
muntenescu, ficiorul lui Alixandru vodă, la satu la Bogdănești pre Prut, 
avgust 15 zile, amândoi cu curte multă și cu gloate mari şi s-au ospătat 
împreună cu mare cinste. 


Războiul Pârvului pârcălabului de Soroca, când s-au bătut cu cazacii la 
Pierieslav, în zilile lui Pătru vodă, 7095 (1587), ghenar 8 


Rădicatu-s-au o samă de cazaci ca niște lupi ce suntu învăţaţi de-a 
pururea la pradă, de au intrat în ţară şi au prădat și multe bucate au luat de 
la ţinutul Sorocii. Iară Pârvul pârcălabul Sorocii s-au îndemnat cu hânsarii 
şi cu alţii, carii au vrut de bună voie și i-au ajunsu la Pierieslavu. Acolo 
cazacii vrând să nu dea dobânda, moldovenii să scoaţă al său, tare războiu 
s-au făcut într-înşii şi în doao zile bătându-să, de-abiia au spartu pre cazaci. 
Mai apoi daca i-au biruit, pre toţi i-au omorât, fără numai unul zic să fie 
scăpat; o samă vii i-au prins şi i-au trimis la Pătru vodă, pre carii i-au trimis 
la împărăție. 


Când au făcut nuntă Pătru vodă, de au însurat pre nepotusău, Vladul 
vodă, 7095(1587) iunie 10 


Într-acestaş an, în luna lui iunie, Pătru vodă făcu nuntă nepotului său, 
Vladul vodă, ficiorul lui Miloş vodă, de au luat fata Mircii vodă şi au 
chiematu la nuntă pre Mihnea vodă, domnul muntenescu. Nuntă domnească 
au făcut cu multă chieltuială și jocuri şi mulţi din vecini au venitu, de le-au 
înfrumusețat masa. Această veselie au fostu în Tecuciu. 


De nişte cazaci ce au prădat Daşovul, iunii 


Pre aceia vreme tot în anul 7095 (1587), fără veste au lovit cazacii 
Daşovul, de l-au arsu şi pre mulți au tăiatu şi prădându dobitoace şi avere 
multă luundu şi robindu ce le-au plăcut, s-au întorsu intregi înapoi, fără nici 
o zminteală. 


Războiul lui Pătru vodă, când s-au bătut la Ţuţora cu nişte căzaci ce 
venise cu un domnișor, ce-i zicea Ivan, 7096 (1587) noiemvrie 23 


Nu după multă vreme, ci fără zăbavă într-acestaşi an, toamna, au venit 
cazacii în ţară cu un domnișor, ce i-au fostu zicându Ivan vodă, cărora le-au 
ieşit înainte Pătru vodă cu oaste din sus de Ţuţora, noiemvrie 23. Şi dându 
războiu vitejaşte dispre amândoao părțile, mulţi au picat şi în 26 de zile 
birui Pătru vodă pre cazaci şi-i sili de i-au dat pre cine au avut mai mare, 
carile au luat plată după vina sa. Iară ceialalți să ascundea prin păduri şi 
carii pre unde putiia şi moldovenii îi goniia. Mai apoi cazacii fugându prin 
păduri, carii unde au putut scăpa, apărându-să pănă la apa Cerimușului, de 
s-au tras în ţara lor, puţini intregi, ci mai toți răniţi şi pedestriţi. 


Cându au lăsat domniia şi scaunul de bună voie Pătru vodă Schiopul şi 
s-au dus în Ţara Nemţască 


Domnind Pătru vodă Țara Moldovii ca un domn vrednic, cum să cade, 
cu di toate podoabile câte tribuiesc unui domnu de cinste, că boierilor le era 
părinte, pre carii la cinste mare-i ţinea și din sfatul lor nu ieşiia. Ţărâi era 
apărătoriu, spre săraci milostivu, pre călugări și pre mănăstiri întăriia și-i 
miluia, cu vecinii de prinprejur vieţuia bine, de avea de la toți nume bun și 
dragoste, de nu era a zice cum nu este hamic de domnie. Judecata cu 
blândeţe şi fără făţăriie o făciia. 


Mai apoi văzându nevoia ţărâi, că turcii pre obiceiul lor cel spurcat și 
neastâmpăratu de lăcomie, trimiseră de cerea bani, să le dea mai mult decât 
era adetul ţărâi, făcu sfat cu boierii, ce vor face, cum vor putea rădica și alte 
dări, carile n-au mai fostu. Că nu-i de aceasta, că doară nu va putea plăti 
această dată ţara, ci este că să face obicâi, carile nu va mai ieşi și aceasta 
vor lua şi altile vor izvodi, cum s-au şi tâmplat. Și ș-au ales sfat aceştii 
nevoi, ca să să înceapă de la altul, iară nu de la dânsul. Și dâcii să găti să să 
ducă din ţară, măcară că boierii cu toţii apăra să nu să ducă din ţară, ci să 
dea acea nevoie, că alţii vor da şi ţara tot nu va hălădui. Ci Pătru vodă nici 
într-un chip nu vru să să apuce de acea dare şi să ia blestemul țării asupra 
sa. Ci îşi tocmi lucrul înainte şi la scaun lăsă boieri să păzească scaunul, 
pănă le va veni alt domnu de la împărăție. 


Iară el umplându domniei sale 7 ani și jumătate, s-au rădicatu cu 
fruntea boierilor, că boierii să temură a rămânea, să nu paţă ca mai nainte cu 
lancul vodă, intre carii au fostu Stroiciu logofătul cel mare, leremiia Movila 


vornicul și frati-său Simion păharmnicul, carii mai apoi amândoi au căzut la 
domnie și fratile lor Toader spătariul şi Andrei hatmanul și alții mulţi, carii 
nu să îndura de dânsul. Și au trecut pin Ţara Leșască, în Ţara Nemţască și 
acolo s-au aşezat. Unde spun că când au fost dându bani de chieltuiala 
bucatilor, au fostu plângându și au fost zâcându: „Acestea suntu lacrămile 
săracilor”. De acolo boierii s-au întorsu în Țara Leșască cu toții și s-au 
așăzat acolo, la târgu la Podhaeţ și pre aiurea. 


Și aşa Pătru vodă putem să-i zicem cel Milostivu, că binile său au 
lipădat pentru ţară, care ca acesta nu s-au mai aflat. Era domnu blându, ca o 
matcă fără ac, la judecată dreptu, nebeţiv, necurvar, nelacom, nerăsipitoriu, 
putem să-i zicem că toate pre izvod le-au ţinut, ca să nu să zmintească. 
Acestu Pătru vodă au domnit întru amândoao domniile doisprăzece ani şi 
jumătate. 


De domnia lui Aron vodă cel Cumplit, care multă greotate au adus 
ţărâi, 7099 (1591) 


După ce părăsi Pătru vodă domniia și ţara, înțelegându turcii că ţara 
este deșartă de domnu, cercară pre cine vor trimite în locul lui Pătru vodă. 
Ci norocul cel bun al ţărâi să schimbă, că după noroc bun, iată veni şi rău, 
ca cum ar fi de la Dumnezeu însemnat, după vreme bună și senin, să vie 
vreme rea şi turburată, după domnie lină şi blândă, să vie cumplită și amară. 
Aflară turcii pre Aron vodă, căruia i-au dat ţara cu multă datorie, că fiind 
om fără suflet şi umblându și alţii pentru domnie, pre toți i-au umplut cu 
bani, luundu bani cu camătă de la turci. Aşa după multă datorie și 
chieltuială ce împresurasă ţara, ș-au scos domniia la Moldova şi au venit în 
ţară, de au șăzut la scaun în anii 7099 (1591). 


Aşa, după ce s-au așezat la domnie Aron vodă, nu-i era grijă de altă, 
numai afară de a prădarea și dinlăuntru, nu să sătura de curvie, de jocuri, de 
cimpoiaşi, carii îi ţinea de măscării. Așijderea dabilile cu carile îngreuiasă 
țara, nu umbla numai dăbilarii singuri, ce și turci trimitea de umbla cu 
dăbilarii, de nu-și era ţăranii volnici cu nimic, muierile nu era ale lor, fetile 
le rușina, ce vrea să facă făcea. Dăbilariul pentru un potronic de-l vrea pâri 
la dânsul, nu-l judeca, ci acolo trimitea de-l pierdea. Pe boieri pentru avuţie 
îi omora, jupân6sile le siliia și domnind, nu alta, ci ciudese și minuni făcea. 


Ac6stea şi altile mai multe făciia şi să văzu că este tuturora nevăzut şi 
urât, ci gândi ca să nu să încrează ţării şi lefeciilor de ţară, ci trase pre leafă 
unguri călăreți și pedestraşi și făcu pedestrașilor odăi în curte, ca să fie 
pururea lângă dânsul. Mai apoi văzându că de datomici nu să va putea 
mântui, izvodi ca să ia de tot omul câte un bou. Și aşa trimisă în toată ţara 
cu turci, de strângea şi la carile nu să afla bou, lua ai cui era în satu, de la 
alţii îi lua toţi, câţi avea, pentru cei ce nu avea boi, că mulţi de răotăţi și de 
dabile multe, boi nici de hrană n-avea. 


Războiul lui Aron vodă, cându s-au bătut la Răut cu un domnişor, 
Bogdan vodă îi zicea, la anii 7100 (1592) și când au pierit Bucium 
vornicul și Bârlădeanul logofătul şi Paos vornicul 


Într-acâste răotăţi şi belituri ce făciia Aron vodă, de nevoie mare 
nemaiputându suferi ţara, s-au rădicat orheienii și sorocenii cu un domnişor 
ce-i zic lonaşco, pre carile îl alesese dintru dânşii cap și-i puseră nume 
Bogdan vodă. Ce Aron vodă deaca au înțeles de aceasta, au dat ştire alții 
tări să să strângă şi el fără zăbavă au ieşit cu curtea şi cu lefecii săi. Însă mai 
nainte, pănă a nu ieşi din curte, au tăiat pre Bucium vornicul cel mare și pre 
Bârlădeanul logofătul și pre Paos vornicul, dându-le vină cum că ar fi cu 
ştirea lor. 


Décii au purces împotriva vrăjmaşilor săi. Și mergându, pus-au pe 
Ureche logofăt mare. Şi decii s-au tâmpinat oștile la Răut și dându războiu 
vitejaşte dispre amândoao părţile, izbândi Aron vodă și bătu pre toţi și pre 
domnișoru încă l-au prinsu, ci i-au tăiat nasul și l-au călugărit. Decii, deaca 
au spart Aron vodă pre viclenii săi, nici un loc nu au lăsat să nu fie plin de 
vrăjmășiia lui, că nu pierdea numai pre carii au fostu întru războiul acela, ce 
şi seminţiile lor, și vinovaţi și nevinovați. 


De maziliia lui Aron vodă 


Gătindu-să Aron vodă să facă mai mari vrăjmășii decât aceasta, iată i- 
au venit de la Ţarigradu călăraşi cu cărţi, de i-au datu ştire cum l-au mazilit 
împărăţiia, că împăratul turcescu şi sfatul, auzindu de atâta răotate ce făcea, 
cu morți şi cu jafuri făr' de măsură, l-au mazilit. Deciia să mira Aron vodă, 
cum va face să nu prinză oastea de véste și ţara de mazilie, ca să nu-l 


omoară, că mulți era carii vrea fi bucuroși să auză una ca aceia, că le pierise 
părinţii, altora fraţii, altora ficiorii, alţii sărăcisă de multele răotăţi. Ci pre 
taină au învăţat pre călăraşi să nu scoaţă cuvântu pre afară și au trimis la 
lași la doamnă-sa, să să încarce şi să purcează în jo s. Iară pre boieri i-au 
învăţat de au chiemat gloatile şi le-au mulțămit de slujbă ce au făcut și le-au 
zis să margă cineşi pre acasă, gândindu că doară să vor duce şi el să ia 
drumul spre "Țarigrad. 


A doao zi, părându-i cum să vor fi dus curtenii, au încălicatu și au 
purces spre laşi, şi ce-i păruse că să vor fi dus, ca să silească și el mai tare, 
să nu oblicească cineva, iată gloatile mergea pre de toate părțile. Atuncea au 
chiemat boierii, de le-au zis: „Crezu, eu am slobozit oastea, să să ducă 
cineși pre la casile lor. Dară cine-i opreaște ?" Datu-i-au a înţelege cum o 
samă s-au dus, iară cărora le este calea spre Iaşi și spre munte, aceasta li-i 
calea. Aşa împreună au mersu pănă în sară, pănă ce au înserat. Decii 
noaptea, toată noaptea, au silit şi nimica zăbavă n-au făcut la Iaşi, ci au silit 
spre Țarigrad. Unde mergând, l-au timpinat capigii împărătești, viind ca să-l 
ia din scaun și să-l ducă la împărăție. 


Daca înţeleaseră toţi de maziliia lui Aron vodă, nu într-alt chip, ci cum 
după multă furtună și vreme rea, daca văd oamenii senin şi liniște, să bucură 
toţi, aşa toată ţara să bucurasă. 


A doa domnie a lui Aron vodă cel Cumplit 


După ce au mazilit împăratul pre Aron vodă, Dumnezeu încă nu-și 
umplusă certarea sa deplin, că Aron vodă încă nu au fostu ajunsu la 
Țarigrad, domniia iară i-o au dat-o și scaunul ţării, că datornicii lui, turcii, 
cu toții au mersu la veziriul, de au strigat pentru dânsul şi de nevoia 
datornicilor, iară i-au întorsu domniia. 


Cându au trimis Aron vodă înainte la scaun pre Oprea armașul să 
prinză pre o samă de boieri 


Aron vodă, după obiceaiul său cel rău şi daca înţeleasă că i-au dat 
domniia de iznoavă, cumu-și era vrăjmașu şi cumplitu, nu să apucă de alta, 
ci iarăşi gândi ca ce n-au putut umplea cu rău în domniia dintăi, să 


săvârşască cu a doao domnie. Dupre cale au răpezit pre credinciosul său, 
pre Oprea armașul cel mare cu cărţi, ca să coprinză scaunul, şi cu catastif, 
ca pre toţi, pre câţi au vrut el să-i piiarză, ca să-i prinză şi să-i ţie la 
închisoare, pănă va veni și el la scaun. 


Oprea armaşul, după învăţătura lui Aron vodă, de olac au venit şi seara 
au intrat în laşi, nici aiurea au mersu în gazdă, ci la odăile dorobanţilor 
celor ungurești în curte au mersu. Și noaptea au venit la gazda lui Ureche 
logofătul, pre carile îl lăsase Aron vodă să păzască scaunul şi i-au arătat 
porunca domnu-său. lar el degrabu, auzind de numile lui Aron vodă, cum au 
dobândit iarăși domniia, vrându să hălăduiască de dânsul, au dat răspunsul 
Oprei, zicând : „Acesta lucru cu bucurie priimescu și suntu gata să slujăscu. 
Ci numai să fie cu taină, ca să nu ştie niminea. Bine că ai venit: pănă vom 
oblici pre toţi, pre câţi scrie catastiful, să-i prindem, carii unde vor fi, să nu 
cumva smintim, să oblicească, să fugă." Şi aşa Oprea s-au amăgit cu acesta 
sfat şi s-au așezat iară la dărăbani, într-acea zi și într-acea noapte. 


Când au pribegit Urechie logofătul cel mare 


Înţelegând Ureche logofătul de venirea lui Aron vodă şi de porunca ce- 
i trimisese pre Oprea armașul, nu cuteză să-l aştépte în ţară, ştiind câtă 
groază și câte răutăţi făcuse mai nainte în domniia dentăi şi acum a dooa 
oară mai de mari cazne va să să apuce. 


Ci deaca s-au aşăzatu Oprea la odăile dorobanilor, aflându Ureche 
logofătul vr&me şi cale deșchisă de a să dăpărtarea şi de a ieşirea den ţară, 
învăţat-au pre gazda sa, cine va intreba a dooa zi de dânsul, să spuie că s-au 
dus acasă la Cârligătură. Și aşa, noaptea, toată noaptea și zioa, toată zioa, 
fugându, au ieşit pre la Soroca în [ara Leşască. A dooa zi seara, Oprea 
armaşul, deaca s-au dusu la gazda lui Ureche să să sfătuiscă și nu l-au 
aflatu, cunoscând că l-au amăgit într-acesta chip, îndată au chiemat pre alţii 
cari s-au tâmplat acolea şi au repezitu cu cărţi în toate părţile, să cuprinză 
marginea. lar deaca au aflatu că logofătul au trecut Nistrul şi s-au dăpărtatu, 
n-au mai avutu ce face, ci s-au aşăzat, de au ţinut scaunul păn' la venirea lui 
Aron vodă. lar Ureche deaca au trecut Nistrul, s-au dusu îndată unde era și 
alalți boieri pribegi strânși, de aștepta sfârșitul lucrulul. 


(SIMION DASCĂLUL) De domnia lui Pătru vodă Cazaculu vleato 
7101(1593) 


Scrie létopisețul cestu moldovenescu că încă pănă n-au fost sosit Aron 
vodă la scaun, iar Pătru Cazacul s-au rădicat den Ţara Leşască, cu puţinei 
pribegi, înțelegând că scaunul este deșărtu şi sârguind să apuce scaunul, au 
intratu în ţară și au apucat scaunul la Iași și au domnit 2 luni. Deciia au sosit 
şi Aron vodă şi au prinsu pre Pătru Cazacul și l-au trimisu la împărăție. Iară 
cronicariul cel leşăscu de această poveste ce spune că au venitu Pătru vodă 
Cazacul, de au apucat scaunul, nimica nu scrie. 


Când s-au așezat Aronu Vodă al doilea rând la scaun, v leato 7101 
(1593) meseţa... 


Aron vodă deaca s-au așăzatu la scaun al doilea rându (AXINTE 
URICARIUL.:) au pusu pe Oprea armașul logofăt mare şi pre Varticu vornic 
mare de Ţara de Giosu și pe Ghiorghie vornic mare de Ţara de Sus, pe Zota 
postelnic mare şi pe Alexe stolnicu mare și pre Iane Călugărul vistérnic 
mare şi pre Coci comis mare 


şi cumu-ş era vrăjmașu, nu de altele să apucă, ci iar de asupreale a face 
țărâi şi de dabile mari. Și întâi, cu voia lui, turcii strângea dabilele cu 
dăbilarii. Mai apoi nu-i putea opri şi silă mare pretiutindirile făcea: lua 
slujitorii de ţară cu sila, de le râniia la cai, bucatele fără prețu şi făr' de bani 
le lua. 


Déciia, cunoscând Aron vodă că nu va fi pănă în sfârşit bine, că ţara 
scârșca, pribâgii sta întinaţi, gândi după toată răutatea ce făcuse, să să 
curățească și să arate țărâi că nu este den voia lui ce s-au lucratu, ci este din 
sila turcilor şi socoti să să agiungă cu Mihai vodă, carele domniia pre aceia 
vreme Tara Muntenească, ca să să dezbată de supt mâna turciloru. 


Însă întăi socoti că, după atâtea răutăţi ce făcuse, să să apuce să facă și 
vreun lucru bun, ca să nu-i vie cu osândă. Și s-au apucatu în anii 7102 
(1593--1594), de au făcutu mănăstire în țarina laşiloru, carea să chiamă 
Aron vodă, pre numele domnului, unde este hramul svetii Nicolae. 


Cându au venitu Lobodă cu oaste căzăceasca şi au gonitu pre Aronu 
vodă denu scaunu şi au arsu târgulu Iașii v leato 7103 (1594) 


Restul lipsește din toate manuscrisele. 


